പാണ്ഡ്യയ്ക്ക് പകരം അവനെ ടീമിൽ ഉൾപ്പെടുത്തണം, ഇന്ത്യൻ ടീമിൽ മാറ്റം നിർദ്ദേശിച്ച് സുനിൽ ഗാവസ്‌കർ - Crickerala\nപാണ്ഡ്യയ്ക്ക് പകരം അവനെ ടീമിൽ ഉൾപ്പെടുത്തണം, ഇന്ത്യൻ ടീമിൽ മാറ്റം നിർദ്ദേശിച്ച് സുനിൽ ഗാവസ്‌കർ\nഐസിസി ടി20 ലോകകപ്പിലെ ന്യൂസിലാൻഡിനെതിരായ മത്സരത്തിന് മുൻപേ ഇന്ത്യൻ പ്ലേയിങ് ഇലവനിൽ മാറ്റം നിർദ്ദേശിച്ച് മുൻ ഇന്ത്യൻ താരം സുനിൽ ഗാവസ്‌കർ. ബൗൾ ചെയ്യാൻ സാധിച്ചില്ലയെങ്കിൽ ഹാർദിക് പാണ്ഡ്യയെ ടീമിൽ നിന്നും ഒഴിവാക്കണമെന്ന് പറഞ്ഞ സുനിൽ ഗാവസ്‌കർ മറ്റൊരു നിർണായക മാറ്റവും നിർദ്ദേശിച്ചു.\nആദ്യ മത്സരത്തിൽ 10 വിക്കറ്റിന് പരാജയപെട്ട ഇന്ത്യയ്ക്ക് ന്യൂസിലാൻഡിനെതിരായ അടുത്ത മത്സരത്തിൽ വിജയം അനിവാര്യമാണ്. മറുഭാഗത്ത് ആദ്യ മത്സരത്തിൽ പാകിസ്ഥാനോട്5വിക്കറ്റിന് പരാജയപെട്ട ന്യൂസിലാൻഡിനും സെമിഫൈനൽ യോഗ്യത നേടാൻ ഇന്ത്യയ്ക്കെതിരായ മത്സരത്തിൽ വിജയം അനിവാര്യമാണ്.\n” ഹാർദിക് പാണ്ഡ്യയ്ക്ക് ബൗൾ ചെയ്യാൻ സാധിക്കുന്നില്ലയെങ്കിൽ ഞാൻ തീർച്ചയായും ഇഷാൻ കിഷനെ അവന് പകരം ടീമിൽ ഉൾപ്പെടുത്തും. കാരണം ഇഷാൻ കിഷൻ ഇപ്പോൾ മികച്ച ഫോമിലാണ്. കൂടാതെ ഭുവനേശ്വർ കുമാറിന് പകരം ഷാർദുൽ താക്കൂറിനെയും ടീമിൽ ഉൾപ്പെടുത്തണം. ”\n” അതിൽ കൂടുതൽ മാറ്റങ്ങൾ ഇന്ത്യ വരുത്തരുത്. അങ്ങനെ വരുത്തിയാൽ നിങ്ങൾ പാനിക് ആയെന്ന് എതിർടീമിന് മനസ്സിലാകും. ഇപ്പോൾ പരിഭ്രാന്തരാകേണ്ട ആവശ്യമില്ല. കാരണം ഇന്ത്യയുടേത് മികച്ച ടീമാണ്. ആദ്യ മത്സരത്തിൽ നിങ്ങൾ പരാജയപെട്ടു, എന്നുകരുതി ഇനിയുള്ള മത്സരങ്ങളിൽ വിജയിക്കാൻ സാധിക്കില്ലയെന്നോ ടൂർണമെന്റ് വിജയിക്കാൻ സാധിക്കില്ലയെന്നും പറയാനാകില്ല. അടുത്ത രണ്ട് മത്സരങ്ങളിൽ വിജയിക്കാൻ സെമിഫൈനലിൽ പ്രവേശിക്കാൻ സാധിക്കും. അവിടെനിന്നും ഫൈനലിലേക്ക് അധികം ദൂരമില്ല. അതുകൊണ്ട് തന്നെ വലിയ മാറ്റങ്ങളുടെ ആവശ്യമില്ല. ” സുനിൽ ഗാവസ്‌കർ പറഞ്ഞു.\nഒക്ടോബർ 31 ന് ദുബായിലാണ് ഇന്ത്യയും ന്യൂസിലാൻഡും തമ്മിലുള്ള മത്സരം. പാകിസ്ഥാനെതിരായ മത്സരത്തിൽ പരിക്കേറ്റ ഹാർദിക് പാണ്ഡ്യ പരിക്ക് സാരമല്ലാത്തതിനാൽ മത്സരത്തിൽ കളിച്ചേക്കും. പാകിസ്ഥാനെതിരായ മത്സരത്തിൽ മികവ് പുറത്തെടുക്കാൻ സാധിക്കാതിരുന്ന ബൗളിങ് നിരയിൽ മാറ്റങ്ങൾ വരുത്തുമോയെന്ന് കണ്ടുതന്നെയറിയണം. ഐസിസി ടി20 ലോകകപ്പിൽ ഇതുവരെയും ന്യൂസിലാൻഡിനെ പരാജയപെടുത്താൻ ഇന്ത്യയ്ക്ക് സാധിച്ചിട്ടില്ല. ലോകകപ്പിൽ ഇതിനുമുൻപ്2തവണ ഇരുടീമുകൾ ഏറ്റുമുട്ടിയപ്പോൾ രണ്ടിലും വിജയം ന്യൂസിലാൻഡിനായിരുന്നു.


Game Over / ഗെയിം ഓവർ (2019) - എംസോൺ\nGame Over / ഗെയിം ഓവർ (2019)\nOctober 4, 2019 by Asha Karthi\nഎം-സോണ് റിലീസ് – 1256\nപോസ്റ്റര്: ഷൈജു എസ്\nസംവിധാനം അശ്വിന് ശരവരണന്\nപരിഭാഷ ജിതിന് വി\nജോണർ ഡ്രാമ, ത്രില്ലര്\nഅജ്ഞാതനായ കൊലയാളി!! അയാൾ തന്റെ ഇരകളെ കൊലപ്പെടുത്തുന്ന രീതി ഭയാനകമാണ്. തലയറുത്ത് പിന്നീട് ചാരം മാത്രം അവശേഷിപ്പിക്കുന്ന രീതിയിൽ മൃതദേഹം തീ കൊളുത്തുന്നു. ചെന്നൈ നഗരത്തിൽ ധാരാളം കൊലപാതകങ്ങൾ ഈ രീതിയിൽ നടക്കുന്നു. കൂടുതലും യുവതികളാണ് ഇരകൾ. കൊലപാതകങ്ങൾ സ്ഥിരം വാർത്ത ആകുമ്പോഴും ഒരു സ്ത്രീ എവിടെയോ നിന്നുള്ള ഓർമ്മകളുമായി ജീവിക്കുന്നു. ഒരു ഗെയിം ഡെവലപ്പർ ആയ സ്വപ്ന, അവളുടെ വീട്ടിലെ ജോലിക്കാരി ആയ കലമ്മയുടെ കൂടെ ആണ് താമസം. ഏറെ ദുരൂഹതകൾ ഉണ്ട് അവളുടെ ജീവിതത്തിൽ. സിനിമ പറയുന്നത് ഇതെല്ലാം ആണ്.\nഹൊറർ മൂഡിൽ തുടങ്ങി അതിന്റെ ഒപ്പം ടൈം ലൂപ്പ് ഒക്കെ ചേർത്ത് സിനിമയുടെ തുടക്കം മുതൽ പാട്ടുകൾ, കോമഡി ഒക്കെ പൂർണമായും ഒഴിവാക്കി ഒരു സൈക്കോളജിക്കൽ ത്രില്ലർ ആയി ഒരു ചിത്രം എങ്ങനെ ഒരുക്കാം എന്നതിന്റെ മികച്ച ഉദാഹരണം ആണ് ചിത്രം.\nFiled Under: Drama, English, Tamil, Thriller Tagged: Jithin V


മഞ്ചേശ്വരത്ത് തന്നെ വിജയിയായി പ്രഖ്യാപിക്കണം: കെ. സുരേന്ദ്രന്റെ ഹരജി കോടതി ഇന്ന് പരിഗണിക്കും\nഅബ്ദുള് റസാഖ് മരിച്ച സാഹചര്യത്തില് ഉപതെരഞ്ഞെടുപ്പ് അടക്കമുള്ള നടപടികളില് നിര്‍ണ്ണായകമാണ് ഹൈകോടതിയ്ക്ക് മുന്നിലുള്ള ഈ ഹര്‍ജി\n25 Oct, 2018 at 02:18 AM\nമഞ്ചേശ്വരത്ത് പി.ബി അബ്ദുള് റസാഖിന്റെ വിജയം റദ്ദാക്കണമെന്നാവശ്യപ്പെട്ട് കെ. സുരേന്ദ്രന് നല്‍കിയ ഹര്‍ജി ഹൈക്കോടതി ഇന്ന് പരിഗണിക്കും. തെരഞ്ഞെടുപ്പിൽ കള്ളവോട്ട് നടന്നുവെന്നാരോപിച്ചാണ് ഹരജി നൽകിയിട്ടുള്ളത്. അബ്ദുള് റസാഖ് മരിച്ച സാഹചര്യത്തില് ഉപതെരഞ്ഞെടുപ്പ് അടക്കമുള്ള നടപടികളില് നിര്‍ണ്ണായകമാണ് ഹൈകോടതിയ്ക്ക് മുന്നിലുള്ള ഈ ഹരജി.\nഅബ്ദുല് റസാഖിന്റെ തെരഞ്ഞെടുപ്പ് ഫലം റദ്ദാക്കണമെന്നും തന്നെ വിജയിയായി പ്രഖ്യാപിക്കണമെന്നും ആവശ്യപ്പെട്ടാണ് കെ. സുരേന്ദ്രന്റെ ഹര്‍ജി. മരിച്ചവരും വിദേശത്തുള്ളവരുമായ 259 പേരുടെ പേരില് കള്ളവോട്ട് നേടിയിട്ടുണ്ടെന്നും 89 വോട്ടുകള്‍ക്ക് പരാജയപ്പെട്ട സുരേന്ദ്രന് ഹരജിയില് ആരോപിക്കുന്നു. കേസില് 175 സാക്ഷികളുടെ വിസ്താരം പൂര്‍ത്തിയാക്കിയ കോടതി 67 സാക്ഷികള്‍ക്ക് സമന്‍സ് അയച്ചിരിക്കുകയാണ്. ഇതിനിടെയാണ് എതിർകക്ഷിയായ എം.എല്.എ അബ്ദുൾ റസാഖ് മരിച്ചത്.\nഹൈക്കോടതിയിലെ കേസില് തീര്‍പ്പാക്കാതെ ഉപതെരഞ്ഞെടുപ്പ് പ്രഖ്യാപിക്കാനാകില്ലെന്ന നിലപാടിലാണ് തെരഞ്ഞെടുപ്പ് കമ്മീഷന്. അല്ലെങ്കില് സുരേന്ദ്രന് ഹര്‍ജി പിന്‍വിലിക്കണം. എന്നാൽ കോടതി നടപടികള് വേഗത്തിലാക്കണമെന്ന് ആവശ്യപ്പെടാനാണ് സുരേന്ദ്രന്റെ നീക്കം.\nmanjeshwaram constituencyK SurendranAbdul Razak


മിനിമം വേതനം പദ്ധതിക്ക് ചെലവാകുക7ലക്ഷം കോടി – Media Ink Online\nപാവപ്പെട്ട 25 ശതമാനം കുടുംബങ്ങളിലെ ഒരംഗത്തിന് മിനിമം വേതനം ഏര്‍പ്പെടുത്തിയാല് വരുന്ന ചെലവ് ഏഴ് ലക്ഷം കോടി രൂപ\nകോണ്‍ഗ്രസ് അധ്യക്ഷന് രാഹുല് ഗാന്ധി ആവര്‍ത്തിച്ച് പറഞ്ഞുകൊണ്ടിരിക്കുകയാണ് രാജ്യത്തെ പാവപ്പെട്ട കുടുംബങ്ങള്‍ക്ക് മിനിമം വേതനം ഉറപ്പാക്കുമെന്ന്. കോണ്‍ഗ്രസ് അധികാരത്തിലേറിയാല് ഈ വാഗ്ദാനം പാലിക്കുമെന്നും അദ്ദേഹം പറയുന്നു. എന്നാല് ഇത്തരമൊരു പദ്ധതിക്ക് എത്ര ചെലവ് വരും.\nഏകദേശം7ലക്ഷം കോടി രൂപ ചെലവാകുന്ന പദ്ധതിയാണിത്. രാജ്യത്തെ 25 ശതമാനം പാവപ്പെട്ട കുടുംബങ്ങളിലെ ഒരംഗത്തിന് മിനിമം വേതനം ഉറപ്പ് നല്‍കണമെങ്കിലാണ് ഇത്രയും തുക ചെലവാകുക. പ്രതിദിനം 321 രൂപ വേതനം എന്ന തലത്തിലാണ് കണക്കാക്കപ്പെടുക. അതായത് ഒരു മാസം ലഭിക്കുന്ന മിനിമം വേതനം 9,630 രൂപ.\nരാജ്യത്തെ പാവപ്പെട്ട ജനങ്ങള്‍ക്ക് മിനിമം വേതനം ഉറപ്പാക്കുമെന്നല്ലാതെ കൂടുതല് വിശദാംശങ്ങള് രാഹുല് ഗാന്ധി നല്‍കിയിട്ടില്ല. സബ്‌സിഡികള് ഒഴിവാക്കാതെ ഇത്തരമൊരു പദ്ധതി നടപ്പിലാക്കിയാല് അത് രാജ്യത്തിന് വന്‍സാമ്പത്തിക ബാധ്യതയായിരിക്കും വരുത്തിവെക്കുക.


University Announcements 29 April 2021: കേരളത്തിലെ വിവിധ യൂണിവേഴ്‌സിറ്റികളുടെ അറിയിപ്പുകളും പ്രധാന വിദ്യാഭ്യാസ വാർത്തകളും\nUpdated: April 30, 2021 6:18:35 pm\nUniversity Announcements 29 April 2021: കേരളത്തിലെ വിവിധ യൂണിവേഴ്‌സിറ്റികളുടെ അറിയിപ്പുകളും പ്രധാന വിദ്യാഭ്യാസ വാർത്തകളും.\nകേരളസര്‍വകലാശാല വിദൂരവിദ്യാഭ്യാസ പഠനകേന്ദ്രം ഡിസംബര് 2020 ല് നടത്തിയ ഒന്നും രണ്ടും വര്‍ഷ എം.എച്ച്.ആര്.എം. (മാസ്റ്റര് ഓഫ് ഹ്യൂമന് റിസോഴ്‌സ് മാനേജ്‌മെന്റ്) മേഴ്‌സി ചാന്‍സ് (എസ്.ഡി.ഇ. – 2008 അഡ്മിഷന് – 2003 സ്‌കീം) പരീക്ഷയുടെ ഫലം പ്രസിദ്ധീകരിച്ചു. വിശദവിവരങ്ങള് വെബ്‌സൈറ്റില്.\nഅറബിക് ടൈപ്പിംഗ്: അപേക്ഷ ക്ഷണിച്ചു\nകേരളസര്‍വകലാശാല അറബിക് പഠനവകുപ്പ് നടത്തിവരുന്ന മൂന്നു മാസ അറബിക് ടൈപ്പിംഗ് (മൂന്നാം ബാച്ച് – പാര്‍ട്ട് ടൈം) കോഴ്‌സിലേക്ക് അപേക്ഷ ക്ഷണിക്കുന്നു. യോഗ്യത: പ്ലസ്ടു, ഫീസ്: 3000/-, അപേക്ഷാ ഫോം കാര്യവട്ടത്തുളള അറബിക് പഠനവകുപ്പില്/വെബ്‌സൈറ്റില് (www. arabicku.in) ലഭിക്കും. അപേക്ഷ സ്വീകരിക്കുന്ന അവസാന തീയതി മെയ് 10. ഫോണ്: 9633812633/0471 2308846\n2020 നവംബറിൽ നടന്ന മൂന്നാം സെമസ്റ്റർ മാസ്റ്റർ ഓഫ് സയൻസ് മെഡിക്കൽ ബയോകെമിസ്ട്രി റഗുലർ/സപ്ലിമെന്ററി പരീക്ഷയുടെ ഫലം പ്രസിദ്ധീകരിച്ചു. സൂക്ഷ്മപരിശോധനയ്ക്ക് മെയ് 11 വരെ അപേക്ഷിക്കാം.\n2020 നവംബറിൽ നടന്ന ഒന്നാം സെമസ്റ്റർ മാസ്റ്റർ ഓഫ് സയൻസ് മെഡിക്കൽ ബയോകെമിസ്ട്രി റഗുലർ/സപ്ലിമെന്ററി പരീക്ഷയുടെ ഫലം പ്രസിദ്ധീകരിച്ചു. സൂക്ഷ്മപരിശോധനയ്ക്ക് മെയ് 11 വരെ അപേക്ഷിക്കാം.\n2019 നവംബറിൽ നടന്ന ഒന്നാം സെമസ്റ്റർ പി.ജി.സി.എസ്.എസ്. (റഗുലർ) എം.എ.ജെ.എം.സി. പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും മെയ് 12 വരെ ഓൺലൈനായി അപേക്ഷിക്കാം.\n2019 നവംബറിൽ നടന്ന ഒന്നുമുതൽ നാലുവരെ സെമസ്റ്റർ എം.കോം. ഓഫ് കാമ്പസ് (സപ്ലിമെന്ററി/മേഴ്‌സി ചാൻസ്) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും മെയ് 12 വരെ അപേക്ഷിക്കാം.\nകാലിക്കറ്റ് സര്‍വകലാശാല 2007 (എ.ഐ.), 2008 (എ.ജെ.), 2009 (എ.കെ.) പ്രവേശനം എല്ലാ അവസരങ്ങളും നഷ്ടപ്പെട്ടവരും ഇന്ത്യന് നഴ്‌സിംഗ് കൗണ്‍സില് നടത്തുന്ന അടിസ്ഥാന പരീക്ഷ പാസായവരുമായ ഒന്ന്, രണ്ട്, മൂന്ന്, നാല് വര്‍ഷ ബി.എസ്.സി. നഴ്‌സിംഗ് വിദ്യാര്‍ത്ഥികള്‍ക്ക് ഏപ്രില് 2021 വണ് ടൈം റഗുലര് സപ്ലിമെന്ററി പരീക്ഷക്ക് അപേക്ഷിക്കാം. മെയ് 15-ന് മുമ്പായി ഓണ്‍ലൈന് അപേക്ഷ സമര്‍പ്പിച്ച് അപേക്ഷയുടെ കോപ്പിയും ചലാന് റസീറ്റും മറ്റ് അനുബന്ധ രേഖകളും സഹിതം 18-ന് മുമ്പായി പരീക്ഷാ ഭവനില് സമര്‍പ്പിക്കണം. 500 രൂപയാണ് രജിസ്‌ട്രേഷന് ഫീസ്.5പേപ്പറുകള് വരെ ഓരോ പേപ്പറിനും 2760 രൂപയും തുടര്‍ന്ന് വരുന്ന ഓരോ പേപ്പറുകള്‍ക്കും 1000 രൂപയുമാണ് പരീക്ഷാ ഫീസ്. കൂടുതല് വിവരങ്ങള്‍ക്ക് സര്‍വകലാശാല വെബ്‌സൈറ്റ് സന്ദര്‍ശിക്കുക.\nകാലിക്കറ്റ് സര്‍വകലാശാല ഒന്നാം വര്‍ഷ അഫ്‌സലുല് ഉലമ മെയ് 2020 പരീക്ഷയുടെ ഫലം പ്രസിദ്ധീകരിച്ചു. പുനര്‍മൂല്യനിര്‍ണയത്തിന് മെയ് 12 വരെ അപേക്ഷിക്കാം.\nകണ്ണൂർ സർവകലാശാല മാങ്ങാട്ടുപറമ്പ് ക്യാമ്പസ്സിലെ ഐ.ടി പഠന വിഭാഗത്തിൽ 2021-22 വർഷത്തെക്ക് പി.ജി ഡിപ്ലോമ ഇൻ ഡാറ്റ സയൻസ് ആൻഡ് അനലറ്റിക്സ് കോഴ്സിന് ഇപ്പോൾ അപേക്ഷിക്കാം. പ്രവേശന പരീക്ഷയുണ്ടായിരിക്കും. അപേക്ഷയുടെ വിശദാംശങ്ങൾ (www.kannuruniversity.ac.in) എന്ന വെബ്സൈറ്റിൽ ലഭ്യമാണ്. അവസാന തീയതി – മെയ് 28, 2021.\nWeb Title: University announcements 29 april 2021\nകേരളത്തിൽ ആദ്യമായി ഡാറ്റ സയൻസിൽ പിജി ഡിപ്ലോമയ്ക്ക് അവസരം


പ്ലാസ്റ്റിക് മാലിന്യത്തിനെതിരെ അനിവാര്യമായ ജനജാഗ്രത - Janayugom Online\nHome / Opinion / Columns / പ്ലാസ്റ്റിക് മാലിന്യത്തിനെതിരെ അനിവാര്യമായ ജനജാഗ്രത\nPosted on December 02, 2019, 10:18 pm\nഭൂമിയില് ഓരോ നിമിഷവും മാലിന്യങ്ങള് കുമിഞ്ഞുകൂടിക്കൊണ്ടിരിക്കുകയാണ്. മനുഷ്യന്റെ ആര്‍ത്തിയും സ്വാര്‍ഥതാല്‍പര്യങ്ങളും സുഖലോലുപതയോടുള്ള അമിതാവേശവും മൂലം ലോകമെമ്പാടും ‘വലിച്ചെറിയല് സംസ്കാരം’ വ്യാപിച്ചു കഴിഞ്ഞു. വലിച്ചെറിയുന്നവയില് ഏറ്റവും അപകടകാരിയായ വസ്തുവാണ് പ്ലാസ്റ്റിക്. 1980 നുശേഷം ആഗോളതലത്തിലുള്ള നവലിബറല് നയങ്ങളുടെ ഫലമായി മുതലാളിത്ത ശക്തികള് ആവിഷ്കരിച്ച തന്ത്രം ‘ഉപയോഗശേഷം വലിച്ചെറിയുക’ എന്നതിന് അനുയോജ്യമായ വസ്തുവാണ് പ്ലാസ്റ്റിക്. മുതലാളിത്ത രാജ്യങ്ങള് അമിതമായ തോതില് പ്ലാസ്റ്റിക് ഉപയോഗിക്കുകയും ബാക്കിവരുന്ന മാലിന്യങ്ങള് മൂന്നാംകിട രാജ്യങ്ങളിലേക്ക് വിവിധ മാര്‍ക്കറ്റിംഗ് തന്ത്രങ്ങളിലൂടെ പുറംതള്ളുന്നു. മൂന്നാംകിട രാജ്യങ്ങള് ഈ അപകടകരമായ യാഥാര്‍ഥ്യം മനസിലാക്കാന് വൈകി.\nപ്ലാസ്റ്റിക് മൂലമുണ്ടാകുന്ന ആരോഗ്യ‑പാരിസ്ഥിതിക പ്രശ്നങ്ങളെ ഇന്ത്യയെപോലുള്ള വികസിതരാജ്യങ്ങള് ഗൗരവത്തോടെ ഇന്നും പരിഗണന വിഷയമായി മാറിയിട്ടില്ല. ഈയൊരു സാഹചര്യത്തിലാണ് കേരളം പ്ലാസ്റ്റിക് മാലിന്യത്തിനെതിരെ സമ്പൂര്‍ണ നിരോധനമെന്ന ധീരമായ ചുവടുവയ്പ് നടത്തുകയും ഇതിലൂടെ ബദല്‍വികസന മാതൃകയ്ക്ക് രൂപം നല്‍കാന് സാധിക്കുമെന്ന് തിരിച്ചറിഞ്ഞാണ് 2020 ജനുവരി ഒന്നു മുതല് കേരള സര്‍ക്കാര് ഇത് നടപ്പിലാക്കുന്നത്. ഒറ്റതവണ ഉപയോഗിക്കുന്ന പ്ലാസ്റ്റിക് വസ്തുക്കളുടെ നിര്‍മ്മാണം വില്‍പന, സംഭരണം എന്നിവ ജനുവരിയോടെ കേരളത്തില് നിരോധിക്കും. പ്ലാസ്റ്റിക് മാലിന്യങ്ങള് കുറയ്ക്കുന്നതിനുള്ള മാര്‍ഗങ്ങള് നിര്‍ദ്ദേശിക്കാന് നിയോഗിച്ച വിദഗ്ധ സമിതിയുടെ ശുപാര്‍ശയുടെ അടിസ്ഥാനത്തിലാണ് നിരോധനം ഏര്‍പ്പെടുത്തിയിരിക്കുന്നത്.\nപാരിസ്ഥിതികവും ആരോഗ്യപരവുമായ ഒരു പ്രധാന അപകടമായി വളരുന്ന പ്ലാസ്റ്റിക് വസ്തുക്കള് പൂര്‍ണമായും ഉപേക്ഷിക്കുകയെന്ന തിരിച്ചറിവിന്റെ പശ്ചാത്തലത്തിലാണ് സര്‍ക്കാര് ഈ തീരുമാനം കൈക്കൊണ്ടത്. ആധുനിക കാലത്ത് പ്ലാസ്റ്റിക് വ്യക്തികളുടെ നിത്യജീവിതത്തില് പ്രധാന ഘടകമായി മാറി. ഭക്ഷണം കഴിക്കുന്ന, ഭക്ഷണ സാധനങ്ങള് സൂക്ഷിക്കുന്ന, പാചകം ചെയ്യുന്നതുവരെ ഇന്ന് പ്ലാസ്റ്റിക് നിര്‍മിതമാണ്. ഈ ഉപയോഗത്തിലൂടെ മനുഷ്യര് വിവിധങ്ങളായ രോഗങ്ങള്‍ക്ക് അടിമപ്പെടുന്നു. മണ്ണിൽ മാത്രമല്ല, സമുദ്രങ്ങളിലും പ്ലാസ്റ്റിക് മാലിന്യങ്ങള് കുമിയുന്നു. പരിസ്ഥിതി സാമ്പത്തിക ശാസ്ത്രജ്ഞര് ചൂണ്ടിക്കാട്ടുന്നത് ഈ നില തുടരുകയാണെങ്കില് 2050 ഓടെ സമുദ്രങ്ങളിലെ മത്സ്യസമ്പത്തിനേക്കാള് കൂടുതൽ പ്ലാസ്റ്റിക് മാലിന്യങ്ങള് ഉണ്ടാകുമെന്നാണ് പ്രവചിക്കുന്നത്.\n1950 കാലഘട്ടത്തില് ഉപഭോക്തൃ ഉല്പന്നങ്ങളില് അപൂര്‍വമായി മാത്രം ഉപയോഗിച്ചിരുന്ന പ്ലാസ്റ്റിക്കിന്റെ വകഭേദങ്ങള് ഇന്ത്യയിൽ ഇന്ന് സര്‍വവ്യാപിയായി മാറിക്കഴിഞ്ഞു. പ്ലാസ്റ്റിക് നമ്മുടെ പരിസ്ഥിതിയോട് എന്താണ് ചെയ്യുന്നതെന്ന ശരിയായ തിരിച്ചറിവാണ് നമുക്കാവശ്യം. ആഗോളതലത്തില് ഓരോ വര്‍ഷവും അ‍ഞ്ച് ലക്ഷം കോടി പ്ലാസ്റ്റിക് സ‍ഞ്ചികളാണ് ഉപയോഗിക്കുന്നത്. പ്രതിനിമിഷം 10 ലക്ഷം സഞ്ചികളാണ്. ഒരാള് ഒരു വര്‍ഷം കൊണ്ട് 150 സ‍ഞ്ചികള് ഉപയോഗിക്കുന്നുവെന്നാണ് ഇത് അര്‍ഥമാക്കുന്നത്. പ്രതിവര്‍ഷം 130 ലക്ഷം ടണ് പ്ലാസ്റ്റിക്കാണ് മനുഷ്യന് ഉപയോഗിച്ച ശേഷം കടലില് തള്ളുന്നത്. അതായത്, ഓരോ മിനിറ്റിലും ഒരു ട്രക്ക് നിറയെ പ്ലാസ്റ്റിക് കടലില് എത്തിച്ചേരുന്നു. ലോകത്ത് ഓരോ മിനിറ്റിലും 10 ലക്ഷം പ്ലാസ്റ്റിക് ബോട്ടിലുകള് വില്‍ക്കപ്പെടുന്നു. കഴിഞ്ഞ ഒരു നൂറ്റാണ്ടിനിടയില് ഉണ്ടായതിനെക്കാള് അധികം പ്ലാസ്റ്റിക് ആണ് കഴിഞ്ഞ പത്ത് വര്‍ഷങ്ങള്‍ക്കിടയില് ലോകത്ത് ഉല്പാദിപ്പിക്കപ്പെട്ടത്. ലോകത്തെ മൊത്തം മാലിന്യങ്ങളില് 10 ശതമാനത്തോളം പ്ലാസ്റ്റിക് മാലിന്യമെന്നാണ് കണക്കുകള് വെളിപ്പെടുത്തുന്നത്.\nലോകത്ത് പത്തില് മൂന്നുപേര് പ്ലാസ്റ്റിക് മാലിന്യത്തിന്റെ ഇരയായി മരിക്കുന്നുവെന്നാണ് കണക്കുകള് വെളിപ്പെടുത്തുന്നത്. പ്ലാസ്റ്റിക് മാലിന്യങ്ങളില് നിന്ന് വിഘടിച്ച് പുറത്തുവരുന്ന ഡയോക്സിന്, കാര്‍ബണ് ഡൈ ഓക്സൈഡ്, മെര്‍ക്കുറി തുടങ്ങിയവ ക്യാന്‍സര് പോലുള്ള രോഗങ്ങള്‍ക്ക് കാരണമാകുന്നു. നാം കഴിക്കുന്ന ഭക്ഷണത്തില് പോലും പ്ലാസ്റ്റിക്കിന്റെ അളവ് ക്രമാതീതമായി വര്‍ധിക്കുന്നുവെന്ന് ഇംഗ്ലണ്ടിലെ ഹാരിയറ്റ്-വാട്ട് സര്‍വകലാശാലയിലെ ഗവേഷകര് വെളിപ്പെടുത്തുന്നു. ശരാശരി ഒരു മനുഷ്യന് വര്‍ഷത്തില് 13,731 മുതല് 68,415 വരെ പ്ലാസ്റ്റിക് കഷ്ണങ്ങള് ആഹാരത്തോടൊപ്പം കഴിക്കുന്നുവെന്നാണ് ഈ ഗവേഷകരുടെ നിരീക്ഷണം. കാഴ്‍സിനോജിക് വസ്തുക്കളും ഡയോക്സിനും ഇതുവഴി ശരീരത്തില് അമിതമായി എത്തുമ്പോള് കോശങ്ങള് നശിക്കുകയും ക്യാന്‍സര്‍പോലുള്ള മാരകരോഗങ്ങള്‍ക്ക് അടിമപ്പെടുകയും ചെയ്യുന്നു.\n2050 ഓടുകൂടി പ്ലാസ്റ്റിക്കിന്റെ എണ്ണം കടലിന്റെ മീനിനേക്കാള് കൂടുതലാകും. കടലില് എത്തിച്ചേരുന്ന പ്ലാസ്റ്റിക്കുകള് 500 മുതല് 1000 വര്‍ഷം വരെ ഭൂമിയില് കിടക്കുന്നു. അത്രയും കാലത്തോളം കരയിലെയും കടലിലെയും ജൈവവൈവിധ്യത്തെ നശിപ്പിക്കുകയും ചെയ്യുന്നു. ലോകത്ത് പല രാജ്യങ്ങളും പ്ലാസ്റ്റിക് മാലിന്യങ്ങള് സൃഷ്ടിക്കുന്ന വിപത്തിനെ നേരിടാന് വിവിധങ്ങളായ പദ്ധതികള് ആവിഷ്കരിച്ചിട്ടുണ്ട്. ആഫ്രിക്കന് രാജ്യമായ റുവാണ്ട 2008 മുതല് പ്ലാസ്റ്റിക് ബാഗ് വിമുക്തരാജ്യമായി പ്രഖ്യാപിച്ചു. ഫ്രാന്‍സില് 2016 മുതല് പ്ലാസ്റ്റിക് വിമുക്തമാക്കുന്നതിനായി നിയമരൂപീകരണവും ബോധവല്‍ക്കരണ നടപടികളും സ്വീകരിച്ചിട്ടുണ്ട്. കപ്പുകള്, പ്ലേറ്റുകള്, മറ്റു പ്ലാസ്റ്റിക് ഉപകരണങ്ങള് എന്നിവ 2020 ഓടുകൂടി പൂര്‍ണമായും നിരോധിക്കുന്നതിനാണ് ഫ്രാന്‍സ് ലക്ഷ്യമിടുന്നത്. അതിനൊപ്പം 2025 ഓടുകൂടി പ്ലാസ്റ്റിക് ബാഗുകളുടെ ഉപയോഗം പകുതിയായി കുറയ്ക്കാനും ശ്രമങ്ങള് ആരംഭിച്ചു.\n2008 ല് ചൈനീസ് സര്‍ക്കാര് പാസാക്കിയ നിയമപ്രകാരം ചെറുതും വലുതുമായ വ്യാപാരസ്ഥാപനങ്ങള് ഇടപാടുകാര്‍ക്ക് സൗജന്യമായി പ്ലാസ്റ്റിക് സഞ്ചികള് നല്‍കുന്നത് നിരോധിച്ചു. ഇതോടെ ചൈനയിലെ പ്ലാസ്റ്റിക് സ‍ഞ്ചിയുടെ ഉപയോഗം പകുതിയായി കുറഞ്ഞു. പ്ലാസ്റ്റിക് സഞ്ചികള്‍ക്ക് ഉയര്‍ന്ന നികുതി ഏര്‍പ്പെടുത്തിക്കൊണ്ടുള്ള അയര്‍ലന്‍ഡിന്റെ തീരുമാനം വന് വിജയമായിരുന്നു. പ്ലാസ്റ്റിക് ഉപയോഗം കുറയ്ക്കുന്നതിന് 2002 മുതല് വന് നികുതി ഏര്‍പ്പെടുത്തിയതോടെ ഉപയോഗത്തില് 94 ശതമാനമാണ് കുറവുവന്നത്. ഇന്ത്യ പ്രതിവര്‍ഷം 9.46 ദശലക്ഷം ടണ് പ്ലാസ്റ്റിക് മാലിന്യങ്ങള് ഉല്പാദിപ്പിക്കുന്നു. അതില് പകുതിയും ഒറ്റ ഉപയോഗ പ്ലാസ്റ്റിക്കാണ്. 2022 ഓടുകൂടി ഒറ്റ ഉപയോഗ പ്ലാസ്റ്റിക് ഇല്ലാതാക്കാനുള്ള ഇന്ത്യയുടെ പ്രതിബദ്ധതയാണ് സുസ്ഥിരവികസന ലക്ഷ്യത്തില് പ്രധാനമായി പരിഗണിക്കുന്നത്. 2016 ല് ഇന്ത്യ പ്ലാസ്റ്റിക് മാലിന്യനിര്‍മാര്‍ജന നിയമങ്ങള് പുറത്തിറക്കിയിരുന്നുവെങ്കിലും ഇന്ത്യയ്ക്ക് ലക്ഷ്യനേട്ടത്തിലേക്ക് കുതിക്കാന് സാധിച്ചിട്ടില്ല. ലോകത്താകമാനവും പ്രത്യേകിച്ച് ഇന്ത്യയിലും പ്ലാസ്റ്റിക് മാലിന്യങ്ങള് സൃഷ്ടിക്കുന്ന വിപത്ത് ഒരു പാരിസ്ഥിതിക പ്രതിസന്ധിയിലേക്കും പിന്നീട് ഭൂമിയിലെ ജീവജാലങ്ങളുടെ നിലനില്‍പിനെയും അപകടത്തിലാക്കുന്നു.\nമുതലാളിത്ത വ്യവസ്ഥിതി സൃഷ്ടിക്കുന്ന സാമൂഹ്യാവസ്ഥയുടെ ഭാഗമാണ് പാരിസ്ഥിതിക പ്രതിസന്ധിയെന്ന ജെയ്സണ് മൂറിനെ പോലുള്ള ഇടതുപക്ഷ പരിസ്ഥിതി ചിന്തകരുടെ നിലപാട് ഇവിടെ പ്രസക്തമാകുന്നു. ജെയ്സണ് മൂറിന്റെ പ്രമുഖ ഗ്രന്ഥമായ ‘കാപ്പിറ്റലിസം ഇന് ദി വെബ് ഓഫ് ലൈഫ്’ മുതലാളിത്ത സാമൂഹ്യ ബന്ധങ്ങളും പാരിസ്ഥിതിക പ്രതിസന്ധിയും തമ്മിലുള്ള പരസ്പര ബന്ധം സാമൂഹ്യശാസ്ത്ര ഗവേഷണങ്ങളുടെ ഭാഗമാകണമെന്ന നിലപാടിലധിഷ്ഠിതമായ രചനയാണ്. പ്രകൃതിയും മുതലാളിത്തവും പരസ്പരം രൂപപ്പെടുത്തുന്ന വൈരുദ്ധ്യങ്ങളാണെന്ന ആശയമാണ് തത്വചിന്തയും രാഷ്ട്രീയ പാരിസ്ഥിതിക ശാസ്ത്രവും മാര്‍ക്സിസ്റ്റ് ചരിത്രവിശകലന രീതിശാസ്ത്രവും ചേര്‍ത്ത് ജെയ്സണ് മൂര് മുന്നോട്ടുവയ്ക്കുന്നത്. മരങ്ങളും പുഴകളും മലകളും ഉള്‍പ്പെടുന്ന വിലമതിക്കാനാവാത്ത ആവാസവ്യവസ്ഥയെ ചുരുങ്ങിയ ചെലവില് ഉല്പന്നങ്ങളാക്കി വരേണ്യ സമൂഹത്തിന് ലഭ്യമാക്കുക എന്നതാണ് കോളനിവല്‍ക്കരണകാലം തുടങ്ങി മുതലാളിത്തം ചെയ്യുന്നത് എന്ന് മൂര് വിശദമാക്കുന്നു.\nലോകത്താകമാനം രാജ്യങ്ങളെയും ജനവിഭാഗങ്ങളെയും അരികുവല്‍ക്കരിച്ച് കൊണ്ടും അവരുടെ ജീവിത മാര്‍ഗങ്ങള് ഇല്ലാതാക്കിയുമാണ് മുതലാളിത്തം വിഭവങ്ങള് ഏറ്റവും കുറഞ്ഞ ചെലവില് സുലഭമാക്കുന്നത്. കുറഞ്ഞ ചെലവില് കൂടുതല് ലാഭം എന്ന മുതലാളിത്ത വ്യവസ്ഥിതിയുടെ അടിസ്ഥാന ലക്ഷ്യമാണ് പ്ലാസ്റ്റിക് മാലിന്യങ്ങള് സൃഷ്ടിക്കുന്ന പാരിസ്ഥിതിക പ്രശ്നങ്ങളുടെയും മൂലകാരണം. ഭൂമിയുടെ പ്രകൃതിജന്യമായ പ്രവര്‍ത്തനത്തിന് തടസം വരുത്തുകയും ഭൂമിയുടെ ജലസംഭരണത്തെയും വായുസ‍ഞ്ചാരത്തെയും ഇല്ലാതാക്കി പ്ലാസ്റ്റിക് മാലിന്യങ്ങള് നശിക്കാതെ ഭൂമിയില് 5000 വര്‍ഷത്തോളം കിടക്കുന്നു. പാശ്ചാത്യ മുതലാളിത്ത രാജ്യങ്ങള് പോലും പ്ലാസ്റ്റിക് മാലിന്യങ്ങളുടെ ദൂഷ്യഫലങ്ങള് തിരിച്ചറിഞ്ഞ് പ്ലാസ്റ്റിക്കിന്റെ ഉപയോഗം കുറച്ചുകൊണ്ടു വരാനാണ് ശ്രമിക്കുന്നത്.\nറീ സൈക്ലിംഗ് ഒരു പൂര്‍ണ ഉത്തരമല്ല. പക്ഷേ, ആധുനിക സമ്പദ് വ്യവസ്ഥയെ സംബന്ധിച്ചിടത്തോളം പ്ലാസ്റ്റിക്കുകള് വളരെ പ്രാധാന്യമര്‍ഹിക്കുന്നു. എങ്കിലും ഭൂമിയുടെ നിലനില്‍പിനും ജീവജാലങ്ങളുടെ അതിജീവനത്തിനും പ്ലാസ്റ്റിക്ക് മാലിന്യങ്ങള് സൃഷ്ടിക്കുന്ന പ്രശ്നങ്ങള്‍ക്ക് പരിഹാരം കണ്ടെത്തേണ്ടതായിട്ടുണ്ട്. പ്ലാസ്റ്റിക് ഒഴിവാക്കാനുള്ള എളുപ്പവഴി അതിനെ വെറുക്കുക എന്നതുമാത്രമാണ്.\nanivaryamaya jana jagratha Plastic Janayugom column malinyathinethire\nജനാധിപത്യത്തില് പേടിപ്പിക്കുന്ന അഗാധമായ മഞ്ഞളാംകുഴികള്


കാൻസർ വന്നപ്പോഴാണ് ഞാൻ ശരിക്കും 'ജീവിക്കാൻ' തുടങ്ങിയത്; കുറിപ്പ് | Cancer | Cancer Survivor | Nandu Mahadeva\nകാൻസർ വന്നപ്പോഴാണ് ഞാൻ ശരിക്കും 'ജീവിക്കാൻ' തുടങ്ങിയത്; കണ്ണു നിറച്ച് നന്ദുവിന്റെ കുറിപ്പ്\nആത്മധൈര്യവും മനഃശക്തിയും കൊണ്ട് അർബുദത്തോടു പൊരുതി, ഇപ്പോഴും പൊരുതിക്കൊണ്ടിരിക്കുന്ന നന്ദു മഹാദേവ ആയിരങ്ങൾക്ക് പ്രചോദനമാണ്. ഒരു കാൽ നൽകി അർബുദത്തെ പറഞ്ഞുവിടാൻ നോക്കിയിട്ടും വീണ്ടും പിടിമുറുക്കിയതിനെക്കുറിച്ച് നന്ദുവിന്റെതന്നെ വാക്കുകളിൽ പറഞ്ഞാൽ " ആദ്യം കാലിൽ പിടിച്ചു പ്രേമിച്ചു.. അതങ്ങു കൊടുത്തു ഞാൻ.. പിന്നെ ചങ്കിൽ കയറിക്കൂടി.. കീമോ കൊടുത്തു ചുരുക്കി ഞാൻ..പിന്നെയും എന്നെ ശ്വാസം മുട്ടിച്ചപ്പോൾ ചങ്ക് പറിച്ചു കൊടുത്തു !! ഇപ്പോൾ ദേ ഹൃദയത്തിലേക്ക് പോകുന്ന പ്രധാന രക്തക്കുഴലിനെ ചുറ്റിപ്പറ്റിയാണ് അവളുടെ കളി !!!" ചികിത്സക്കിടയിലും പറയുന്ന വാക്കുകളിൽ പോസിറ്റിവിറ്റി നിറച്ച് ആത്മവിശ്വാസം പകർന്നു നൽകാൻ നന്ദുവിനു സാധിക്കുന്നുണ്ട്. അങ്ങനെ രണ്ടു ദിവസത്തെ ആയുസ്സ് പറഞ്ഞിടത്തുനിന്ന് രണ്ടുമാസം പിന്നിട്ട കഥ പറയുകയാണ് ഇപ്പോൾ നന്ദു. പോസ്റ്റ് വായിക്കാം...\nതിരുവനന്തപുരം, കൊച്ചി എന്നിവിടങ്ങളിലെ ഒരുവിധം എല്ലാ ഹോസ്പിറ്റലിൽ നിന്നും ഇതു തന്നെ പറഞ്ഞു!\nരണ്ട് മാസം മുമ്പ് എന്റെ ഡോക്ടർ അമ്മയുടെ മുഖത്ത് നോക്കി പറഞ്ഞ വാചകമാണ് ആദ്യത്തേത്. രണ്ടാമത്തേത് ഹോസ്പിറ്റലുകളിൽ അന്നത്തെ റിപ്പോർട്ടുകൾ അയച്ചു കൊടുത്തപ്പോൾ വന്ന മറുപടികളും.\nഎന്റെ മുഖത്ത് അപ്പോഴും നിറഞ്ഞു നിൽക്കുന്ന പുഞ്ചിരി തന്നെ ആയിരുന്നു. അതിനു കാരണം മുന്നോട്ട് ജീവിക്കാൻ കഴിയുമോ അതോ ജീവിതം അവിടെ വച്ചു തീരുമോ എന്നതിനെപറ്റിയുള്ള ആശങ്ക ഒരു ശതമാനം പോലും എനിക്കില്ല എന്നതുതന്നെ.\nഅടുത്ത നിമിഷം മരണപ്പെട്ടാലും ഞാൻ ഏറ്റവും സന്തുഷ്ടനായ മനുഷ്യനാണ്. വിജയിച്ചവനാണ് !\nകാരണം ഈ നിമിഷം വരെയും ഞാൻ സന്തോഷവാനാണ്. ഓരോ നിമിഷവും ഓരോ ശ്വാസത്തിലും ഉള്ളിൽ നിറയുന്ന സന്തോഷം ഞാൻ അനുഭവിക്കുന്നു.\nഅന്ന് ഡോക്ടർ രണ്ടു ദിവസം കഷ്ടിച്ചു താണ്ടും എന്നു പറഞ്ഞ ഞാൻ ഇന്ന് അതേ ശരീരത്തിൽ രണ്ട് മാസം പിന്നിട്ടിരിക്കുന്നു.\nഅതിലും വലിയ അത്ഭുതം വെറും രണ്ടു ദിവസം ആയുസ്സില്ലെന്നു പറഞ്ഞ എന്റെ ശരീരത്തിൽ രണ്ട് ഹൈ ഡോസ് കീമോ കൂടി എടുത്തിട്ടും ഞാനിങ്ങനെ സ്‌ട്രോങ് ആയി തന്നെ നിൽക്കുന്നു.\nഇത് ഡോക്ടറിന്റെ കഴിവ് കേടോ എന്റെ കഴിവോ അല്ല !\nഉടയതമ്പുരാൻ ഓരോ ഉടലിലും എഴുതി വച്ചിട്ടുണ്ട് ഉയിരിന്റെ കാലാവധി !\nഇനി മറ്റൊരു കാര്യം എന്റെ പ്രിയപ്പെട്ടവരോട് പങ്കു വയ്ക്കുന്നു.\nആത്മവിശ്വാസം അസുഖത്തെ ഭേദമാക്കും എന്നൊരിക്കലും ഞാൻ അവകാശപ്പെടില്ല. കാരണം എന്റെ കയ്യിൽ കാട്ടി തരാൻ അതിന് തെളിവില്ല. പക്ഷേ ഒരു കാര്യം ഞാൻ ഉറപ്പ് നൽകുന്നു. തിളങ്ങുന്ന ആത്മവിശ്വാസം നിങ്ങളുടെ ജീവിതത്തിന്റെ മനോഹാരിത കൂട്ടും.\nകാൻസർ ആണെന്നറിഞ്ഞതിന് ശേഷമുള്ള ഈ കഴിഞ്ഞ2വർഷം വേണമെങ്കിൽ എനിക്ക് വിധിയെ പഴിച്ചു കൊണ്ട് സമൂഹത്തിൽ നിന്നും ഉൾവലിയാമായിരുന്നു.\nസ്വയം അപകർഷതാ ബോധത്തിലും സങ്കടത്തിലും നരകിച്ച് ദൈവത്തിനെ പ്രാകി ഇഞ്ചിഞ്ചായി വിധിയുടെ വറുതീയിൽ എരിഞ്ഞമരാമായിരുന്നു.\nവീട്ടുകാരെയും കൂട്ടുകാരെയും സങ്കടക്കടലിൽ മുക്കി ഓരോ നിമിഷവും കരഞ്ഞു തീർക്കാമായിരുന്നു.\nഎന്തിനേറെ പറയുന്നു സുനാമിയേക്കാൾ ശക്തമായി വന്ന പ്രതിസന്ധികളുടെ തിരമാലകളിൽ മനസ്സു തകർന്നു ജീവൻ പോലും ആത്മഹത്യ ചെയ്യാമായിരുന്നു.\nപക്ഷേ കയ്യിലുള്ള അമൂല്യമായ വജ്രമാണ് ജീവിതം എന്ന തിരിച്ചറിവും ചുറ്റും പ്രകാശം പരത്താനുള്ള മനസ്സും ഉണ്ടെങ്കിൽ ജീവിതം ഏതവസ്ഥയിലും സ്വർഗ തുല്യമാക്കാം എന്ന തിരിച്ചറിവ് എന്റെ ജീവിതത്തെ സന്തോഷത്തിന്റെ മറ്റൊരു തലത്തിലേക്ക് എത്തിച്ചു.\nഏത് വേദനയിലും എത്ര വലിയ തടസ്സങ്ങളിലും പുഞ്ചിരിയോടെ നേരിടാൻ അതെന്നെ പഠിപ്പിച്ചു.\nനിരാശയുടെ ഇരുൾമുറിയിൽ തളർന്നിരിക്കാതെ പ്രതീക്ഷയുടെ വെളിച്ചത്തിലേയ്ക്കു മനസ്സിനെ നയിക്കുമ്പോൾ ആണ് ഓരോ മനുഷ്യനും വജ്രങ്ങൾ ആകുന്നത്.\nശത്രു നമ്മുടെ ദൗർബല്യങ്ങളിൽ വീണ്ടും വീണ്ടും അടിച്ചു നമ്മളെ തകർക്കുമ്പോൾ നമ്മൾ ശത്രുവിന്റെ ബലം എന്താണോ ആ ബലത്തിൽ പ്രഹരിച്ചു വേണം ധീരതയോടെ വിജയിക്കാൻ.\nകിതക്കും വരെ ഓടണം..\nകിതപ്പ് തീരുമ്പോൾ വീണ്ടും ഓടണം..\nഎന്റെ കഴിഞ്ഞ പോസ്റ്റിൽ ഒരു യുവാവ് കമന്റ് ഇട്ടത് കണ്ടു..\nകാൻസർ വരണമേ എന്ന് സ്വയം പ്രാർത്ഥിക്കുന്നു. ജീവിതം മടുത്തു..\nജീവിക്കാൻ ആഗ്രഹമില്ലാത്തവർക്ക് ഇതൊന്നും വരില്ല എന്നൊക്കെ...\nഎന്നാലും ശാസ്ത്രജ്ഞന്മാർ കണക്കാക്കുന്ന ഏകദേശ വില ഒരു ശരീരത്തിന് 250 കോടി രൂപയാണ്...!!\nആ ശരീരത്തിനെ ഒരു നിമിഷത്തെ ബുദ്ധിമോശം കൊണ്ട് നശിപ്പിക്കുന്നവരെ എന്ത് പേരിട്ട് വിളിക്കണം.??\nജീവിതത്തെ പ്രണയിക്കുമ്പോഴാണ് നമ്മുടെയൊക്കെ സൃഷ്ടിക്ക് അർത്ഥം ഉണ്ടാകുന്നത്. നമ്മളെ സന്തോഷിപ്പിക്കാൻ എത്ര മനോഹരമായാണ് തമ്പുരാൻ ഈ ഭൂമിയെ സൃഷ്ടിച്ചിരിക്കുന്നത്. ഒക്കെയുമായി നമ്മൾ ഇഴുകി ചേരുമ്പോൾ ഒരു സന്തോഷം ലഭിക്കും. അതാണ് യഥാർത്ഥ ജീവിതത്തിന്റെ ലഹരി!\nഅയാൾ പറഞ്ഞത് ഒരു കാര്യം ശരിയാണ്. ജീവിതമെന്ന മഹാ ലഹരിയെ ഏറെ ഇഷ്ടപ്പെടുന്നവരുടെ അടുക്കലാകും വിധി മരണത്തിന്റെ നിഴലുമായി ഓടിയെത്തുക...\nനമ്മളൊക്കെ ആസ്വദിച്ചു ജീവിക്കാൻ മറന്നു പോകുകയാണ്. തിരക്കുകളിൽ നിന്ന് തിരക്കുകളിലേക്ക് ഓടുകയാണ്. ഞാനിനി പറയുന്ന നിസാരമായ കാര്യങ്ങൾ ഒന്ന് ആസ്വദിച്ചു നോക്കൂ.\nപലപ്പോഴും നമ്മൾ ധൃതിയിൽ ചെയ്യുന്ന കാര്യങ്ങൾ...\nപലപ്പോഴും നമ്മൾ മറന്നു പോകുന്ന കാര്യങ്ങൾ...\nവളരെ ചെറിയ വലിയ കാര്യങ്ങൾ..!!\nരാവിലെ ഉണരുമ്പോൾ ബെഡിൽ നിന്ന് എഴുന്നേറ്റ ശേഷം ഒന്നു ദീർഘ നിശ്വാസം എടുക്കുക. മനസ്സിനുള്ളിൽ നിറയെ സന്തോഷം നിറയ്ക്കുക. എന്നിട്ട് അത്രയും സന്തോഷത്തോടെ ഒരു ദിവസം കൂടി നമുക്ക് തന്ന സർവ്വേശ്വരനോട് നന്ദി പറഞ്ഞു കൊണ്ട് ഒരു ദിവസം ആരംഭിച്ചു നോക്കൂ...\nഒരു കോഫി കുടിക്കുമ്പോൾ ആ മണവും രുചിയും പൂർണമായും ആസ്വദിച്ചു കുടിക്കാൻ ശ്രമിച്ചിട്ടുണ്ടോ?\nഒരു വല്ലാത്ത അനുഭൂതി നമ്മളിൽ നിറയും..!!\nഭക്ഷണം കഴിക്കുമ്പോൾ മുഴുവൻ ശ്രദ്ധയും സ്വാദും മണവും കേന്ദ്രീകരിച്ചുകൊണ്ട് കഴിച്ചിട്ടുണ്ടോ?\nഇതുവരെ കഴിച്ചതിനേക്കാൾ രണ്ട് മടങ്ങ് രുചി കൂടിയതായി മനസ്സിലാകും..!!\nകുളിക്കുമ്പോൾ തലയിൽ ഒഴിക്കുന്ന ഓരോ കപ്പ് വെള്ളവും ഉന്മേഷത്തിന്റെ പരമാവധി ഊർജ്ജം നൽകുന്നതായി സങ്കൽപ്പിച്ചിട്ടുണ്ടോ?\nകുളി കഴിയുമ്പോൾ ഒരു പുതുജന്മം കിട്ടിയത് പോലെ തോന്നും നമുക്ക് !!\nമാന്ത്രികമായ രീതിയിൽ അവരുടെ സ്നേഹം നമ്മുടെ ഉള്ളിലേക്കും നിറയുന്നത് കാണാം..\nഅതുപോലെതന്നെ വല്ലാത്ത അടുപ്പവും ആശ്വാസവും ഊർജ്ജവും നമ്മളിൽ നിന്ന് അവർക്ക് കിട്ടുന്നതായി അവർ നിങ്ങളോട് പറയും !!\nഇങ്ങനെ തീരെ ചെറിയ കാര്യങ്ങളിൽ വലിയ സന്തോഷം കണ്ടെത്തി തുടങ്ങുന്നത് മുതൽ നമ്മളൊരു പുതിയ മനുഷ്യനായി മാറാൻ തുടങ്ങും..\nമുഖത്ത് ഓജസ്സും കണ്ണുകളിൽ തിളക്കവും വന്നു തുടങ്ങും..\nനമ്മളെ കാണുമ്പോൾ തന്നെ മറ്റുള്ളവർക്ക് സന്തോഷം കിട്ടുന്ന തരത്തിലേക്ക് നമുക്ക് നമ്മളെ മാറ്റിയെടുക്കാൻ കഴിയും..!!\nജീവിതം സന്തോഷമാക്കാനുള്ള ഫോർമുല ഇത്രേയുള്ളൂ..\nഓരോ നിമിഷവും സുന്ദരമാക്കുക..\nഅങ്ങനെ ഓരോ മിനിട്ടും ഓരോ മണിക്കൂറും ഓരോ ദിവസവും നമുക്ക് മനോഹരമാക്കാം..\nഅങ്ങനെയുള്ള ശുഭാപ്തി വിശ്വാസത്തോടെ തിളങ്ങുന്ന ഒരു മനുഷ്യന്റെ ജീവിതവും പരിപൂർണ വിജയമായിരിക്കും..\nആ കാര്യത്തിൽ ഞാൻ വളരെ വളരെ ഭാഗ്യം ചെയ്തവനാണ് എന്ന് വിശ്വസിക്കുന്നു..! കാരണം എന്നെ കാണുന്നവർക്ക് എന്നോട് സംസാരിക്കുന്നവർക്ക് ഒത്തിരി സന്തോഷം ലഭിക്കാറുണ്ട് എന്ന് പ്രിയപ്പെട്ട ചിലരൊക്കെ പറയാറുണ്ട്..!! ഒത്തിരി സമയം അടുത്തിരിക്കാൻ ആഗ്രഹമുണ്ട് എന്ന് പറയുന്നവരുണ്ട്.. ഇടയ്ക്കിടയ്ക്ക് കാണാൻ ഒത്തിരി ദൂരത്ത് നിന്നും ഓടി വരുന്നവരുണ്ട്..!!\nഒക്കെ നമ്മൾ കൊടുക്കുന്ന ആത്മാർത്ഥ സ്നേഹത്തിന്റെ തിരിച്ചു കിട്ടലുകളാണ്! അങ്ങനെ സ്നേഹിക്കുന്നവരുടെ പ്രാർത്ഥനകളുടെ ഫലമല്ലേ ഈയുള്ളവന്റെ ഉയിർപ്പ്.\nഞാനിതെഴുതുമ്പോഴും എന്റെ കഴുത്തിൽ ഇരുന്നു കൊണ്ട് ഹൃദയത്തിൽ ചവിട്ടിക്കൊണ്ട് അവളെന്നെ തടയുകയാണ്. തളർച്ചയിൽ നിന്നും വളർന്നു വന്ന ഒന്നിനെയും തളർത്താൻ കഴിയില്ല.. ഈ എന്നെയും !\nNB : രണ്ട് കീമോ കഴിഞ്ഞു ഞാൻ ഉഷാറാണ്. ശരീരത്തിന് പുറത്ത് വലിയ പ്രശ്നങ്ങൾ ഇല്ലെങ്കിലും അകത്ത് ഉഴുതു മറിക്കുന്ന കീമോയാണ്. അത് കാരണം മുടി ഒന്നും പോയില്ല. പക്ഷേ നീരുണ്ട്. പ്രിയമുള്ളവരുടെ പ്രാർത്ഥനകൾക്ക് നന്ദി. നിറഞ്ഞ സ്നേഹം എല്ലാവരോടും ❤\nNB : അതിജീവിക്കാൻ ശ്രമിക്കുന്ന ആയിരങ്ങൾക്ക് നല്ല വാക്കുകൾ കൊണ്ട് ഒരു കൈത്താങ്ങ് നൽകുകയാണ് അതിജീവനം കുടുംബം ! പ്രിയമുള്ളവരേ സ്വാഗതം ചെയ്യുന്നു ഈ നന്മയൂറും കുടുംബത്തിലേക്ക് !\nEnglish Summary: Cancer survivor Nandu Mahadeva's motivational write up


റമദാന്റെ അവസാന ദിനങ്ങളിലേക്കെത്തുമ്പോള് ഏറ്റവും കൂടുതല് അസ്വസ്ഥപ്പെടുത്തുന്നത് അവസാനത്തെ പത്തിനെക്കുറിച്ച ആലോചനകളാണ്. കഴിഞ്ഞ മൂന്നര പതിറ്റാണ്ടിലേറെക്കാലമായി സാധാരണത്തേതില് നിന്ന് തീര്‍ത്തും വ്യത്യസ്തമായ ജീവിതം നയിച്ചിരുന്ന പത്ത് ദിവസമാണത്. പൊതുജീവിതത്തില് നിന്നും ബഹളമയമായ അന്തരീക്ഷത്തില്‍നിന്നും തീര്‍ത്തും മാറി നില്‍ക്കുന്ന നാളുകള്. ഇഅ്തികാഫിരിക്കുന്ന പള്ളി ഗ്രാമപ്രദേശത്തായതിനാല് അന്തരീക്ഷം പൂര്‍ണമായും ശാന്തവും ആളൊഴിഞ്ഞതുമാണ്. വിശാലമായ പള്ളിയില് ഇരു നിലകളിലുമായി നമസ്‌കാര വേളകളിലൊഴിച്ച് മൂന്നോ നാലോ ആളുകളേ ഉണ്ടാവുകയുള്ളൂ. തനിച്ചാകുന്ന ദിവസങ്ങളും വിരളമല്ല. കൊല്ലത്തില് ഇങ്ങനെ ഏതാനും നാളുകള് ഏകാന്ത ധ്യാനത്തിന് ലഭിക്കുന്നതിന്റെ സംതൃപ്തി വാക്കുകളില് വിവരിക്കാവുന്നതിലപ്പുറമാണ്. ഞാനും എന്റെ നാഥനുമായുള്ള ആത്മഭാഷണത്തിന് സൈ്വരമായി ഒഴിഞ്ഞുകിട്ടുന്ന പത്തു നാളുകള്. ഇക്കൊല്ലം കോവിഡ് അതും നഷ്ടപ്പെടുത്തിയിരിക്കുന്നു. പള്ളിയുമായി അകന്നു കഴിയേണ്ടി വന്നതിലെ ദുഃഖത്തിന്റെ തീവ്രതക്ക് അതും ആക്കം കൂട്ടുന്നു.\nപള്ളികളുമായി അകന്നുകഴിയുന്നതിന്റെ വേദന എത്രമേല് കടുത്തതാണെന്ന് ഓരോ വിശ്വാസിയും അനുഭവിച്ചറിഞ്ഞുകൊണ്ടിരിക്കുകയാണ്. മസ്ജിദുകള് നല്‍കുന്ന ആത്മീയാനുഭൂതി സമാനതകളില്ലാത്തതാണ്. ആത്മീയാനുഭവങ്ങള് ശാരീരികാനുഭവങ്ങളേക്കാള് എത്രയോ ശക്തവും തീവ്രവുമാണെന്ന് കഴിഞ്ഞ നാളുകള് ഓരോ വിശ്വാസിയെയും ബോധ്യപ്പെടുത്തിയിട്ടുണ്ടായിരിക്കും. ഓരോ പ്രദേശത്തെയും ദിനേനയുള്ള അഞ്ചു നേരത്തെ കൂടിച്ചേരലുകള് നല്‍കുന്ന അനുഭൂതി വിവരണാതീതമത്രെ.\nപള്ളി അല്ലാഹുവിന്റെ ഭവനമാണ്. വിശ്വാസികള്‍ക്ക് സ്വന്തം വീടുകളേക്കാള് ഹൃദയബന്ധം ഉണ്ടാകേണ്ട ഇടം. അവര് ഒത്തുകൂടുന്നിടത്ത് ആദ്യം നിര്‍മിക്കപ്പെടുന്ന ഭവനം. ഇബ്‌റാഹീം നബി തന്റെ പ്രിയതമ ഹാജറിനെയും മകന് ഇസ്മാഈലിനെയും താമസിപ്പിച്ചത് വിശുദ്ധ കഅബയുടെ അടുത്താണ്. പ്രവാചകന് മദീനയിലെത്തിയ ഉടനെ ഉണ്ടാക്കിയത് ഖുബാ മസ്ജിദാണ്. സ്ഥിരതാമസത്തിനുള്ള ഇടം കണ്ടെത്തിയപ്പോള് അവിടെയും ആദ്യം നിര്‍മിച്ചത് പള്ളി തന്നെ, മസ്ജിദുന്നബവി. പിന്നീട് അദ്ദേഹത്തിന്റെ അനുയായികള് എന്നൊക്കെ, എവിടെയൊക്കെ സംഘമായെത്തിയോ അവരും ചെയ്തത് അതു തന്നെ.\nകേരളത്തില് മാലികു ബ്നു ദീനാറിന്റെയും മാലികു ബ്നു ഹബീബിന്റെയും നേതൃത്വത്തില് ആദ്യമായെത്തിയ മുസ്ലിം സംഘം ചെയ്തതും നാടിന്റെ നാനാ ഭാഗങ്ങളില് പള്ളി ഉണ്ടാക്കുകയാണ്. കൊടുങ്ങല്ലൂരിലെ ചേരമാന് മസ്ജിദ് ഉള്‍പ്പെടെ ഒമ്പത് പള്ളികള് അവര് സ്ഥാപിക്കുകയുണ്ടായി(മാപ്പിള മുസ്ലിംസ് ഓഫ് കേരള. പേജ്: 48). ഈ പള്ളികളുടെ ഇടവും അവിടങ്ങളിലെ ആദ്യ ഖാദിമാരുടെ പേരും ശൈഖ് സൈനുദ്ദീന് മഖ്ദൂം തന്റെ തുഹ്ഫത്തുല് മുജാഹിദീനില് പ്രത്യേകം ചേര്‍ത്തിട്ടുണ്ട്.\nഏതൊരാളും അവന്റെ സ്രഷ്ടാവുമായി ഏറ്റവും കൂടുതല് അടുക്കുന്ന സന്ദര്‍ഭം സുജൂദാണ്. അല്ലാഹുവുമായുള്ള ആത്മഭാഷണത്തിന്റെയും ആത്മനിവേദനത്തിന്റെയും ഏറ്റവും ഉജ്ജ്വലവും മഹത്തരവുമായ സന്ദര്‍ഭം. പ്രവാചകന് തന്നെ സുജൂദിനെ വിശേഷിപ്പിച്ചത് അങ്ങനെയാണ്. അത് നടക്കുന്ന ഇടം എന്ന നിലയിലാണ് 'മസ്ജിദ്' എന്ന പദം രൂപം കൊണ്ടിട്ടുള്ളത്. ഇത് യഥാവിധി മനസ്സിലാക്കുന്ന ആര്‍ക്കും മസ്ജിദുകള് വിശ്വാസികള്‍ക്ക് നല്‍കുന്ന ആത്മീയാനുഭൂതിയും ഉല്‍ക്കര്‍ഷവും എത്രമേല് ശക്തവും തീവ്രവുമാണെന്ന് ഊഹിക്കാവുന്നതേയുള്ളൂ. എന്റെ നാഥന്റെ ഭവനം എന്നാണ് ഓരോ വിശ്വാസിക്കും പള്ളിയില് പ്രവേശിക്കുമ്പോള് ഉണ്ടാകുന്ന, ഉണ്ടാകേണ്ട ബോധം. അതുകൊണ്ടുതന്നെ തന്റെ നാഥന് ഏറ്റവും ഇഷ്ടപ്പെട്ട സ്ഥലത്താണ് താനെന്ന വികാരവും പള്ളിയിലിരിക്കുമ്പോഴെല്ലാം വിശ്വാസിയെ നയിക്കുകയും നിയന്ത്രിക്കുകയും ചെയ്യുന്നു. മാലാഖമാരുടെയും മനുഷ്യരുടെയും സംഗമസ്ഥാനമാണ് അവിടമെന്ന കാര്യം അവരോര്‍ക്കുന്നു.\n'പള്ളികള് അല്ലാഹുവിനുള്ളതാണ്. അതിനാല് അല്ലാഹുവോടൊപ്പം മറ്റാരെയും വിളിച്ചു പ്രാര്‍ഥിക്കരുത്' (ഖുര്‍ആന് 72:18).\nഭൂമിയില് ഏറ്റവും കൂടുതല് ആദരിക്കപ്പെടേണ്ട ഇടമാണ് പള്ളി. അതിനാലാണ് അവിടെ പ്രവേശിക്കുമ്പോള് അഭിവാദന പ്രാര്‍ഥന (തഹിയ്യത്ത്) നിര്‍വഹിക്കണമെന്ന് നിശ്ചയിക്കപ്പെട്ടത്. അല്ലാഹുവിന്റെ അനുഗ്രഹങ്ങള് ഏറെയേറെ ലഭിക്കുന്ന ഇടവുമാണത്. അതുകൊണ്ടുതന്നെയാണ് അവിടെ പ്രവേശിക്കുമ്പോള് ഇങ്ങനെ പ്രാര്‍ഥിക്കണമെന്ന് കല്‍പിക്കപ്പെട്ടിരിക്കുന്നത്; 'അല്ലാഹുവേ, നീ എന്റെ പാപങ്ങള് പൊറുത്തുതരേണമേ. നിന്റെ അനുഗ്രഹങ്ങളുടെ കവാടങ്ങള് എനിക്ക് തുറന്നു വെച്ചു തരേണമേ.'\nപള്ളി അല്ലാഹുവിന്റെ ഭവനമായതിനാല് മറ്റിടങ്ങളില് വെച്ച് ചെയ്യുന്ന പലതും പള്ളിയില് നടത്തുന്നത് നിഷിദ്ധമാക്കപ്പെട്ടിരിക്കുന്നു. അവിടം എപ്പോഴും വൃത്തിയും ശുദ്ധിയുമുള്ളതായിരിക്കണമെന്ന് ഇസ്ലാം നിഷ്‌കര്‍ഷിക്കുന്നു. അതോടൊപ്പം പള്ളിയുള്ളിടങ്ങളിലെല്ലാം അവിടെ വെച്ചാണ് നിര്‍ബന്ധ നമസ്‌കാരം നിര്‍വഹിക്കേണ്ടത്. വിശ്വാസികളുടെ ജീവിതവുമായി ഇവ്വിധം കെട്ടുപിണഞ്ഞു കിടക്കുന്ന പള്ളികളാണ് കഴിഞ്ഞ കുറേ ആഴ്ചകളായി അടഞ്ഞു കിടക്കുന്നത്. അതുണ്ടാക്കുന്ന ഹൃദയവേദനയും ആത്മനൊമ്പരവും വിവരണാതീതം തന്നെ. എന്നാല് അതിപ്രധാനമായ സാമൂഹിക ആവശ്യ നിര്‍വഹണത്തിനു വേണ്ടിയാണെന്നതിനാല് വിശ്വാസികളെല്ലാം ദുഃഖമൊക്കെയും മനസ്സിലൊതുക്കി ക്ഷമിച്ചും സഹിച്ചും പ്രാര്‍ഥിച്ചും കഴിഞ്ഞുകൂടുന്നു, ഒരു നാള് എല്ലാം മാറുമെന്ന പ്രതീക്ഷയോടെ.\nഓരോ പ്രദേശത്തെയും വിശ്വാസികളെ കൂട്ടിയിണക്കുന്ന കണ്ണിയാണ് പള്ളി. പരിസരപ്രദേശങ്ങളിലുള്ളവര് ദിനേന അഞ്ചു നേരം അവിടെ ഒത്തുകൂടുന്നു. കുശലാന്വേഷണങ്ങള് നടത്തുന്നു. സൗഹൃദം പങ്കിടുന്നു. പ്രദേശത്തെ വിവരങ്ങള് കൈമാറുന്നു. ഒരുമിച്ച് പ്രാര്‍ഥിക്കുന്നു. അവര്‍ക്കിടയില് സ്നേഹോഷ്മള വികാരം നിറഞ്ഞുനില്‍ക്കാന് മറ്റെന്തു വേണം! വെള്ളിയാഴ്ചകളില് പള്ളിയുമായി ബന്ധപ്പെട്ട എല്ലാവരും അവിടെ ഒരുമിച്ചു കൂടുന്നു. സമകാലിക സംഭവ വികാസങ്ങളെ ഇസ്ലാമിക പ്രമാണങ്ങളുടെ വെളിച്ചത്തില് വിശദീകരിക്കുന്നത് കേള്‍ക്കുകയും ഉള്‍ക്കൊള്ളുകയും ചെയ്യുന്നു. ഒരു കുടുംബത്തിലെ അംഗങ്ങളെപ്പോലെ പരസ്പരം ഇടപഴകുന്നു. സുഖ വിവരങ്ങള് കൈമാറുന്നു.\nഓരോ പള്ളിയും കേന്ദ്രീകരിച്ചുള്ള മഹല്ല് സംവിധാനം ഇസ്ലാമിക ഭരണകൂടത്തിന്റെ അഭാവത്തില് അത് നിര്‍വഹിക്കേണ്ട കാര്യങ്ങള് സാധ്യതയുടെ പരമാവധി പൂര്‍ത്തീകരിക്കുന്നു. സാമ്പത്തികമായി പ്രയാസപ്പെടുന്നവരെ സഹായിക്കുക, അഗതികളുടെയും അനാഥരുടെയും പ്രശ്നങ്ങള് പരിഹരിക്കുക, പ്രദേശത്തെ വിദ്യാര്‍ഥികളുടെ പഠന കാര്യങ്ങള് ശ്രദ്ധിക്കുക, മഹല്ല് നിവാസികളുടെ സാമൂഹികവും സാമ്പത്തികവും സാംസ്‌കാരികവും ആരോഗ്യപരവും കുടുംബപരവുമായ കാര്യങ്ങള് ഭംഗിയായി നടക്കുന്നുവെന്ന് ഉറപ്പുവരുത്തുക പോലുള്ളവക്കെല്ലാം ആവശ്യമായ സംവിധാനങ്ങള് ഒരുക്കുന്നു. ഇങ്ങനെ പള്ളികള് അവയുമായി ബന്ധപ്പെട്ട ജനവിഭാഗത്തിന്റെ ഇരുലോക വിജയത്തിനുമാവശ്യമായ കാര്യങ്ങളില് പരമാവധി ശ്രദ്ധിക്കുന്നു. അഥവാ, ഇതൊക്കെയാണ് പള്ളികളിലൂടെ നിര്‍വഹിക്കപ്പെടുന്നത്. അത്തരം ഒരു സ്ഥാപനം അടച്ചുപൂട്ടപ്പെടുമ്പോള് അതുണ്ടാക്കുന്ന ആഘാതം മനസ്സിലാക്കാവുന്നതേയുള്ളൂ.\nജാതി, മത, വിശ്വാസ, വീക്ഷണ, വൈജാത്യങ്ങള്‍ക്കതീതമായി പ്രദേശത്തെ എല്ലാവര്‍ക്കും അനുഗ്രഹമായി മാറും വിധമായിരിക്കണം പള്ളികളെന്ന് ഇസ്ലാം അനുശാസിക്കുന്നു. നാട്ടുകാരായ ആര്‍ക്കും എന്താവശ്യത്തിനും അവിടെ കയറിവരാന് കഴിയുന്ന സാഹചര്യമുണ്ടാകണം. അപ്പോഴാണ് പള്ളി പ്രദേശത്തെ മുഴുവന് ആളുകളുടെയും സ്ഥാപനമായും അനുഗ്രഹമായും മാറുക. കേരളത്തിലെ പല പള്ളികളും അവ്വിധമായിരുന്നതിനാലാണ് അവയുടെ നിര്‍മാണത്തില് ഹൈന്ദവ സഹോദരീസഹോദരന്മാര് എടുത്തു പറയാവുന്ന സംഭാവനകളര്‍പ്പിച്ചത്. കേരളത്തിലെ അറിയപ്പെടുന്ന പല പള്ളികളും നില്‍ക്കുന്ന സ്ഥലങ്ങള് സഹോദര സമുദായാംഗങ്ങള് സംഭാവന ചെയ്തവയാണ്. മുസ്ലിംകളെ പോലെ അവരും കേസ്സുകള് പരിഹരിക്കാന് നീതി തേടി വന്നിരുന്നത് പലപ്പോഴും പള്ളികളിലേക്കാണ്.\nഇങ്ങനെ പള്ളികള് ഓരോ പ്രദേശത്തെയും പൊതു സ്ഥാപനമായി നിലകൊള്ളണമെന്നാണ് ഇസ്ലാം ആവശ്യപ്പെടുന്നത്. ഭൂമിയിലെ ആദ്യത്തെ ആരാധനാലയമായ വിശുദ്ധ കഅബ നില്‍ക്കുന്ന ഇടം സുഭിക്ഷവും സുരക്ഷിതവുമാകണമെന്നാണല്ലോ ഇബ്‌റാഹീം നബി പ്രാര്‍ഥിച്ചത്. അവിടത്തുകാരെ പേടിയില് നിന്നും പട്ടിണിയില് നിന്നും മോചിപ്പിച്ചതായി അല്ലാഹു അറിയിക്കുകയും ചെയ്തു (106:3,4).\nആദ്യകാലം തൊട്ടുതന്നെ പള്ളികള് വിജ്ഞാനകേന്ദ്രങ്ങളായിരുന്നു. ഇസ്ലാമിന്റെ സുവര്‍ണ കാലത്ത് അവിടം സര്‍വകലാശാലകളായിരുന്നു. വിവിധ ശാസ്ത്രശാഖകള് വരെ അവിടെ പഠിപ്പിച്ചിരുന്നു. കേരളത്തില് വ്യവസ്ഥാപിത മതവിദ്യാഭ്യാസം ആരംഭിച്ചതു തന്നെ പൊന്നാനി പള്ളിയില് നിന്നാണ്. കേരളത്തിലുള്‍പ്പെടെ ലോകമെങ്ങും ഇന്നും പള്ളികള് വിജ്ഞാന വിതരണ കേന്ദ്രങ്ങളായി തുടരുന്നു. പ്രഭാഷണങ്ങളിലൂടെയും പഠന ക്ലാസുകളിലൂടെയുമാണെന്നു മാത്രം. ഇങ്ങനെ ഓരോ പ്രദേശത്തും പ്രകാശം പരത്തുന്ന ഇടങ്ങളായി പള്ളികള് മാറുന്നു.\nപ്രവാചകന്റെ കാലം തൊട്ടുതന്നെ പള്ളികളായിരുന്നു ഇസ്ലാമിക പ്രബോധനത്തിന്റെ മുഖ്യ കേന്ദ്രങ്ങള്. അന്ന് തൊട്ടിന്നോളം ഇതുതന്നെയാണ് ലോകമെങ്ങുമുള്ള അവസ്ഥ. കേരളത്തില് ഇസ്ലാമിക പ്രചാരണം പ്രധാനമായും ഏറ്റെടുത്ത് നടത്തിയത് പള്ളികള് തന്നെയാണ്. വിശ്വാസികളെ സംബന്ധിച്ചേടത്തോളം എല്ലാ മഹദ്കൃത്യങ്ങളുടെയും പ്രചോദനം ആരാധനകളാണ്. അവയില് ഏറ്റം പ്രധാനം നമസ്‌കാരം തന്നെ. അത് നിര്‍വഹിക്കപ്പെടുന്ന ഇടമെന്ന നിലയില് എക്കാലത്തെയും വിമോചന പോരാട്ടങ്ങളുടെയും സ്വാതന്ത്ര്യ സമരങ്ങളുടെയും സിരാകേന്ദ്രങ്ങള് കൂടിയായിരുന്നു പള്ളികള്. കേരളത്തിലും മുസ്ലിംകള് പോര്‍ച്ചുഗീസ് വിരുദ്ധ പോരാട്ടങ്ങള്‍ക്കും ബ്രിട്ടീഷ് വിരുദ്ധ സമരങ്ങള്‍ക്കും പ്രചോദനമുള്‍ക്കൊണ്ടതും ഇന്ധനം സ്വീകരിച്ചതും പള്ളികളില് നിന്നു തന്നെയാണ്. കേരളത്തില് പള്ളികളുടെ സംരക്ഷണത്തിനു വേണ്ടിയും പോരാട്ടം നടത്തേണ്ടി വന്നിട്ടുണ്ട്. ചേറൂരും തിരൂരങ്ങാടിയും മമ്പുറവും ഓമാനൂരുമൊക്കെ ചരിത്രത്തില് ഇടം നേടിയത് അങ്ങനെയാണ്. ബ്രിട്ടീഷാധിപത്യത്തില് ഇരുപതാം നൂറ്റാണ്ടിനു മുമ്പ് നടന്ന തൊണ്ണൂറ് കലാപങ്ങളില് മുപ്പത്തി ഒന്നും പള്ളികള്‍ക്കെതിരായ കൈയേറ്റങ്ങളെ പ്രതിരോധിക്കാന് വേണ്ടിയായിരുന്നുവെന്ന് വില്യം ലോഗന് രേഖപ്പെടുത്തിയിട്ടുണ്ട്.\nഏതൊരാളെയും വ്യക്തിജീവിതത്തില് വായനക്കും പഠനത്തിനും നിര്‍ബന്ധമാക്കുന്ന കര്‍മമാണ് ജുമുഅഃ ഖുത്വ്ബ. ഫറോക്ക് റൗദത്തുല് ഉലൂം അറബിക് കോളേജില് മൂന്നാം വര്‍ഷ വിദ്യാര്‍ഥിയായിരിക്കെ പതിനേഴാമത്തെ വയസ്സിലാണ് ജുമുഅ ഖുത്വ്ബ നിര്‍വഹിക്കാന് തുടങ്ങിയത്. ഒന്നിടവിട്ട ആഴ്ചകളില് ബേപ്പൂര് പള്ളിയില് ആദരണീയ അധ്യാപകന് മുഹമ്മദ് അബുസ്സ്വലാഹ് മൗലവിയെ പ്രതിനിധീകരിച്ച് ഖുത്വ്ബ നിര്‍വഹിക്കും. തൊട്ടുള്ള ഇടവിട്ട ആഴ്ചകളില് കോഴിക്കോട് നല്ലളത്ത് ബഹുമാന്യനായ ഗുരുനാഥന് അബ്ദുല് കരീം തങ്ങളെ പ്രതിനിധീകരിച്ചും. അതിനാല് എനിക്ക് എല്ലാ ആഴ്ചയും ഖുത്വ്ബ ഉണ്ടാവും. അന്നു തൊട്ടിന്നോളം അത്യപൂര്‍വമായല്ലാതെ ഖുത്വ്ബ മുടങ്ങിയിട്ടില്ല. മൂന്ന് പതിറ്റാണ്ടിലേറെയായി നാട്ടിലെ വീടിനടുത്തുള്ള മസ്ജിദുല് ഫലാഹില് ഖുത്വ്ബ നിര്‍വഹിക്കുന്നു. അനിവാര്യമായ കാരണങ്ങളാല് ഇടവേളകളില് ഏതാനും വര്‍ഷം അരീക്കോട്ടും വണ്ടൂരും മഞ്ചേരിയിലും എടവണ്ണ മുണ്ടേങ്ങരയിലും ഖുത്വ്ബ നിര്‍വഹിക്കേണ്ടി വന്നിട്ടുണ്ട്. ഇപ്പോഴും നാട്ടില് തന്നെയാണ് ഖുത്വ് ബ നടത്താറുള്ളത്.\nഖുത്വ്ബ വലിയ ഭാരവും ബാധ്യതയുമായാണ് അനുഭവപ്പെടാറുള്ളത്. പ്രത്യേകിച്ചും ഒരേ സ്ഥലത്ത് കൊല്ലങ്ങളോളം അത് നടത്തേണ്ടിവരുന്നതിനാല്. എന്നാല് അത് ഏറെ ആഹ്ലാദകരവുമാണ്.\nഖുത്വ്ബക്ക് തയാറെടുക്കുകയെന്നത് വലിയ ഭാരമാണെന്നതോടൊപ്പം തന്നെ വളരെയേറെ സന്തോഷം നല്‍കുന്നതും അനുഭൂതിദായകവുമാണ്. വായനക്കും ചിന്തക്കും അന്വേഷണത്തിനുമിടയില് പുതിയ എന്തെങ്കിലും അറിവ് ലഭിക്കാതിരിക്കില്ല. അപ്പോഴുണ്ടാകുന്ന നിര്‍വൃതി വളരെ വലുതാണ്. ഖുത്വ്ബ നിര്‍വഹിച്ചുകഴിയുമ്പോഴുണ്ടാകുന്ന ആശ്വാസവും അനിര്‍വചനീയം തന്നെ.\nനാട്ടില് തന്നെ ഖുത്വ്ബ നടത്തിപ്പോരുന്നതില് വ്യക്തിപരമായ ഒരു താല്‍പര്യവുമുണ്ട്. നാട്ടുകാരെയെല്ലാം ഒരുമിച്ച് കാണാമെന്നതും അവരുമായി സംവദിക്കാമെന്നതും ബന്ധവും സൗഹൃദവും പുതുക്കാമെന്നതുമാണത്. നാലു പതിറ്റാണ്ടോളമായി നാട്ടിലും വീട്ടിലുമുണ്ടാകുന്ന ഏക ദിവസവും വെള്ളിയാഴ്ച തന്നെ.\nഎന്നാല് കോവിഡ് എല്ലാറ്റിനെയും തകിടം മറിച്ചിരിക്കുന്നു. പള്ളി വീടിന് വളരെ അടുത്തായിരുന്നിട്ടും അവിടെ പോകാന് കഴിയുന്നില്ല. ഖുത്വ് ബക്ക് തയാറെടുക്കുന്ന വ്യാഴാഴ്ചയും അത് നിര്‍വഹിക്കുന്ന വെള്ളിയാഴ്ചയും അനുഭവിക്കുന്ന ശൂന്യതയുടെ ആഴവും പരപ്പും വാക്കുകളിലൊതുക്കാവുന്നതല്ല.\nവിശ്വാസികള്‍ക്ക് ഒത്തുകൂടാന് സാധ്യമല്ലാത്ത സാഹചര്യത്തില് എന്തു ചെയ്യും? ഖുര്‍ആന് പഠിപ്പിച്ചതും പ്രവാചകന് അറിയിച്ചതും പൂര്‍വിക സമൂഹങ്ങള് ചെയ്തതും പ്രായോഗികമായതും ഒന്നു തന്നെ. മൂസാ നബിയുടെ കാലത്തെ ഈജിപ്തിലെ വിശ്വാസികള്‍ക്ക് ഒരിടത്തും ഒത്തുകൂടാന് സാധ്യമായിരുന്നില്ല. അവിടെ നിലനിന്നിരുന്ന ഏകാധിപത്യ, സ്വേഛാധിപത്യ, മര്‍ദക, ഭീകര ഭരണകൂടം അവരെ ഒന്നിനും അനുവദിച്ചിരുന്നില്ല. അത്തരമൊരു സാഹചര്യത്തില് മൂസാ നബി അവര്‍ക്കു നല്‍കിയ നിര്‍ദേശം ഖുര്‍ആനിലുണ്ട്: ''മൂസാക്കും അദ്ദേഹത്തിന്റെ സഹോദരന്നും നാം ബോധനം നല്‍കി: നിങ്ങളിരുവരും നിങ്ങളുടെ ജനതക്കായി ഈജിപ്തില് ഏതാനും വീടുകള് തയാറാക്കുക. നിങ്ങളുടെ വീടുകളെ നിങ്ങള് ഖിബ്‌ലകളാക്കുക. നമസ്‌കാരം നിഷ്ഠയോടെ നിര്‍വഹിക്കുക. സത്യവിശ്വാസികളെ ശുഭവാര്‍ത്ത അറിയിക്കുകയും ചെയ്യുക'' (10:87).\nകോവിഡും ഇത്തരമൊരു സ്ഥിതിവിശേഷം സൃഷ്ടിച്ചിരിക്കുന്നു. അതിനാല് ലോകമെങ്ങുമുള്ള മുസ്ലിം വീടുകളിന്ന് പള്ളികളായി മാറിയിരിക്കുന്നു. ഭൂമിയൊക്കെയും മസ്ജിദുകളാണെന്ന് പ്രവാചകന് തന്നെ പഠിപ്പിച്ചിട്ടുണ്ടല്ലോ.\nവീടുകളില് ഒതുങ്ങിക്കൂടുന്ന കാലം കുടുംബത്തെ സംബന്ധിച്ചേടത്തോളം സന്തോഷത്തിന്റെയും നിര്‍വൃതിയുടെയും നാളുകളാണ്. ഇത്ര ദീര്‍ഘകാലം കുടുംബാംഗങ്ങള്‍ക്ക് ഒന്നിച്ചു കഴിയാന് മുമ്പൊരിക്കലും സാധിച്ചിട്ടുണ്ടാവില്ല. അതുകൊണ്ടുതന്നെ പള്ളികള് അടച്ചുപൂട്ടപ്പെട്ട സാഹചര്യത്തില് വിശ്വാസികളുടെ വീടുകള് ചരിത്രത്തിലൊരിക്കലും ഉണ്ടായിട്ടില്ലാത്ത വിധം ആരാധനാനുഷ്ഠാനങ്ങളുടെയും പ്രാര്‍ഥനകളുടെയും കീര്‍ത്തനങ്ങളുടെയും ഭക്തിസാന്ദ്രമായ ഇടങ്ങളായി മാറിയിരിക്കുന്നു. അഞ്ചു നേരവും സംഘടിത നമസ്‌കാരം നടക്കാത്ത വിശ്വാസികളുടെ വീടുകളിന്ന് വളരെ വിരളമായിരിക്കും. ഈ കോവിഡ് കാലത്ത് കുടുംബാംഗങ്ങള് ഒരുമിച്ചുള്ള നമസ്‌കാരവും പ്രാര്‍ഥനകളും ഖുര്‍ആന് പാരായണവും പഠനവും ചര്‍ച്ചകളും ഭക്ഷണവും നല്‍കുന്ന സംതൃപ്തിയും സ്നേഹവികാരങ്ങളുടെ ഊഷ്മളതയും അനുഭവിക്കാത്തവര് നന്നേ കുറവായിരിക്കും.\nപ്രതിസന്ധികളെ അവസരങ്ങളാക്കി മാറ്റുന്നവരാണല്ലോ വിശ്വാസികള്. പ്രയാസത്തോടൊപ്പമാണ് എളുപ്പമെന്ന് അവര് പഠിപ്പിക്കപ്പെട്ടിരിക്കുന്നു. കോവിഡ് കാരണം അടഞ്ഞു കിടക്കുന്ന ഓരോ പള്ളിയുമായും ബന്ധപ്പെട്ട വീടുകളെയെല്ലാം പള്ളികളാക്കി മാറ്റിയിരിക്കുകയാണല്ലോ നാം. കോവിഡാനന്തരം പള്ളികള് തുറക്കപ്പെടുമ്പോള്, പള്ളികളായി മാറിയ നൂറുകണക്കിനു വീടുകളില്‍നിന്ന് ആവാഹിച്ച ആത്മീയോര്‍ജവുമായാണ് വിശ്വാസികള് ഓരോ പള്ളിയിലും എത്തുകയെന്ന് നമുക്ക് ന്യായമായും പ്രതീക്ഷിക്കാം.


Syro-Malabar Daily Mass Reading Wednesday May 16,2018\nDaily Readings for Wednesday May 16,2018\nയോഹ 1 4: 12-21 ദൈവം സ്‌നേഹമാണ്\nയോഹ 17: 1-5 ശിഷ്യന്‍മാര്‍ക്കുവേണ്ടി പ്രാര്‍ഥിക്കുന്നു\nReading 3, യോഹ 1 4: 12-21 : ദൈവം സ്‌നേഹമാണ്\nദൈവത്തെ ഒരുവനും ഒരിക്കലും കണ്ടിട്ടില്ല; എന്നാല്, നാം പരസ്പരം സ്നേഹിച്ചാല് ദൈവം നമ്മില് വസിക്കും. അവിടത്തെ സ്നേഹം നമ്മില് പരിപൂര്‍ണമാകുകയും ചെയ്യും. ദൈവം തന്‍റെ ആത്മാവില്‍നിന്ന് നമുക്കു തന്നിരിക്കുന്നതിനാല് നാം അവനിലും അവന് നമ്മിലും വസിക്കുന്നു എന്നു നാം അറിയുന്നു. പിതാവ് തന്‍റെ പുത്രനെ ലോകരക്ഷകനായി അയച്ചു എന്നു ഞങ്ങള് കാണുകയും സാക്ഷ്യപ്പെടുത്തുകയും ചെയ്യുന്നു. ഈശോ ദൈവപുത്രനാണെന്ന് ഏറ്റുപറയുന്നവനില് ദൈവം വസിക്കുന്നു; അവന് ദൈവത്തിലും വസിക്കുന്നു. ദൈവത്തിനു നമ്മോടുള്ള സ്നേഹം നാം അറിയുകയും അതില് വിശ്വസിക്കുകയും ചെയ്തിരിക്കുന്നു. ദൈവം സ്നേഹമാണ്. സ്നേഹത്തില് വസിക്കുന്നവന് ദൈവത്തിലും ദൈവം അവനിലും വസിക്കുന്നു. വിധിദിനത്തില് നമുക്ക് ആത്മധൈര്യം ഉണ്ടാകുന്നതിന് സ്നേഹം നമ്മില് പരിപൂര്‍ണമായിരിക്കുന്നു. എന്തെന്നാല്, ഈ ലോകത്തില്‍ത്തന്നെ നാം അവനെപ്പോലെ ആയിരിക്കുന്നു. സ്നേഹത്തില് ഭയത്തിന് ഇടമില്ല; പൂര്‍ണമായ സ്നേഹം ഭയം ബഹിഷ്കരിക്കുന്നു. കാരണം, ഭയം ശിക്ഷയെക്കുറിച്ചാണ്. ഭയപ്പെടുന്നവന് സ്നേഹത്തില് പരിപൂര്‍ണനായിട്ടില്ല. ആദ്യം അവിടന്ന് നമ്മെ സ്നേഹിച്ചു. അതിനാല്, നാമും അവിടത്തെ സ്നേഹിക്കുന്നു. ഞാന് ദൈവത്തെ സ്നേഹിക്കുന്നു എന്ന് ആരെങ്കിലും പറയുകയും സ്വന്തം സഹോദരനെ ദ്വേഷിക്കുകയും ചെയ്താല്, അവന് കള്ളംപറയുന്നു. കാരണം, കാണപ്പെടുന്ന സഹോദരനെ സ്നേഹിക്കാത്തവന് കാണപ്പെടാത്ത ദൈവത്തെ സ്നേഹിക്കാന് സാധിക്കുകയില്ല. അവനില് നിന്ന് ഈ കല്പന നമുക്കു ലഭിച്ചിരിക്കുന്നു: ദൈവത്തെ സ്നേഹിക്കുന്നവന് തന്‍റെ സഹോദരനെയും സ്നേഹിക്കണം.\nGospel, യോഹ 17: 1-5 : ശിഷ്യന്‍മാര്‍ക്കുവേണ്ടി പ്രാര്‍ഥിക്കുന്നു\nഇവ പറഞ്ഞശേഷം ഈശോ സ്വര്‍ഗത്തിലേക്കു കണ്ണുകളുയര്‍ത്തി പ്രാര്‍ത്ഥിച്ചു: പിതാവേ, സമയം വന്നിരിക്കുന്നു; പുത്രന് അവിടത്തെ മഹത്ത്വപ്പെടുത്തേണ്ടതിന് പുത്രനെ അങ്ങു മഹത്ത്വപ്പെടുത്തണമേ. എന്തെന്നാല്, അവിടന്ന് അവനു നല്കിയിട്ടുള്ളവര്‍ക്കെല്ലാം അവന് നിത്യജീവന് പ്രദാനം ചെയ്യേണ്ടതിന് എല്ലാവരുടെയുംമേല് അവിടന്ന് അവന് അധികാരം കൊടുത്തിരിക്കുന്നുവല്ലോ. ഇതാണ് നിത്യജീവന്: ഏകസത്യദൈവമായ അവിടത്തെയും അങ്ങ് അയച്ച ഈശോമിശിഹായെയും അവര് അറിയുക. അവിടന്ന് എന്നെ ഏല്പിച്ച ജോലി പൂര്‍ത്തിയാക്കിക്കൊണ്ട് ഭൂമിയില് അവിടത്തെ ഞാന് മഹത്ത്വപ്പെടുത്തി. ആകയാല് പിതാവേ, ലോകസൃഷ്ടിക്കുമുമ്പ് എനിക്ക് അവിടത്തോടുകൂടെയുണ്ടായിരുന്ന മഹത്ത്വത്താല് ഇപ്പോള് അവിടത്തെ സന്നിധിയില് എന്നെ മഹത്ത്വപ്പെടുത്തണമേ.


പുതിയ വൈദ്യുതി കണക്ഷൻ ഇനി വേഗത്തിൽ ; ഗ്രീൻ ചാനൽ സംവിധാനം മന്ത്രി എം.എം.മണി ഉദ്ഘാടനം ചെയ്തു ,Minister MM Mani inaugurated Green Channel Directorskeralaonlinenews.com | Malayalam news, kerala news, onlinenews,\nSunday June 16th, 2019 - 8:35:am\nപുതിയ വൈദ്യുതി കണക്ഷൻ ഇനി വേഗത്തിൽ ; ഗ്രീൻ ചാനൽ സംവിധാനം മന്ത്രി എം...\nപുതിയ വൈദ്യുതി കണക്ഷൻ ഇനി വേഗത്തിൽ ; ഗ്രീൻ ചാനൽ സംവിധാനം മന്ത്രി എം.എം.മണി ഉദ്ഘാടനം ചെയ്തു\nPublished: Saturday 12 January 2019 10:40:53 AM\nതിരുവന്തപുരം:കാലതാമസം കൂടാതെ എച്ച്.ടി/ഇച്ച്ടി ഉപഭോക്താക്കൾക്ക് പുതിയ വൈദ്യുതി കണക്ഷൻ ലഭ്യമാക്കുന്നതിന് സംസ്ഥാന വൈദ്യുതി ബോർഡ് ഗ്രീൻ ചാനൽ സംവിധാനം ആരംഭിച്ചു. സംവിധാനത്തിന്റെ ഉദ്ഘാടനം വൈദ്യുതിമന്ത്രി എം.എം.മണി നിർവഹിച്ചു. ഉപഭോക്തൃ സംഘടനകളെയും വൻകിട ഉപഭോക്താക്കളെയും പങ്കെടുപ്പിച്ചു വൈദ്യുതിഭവനിൽ നടത്തിയ കസ്റ്റമർ കോൺക്ലേവിലായിരുന്നു ഉദ്ഘാടനം. ഘട്ടംഘട്ടമായി ഈ സംവിധാനം എല്ലാവിഭാഗം ഉപഭോക്താക്കൾക്കും ലഭ്യമാകുമെന്ന് മന്ത്രി വാർത്താസമ്മേളനത്തിൽ അറിയിച്ചു.\nകെ.എസ്.ഇ.ബിയുടെ വെബ്‌സൈറ്റിലെ ഗ്രീൻ ചാനൽ ഫോർ എച്ച്.ടി/ ഇ.എച്ച്.ടി കൺസ്യൂമേഴ്‌സ് എന്ന ഏകജാലക സംവിധാനം വഴി പുതിയ കണക്ഷന് അപേക്ഷ സമർപ്പിക്കാം. ഫീൽഡ് വെരിഫിക്കേഷനും തുടർപ്രവർത്തനങ്ങളുടെ പുരോഗതിയും അപേക്ഷകന് തത്സമയം എസ്.എം.എസ് ആയി ലഭിക്കും. അപേക്ഷയുടെ പുരോഗതി ഓൺലൈനായും അപേക്ഷകന് നിരീക്ഷിക്കാം. ഗ്രീൻ ചാനൽ വഴി ലഭിക്കുന്ന അപേക്ഷകൾക്ക് സേവനം സമയബന്ധിതമായി ലഭിക്കുന്നു എന്നുറപ്പാക്കാൻ ബോർഡ് ഉന്നതോദ്യോഗസ്ഥരുടെ മേൽനോട്ടത്തിലാണ് പദ്ധതി നടപ്പാക്കുന്നത്. വൈദ്യുതി മേഖല കൂടുതൽ കാര്യക്ഷമത കൈവരിച്ചതായി മന്ത്രി പറഞ്ഞു.\nവൈദ്യുതി മേഖല മെച്ചപ്പെടുത്തുന്നതിനായി നിരവധി നടപടികൾ സ്വീകരിച്ചുവരികയാണ്. ഉത്പാദനം വർധിപ്പിക്കുന്നതിനാണ് ഇനി ശ്രദ്ധ കൊടുക്കുക. ഇതിനായി 1003 മെഗാവാട്ടിന്റെ സൗരോർജ വൈദ്യുതി ഉത്പാദനമാണ് ലക്ഷ്യം വെക്കുന്നത്. രണ്ടാമതൊരു പവർഹൗസ് കൂടി ഇടുക്കിയിൽ സ്ഥാപിക്കുന്നതിനുള്ള സാധ്യതാപഠനം നടന്നുകൊണ്ടിരിക്കുകയാണ്. അതുംകൂടി അനുകൂലമായാൽ വലിയ മുന്നേറ്റം ഉണ്ടാക്കാൻ നമുക്കു കഴിയും. വൈദ്യുതതടസ്സം ആഗോളനിലവാരത്തിലേക്കു കുറച്ചുകൊണ്ടുവരുന്നതിനായി പ്രസരണമേഖലയിൽ 10000 കോടി രൂപ മുതൽ മുടക്കി ട്രാൻസ്ഗ്രിഡ് 2.0 പദ്ധതിയും വിതരണമേഖലയിൽ 4000 കോടി രൂപ ചെലവിൽ ദ്യുതി 2021 പദ്ധതിയും നടപ്പാക്കിവരുന്നു.\nവൈദ്യുതി ഉപഭോഗം കുറയ്ക്കുന്നതിനായി 11 കോടി എൽഇഡി ബൾബുകളും ട്യൂബുകളും വിതരണം ചെയ്യുന്ന ഫിലമെന്റ് രഹിത കേരളം പദ്ധതി ലക്ഷ്യമിടുന്നു. വൈദ്യുതിമേഖലയിലെ അപകടങ്ങൾ ഒഴിവാക്കുന്ന ഇ-സേഫ് പദ്ധതിയാണ് മറ്റൊന്ന്. കസ്റ്റമർ കോൺക്ലേവിൽ മുപ്പതോളം സംഘടനകളുടെ പ്രതിനിധികൾ പങ്കെടുത്തതായും മന്ത്രി പറഞ്ഞു. കെ.എസ്.ഇ.ബി മാനേജിംഗ് ഡയറക്ടർ എൻ.എസ്.പിള്ള, ബോർഡ് ഡയറക്ടർമാർ എന്നിവർ പങ്കെടുത്തു.\nRead more topics: kerala, minister, MM Mani\nMinister MM Mani inaugurated Green Channel Directors


ksrtc | കുടിശിക നൽകാത്തതിനാൽ സെർവർ പ്രവർത്തനം 31 ന് അവസാനിപ്പിക്കും; സെർവർ നിലച്ചാൽ മെഷീൻ പ്രവർത്തിപ്പിക്കാൻ കഴിയില്ല; ഇലക്ട്രോണിക് ടിക്കറ്റ് മെഷീൻ പ്രവർത്തനം ഉടൻ നിശ്ചലമാകും; പുനലൂർ ഡിപ്പോയുടെ ഇടിഎം പൂർണമായി പ്രവർത്തനരഹിതം; ക്വാണ്ടം എക്കോൺ കർശന നടപടികളിലേക്ക്; കെ എസ് ആർ ടി സിക്ക് പുതിയ പ്രതിസന്ധി - MarunadanMalayali.com\nAugust 19, 2019 | 08:48 AM IST | Permalink\nഎടത്വ: ആനവണ്ടിക്ക് പുതിയ പ്രതിസന്ധി. കെഎസ്ആർടിസി ഇടിഎം (ഇലക്ട്രോണിക് ടിക്കറ്റ് മെഷീൻ) സംസ്ഥാനത്ത് ഉടനീളം പ്രവർത്തനം നിലയ്ക്കുന്നു. ഇടിഎം നൽകിയിട്ടുള്ള ക്വാണ്ടം എക്കോൺ എന്ന കമ്പനിക്കുള്ള കുടിശിക നൽകാത്തതിനാൽ സെർവർ പ്രവർത്തനം 31 ന് അവസാനിപ്പിക്കും. സെർവർ നിലച്ചാൽ മെഷീൻ പ്രവർത്തിപ്പിക്കാൻ കഴിയില്ല. ഇതോടെ പഴയ ടിക്കറ്റ് കൊടുക്കലിലേക്ക് കാര്യങ്ങളെത്തും. ടിക്കറ്റിന്റെ പ്രിന്റിംഗിനും മറ്റും വലിയ ചെലവും വരും.\nനിലവിൽ പുനലൂർ ഡിപ്പോയുടെ ഇടിഎം പൂർണമായി പ്രവർത്തനരഹിതമായി. ഇപ്പോൾ എല്ലാ ബസുകളിലും ടിക്കറ്റ് റാക്ക് ആണ് ഉപയോഗിക്കുന്നത്. ഇന്റർ സ്റ്റേറ്റ് സർവീസുകൾ കൂടുതൽ ഉള്ള ഡിപ്പോ ആയതിനാലാണ് പുനലൂർ ഡിപ്പോയിലെ യന്ത്രങ്ങൾ ബ്ലോക്ക് ചെയ്തതെന്നാണു സൂചന. മെഷീൻ നൽകിയ കമ്പനി തന്നെയാണ് ഇവയുടെ അറ്റകുറ്റപ്പണിയും നടത്തുന്നത്.\nകമ്പനിക്കു കോടിക്കണക്കിനു രൂപ കെഎസ്ആർടിസി കുടശികയിനത്തിൽ നൽകാനുണ്ട്. ഇതിനാൽ വാർഷിക അറ്റകുറ്റപ്പണി കരാർ പുതുക്കാൻ കമ്പനി തയാറായില്ല. തുടർന്ന് കമ്പനിയെ ഒഴിവാക്കി കെഎസ്ആർടിസി സ്വന്തമായി നന്നാക്കാൻ തുടങ്ങി. ഇതോടെയാണ് സെർവർ ബ്ലോക്ക് ചെയ്യാൻ നീക്കം ആരംഭിച്ചത്. കേടായ യന്ത്രങ്ങൾ തങ്ങൾ പണം മുടക്കി നന്നാക്കേണ്ട അവസ്ഥയാണെന്നു കണ്ടക്ടർമാർ പറയുന്നു.\nസംസ്ഥാനത്താകെ ഏകദേശം 6000 മെഷീനുകളാണ് ഉപയോഗിക്കുന്നത്. യന്ത്രങ്ങളും സെർവറുമായി ജിപിഎസ് വഴി ബന്ധിപ്പിച്ചിട്ടുള്ളതിനാൽ കമ്പനിക്ക് ഏതു ഡിപ്പോയിലെ പ്രവർത്തനവും എപ്പോൾ വേണമെങ്കിലും നിർത്താം. ഇതിനിടയിൽ കെഎസ്ആർടിസി പുതിയ കമ്പനിയുമായി കരാറിനുള്ള ടെൻഡർ നടപടി ആരംഭിച്ചിട്ടുണ്ട്. എന്നാൽ നടപടി ക്രമങ്ങൾ പൂർത്തിയാകാൻ മാസങ്ങളെടുക്കും. അതുവരെ പഴയ ടിക്കറ്റ് രീതി പൊടി തട്ടിയെടുക്കേണ്ടി വരും.\nകെ എസ് ആർ ടി സിയെ സംബന്ധിച്ചടത്തോളം ഏറ്റവും പ്രധാനമാണ് ടിക്കറ്റിങ്. മെഷീനിലേക്ക് കാര്യങ്ങൾ മാറിയതോടെ അച്ചടിയിലും മറ്റും വലിയ ലാഭം ഉണ്ടാക്കാൻ കഴിഞ്ഞു. ഇതാണ് ഇപ്പോൾ പ്രതിസന്ധിയിലാകുന്നത്.


ദേവസ്വം ബോര്‍ഡ് നിയമനങ്ങള് ഏറ്റെടുക്കാം: പിഎസ്‌സി :: Janmabhumi Daily\nThursday2June 2016 10:10 am IST\nതിരുവനന്തപുരം: ദേവസ്വം ബോര്‍ഡ് നിയമനങ്ങള് ഏറ്റെടുക്കാന് തയാറാണെന്നു പിഎസ്‌സി ചെയര്‍മാന് കെ.എസ്. രാധാകൃഷ്ണന്. ദേവസ്വം ബോര്‍ഡ് നിയമനങ്ങള് പിഎസ്‌സിക്കു വിടാന് തയാറാണെന്നു മന്ത്രി കടകംപള്ളി സുരേന്ദ്രന് കഴിഞ്ഞ ദിവസം അഭിപ്രായപ്പെട്ടിരുന്നു. ദേവസ്വം ബോര്‍ഡിലേക്കുള്ള നിയമനങ്ങള് പിഎസ്‌സിവഴിയാക്കാന് കഴിഞ്ഞ എല്‍ഡിഎഫ് സര്‍ക്കാര് നടപടി തുടങ്ങിയിരുന്നു. എന്നാല് യുഡിഎഫ് സര്‍ക്കാര് വന്നപ്പോള് റിക്രൂട്ട്‌മെന്റ് ബോര്‍ഡ് രൂപീകരിച്ചു. പുതിയ സര്‍ക്കാര് അധികാരത്തില്‍വന്നതോടെയാണു മുന് എല്‍ഡിഎഫ് സര്‍ക്കാറിന്റെ നീക്കത്തിനു വീണ്ടും ജീവന്‍വയ്ക്കുന്നത്. പുതിയ സാഹചര്യത്തില് നിയമനങ്ങള് ഏറ്റെടുക്കാന് തയാറാണെന്നു കെ.എസ്. രാധാകൃഷ്ണന് വ്യക്തമാക്കി. ബോര്‍ഡിനു കീഴിലെ കാരായ്മക്കാര് ഒഴികെയുള്ള നിയമനങ്ങളാകും പിഎസ്‌സിക്കു നല്‍കുന്നത്.\nദേവസ്വം ബോര്‍ഡ് നിയമനങ്ങള് ഏറ്റെടുക്കാന് തയ്യാറെന്ന് പിഎസ്‌സിയും\nസമുദായസംഘടനകളുടെ വെല്ലുവിളി നേരിടും ദേവസ്വം ബോര്‍ഡ് നിയമനങ്ങള് പിഎസ്‌സിക്ക് വിടുമെന്ന് മന്ത്രി


ലക്ഷങ്ങള് മുടക്കിയിട്ടും ഭാര്യ കാനഡയില് കൊണ്ടുപോയില്ല, യുവാവ് ജീവനൊടുക്കി; ഭാര്യയ്‌ക്കെതിരേ കേസ് | canada husband visa| lovepreet singh suicide| lovepreet singh news| beant kaur| canada visa malayalam\nJul 29, 2021, 04:58 PM IST\nScreengrab: Youtube.com/ABP Sanjha\nലുധിയാന: പഞ്ചാബില് 23 വയസ്സുകാരനെ മരിച്ചനിലയില് കണ്ടെത്തിയ സംഭവത്തില് കാനഡയിലുള്ള ഭാര്യയ്‌ക്കെതിരേ പോലീസ് കേസെടുത്തു. ഘോട്ടെ ഗോബിന്ദപുര സ്വദേശി ലവ്പ്രീത് സിങ്ങിന്റെ മരണത്തിലാണ് ഭാര്യ ബീന്ത് കൗറി(21)നെതിരേ പഞ്ചാബ് പോലീസ് കേസ് രജിസ്റ്റര് ചെയ്തത്. ലവ്പ്രീതിന്റെ പിതാവ് ബല്‍വീന്ദര് സിങ്ങിന്റെ പരാതിയില് വഞ്ചനാക്കുറ്റം ചുമത്തിയാണ് കേസെടുത്തിരിക്കുന്നത്.\nജൂണ് 23-നാണ് ലവ്പ്രീതിനെ കൃഷിയിടത്തില് മരിച്ചനിലയില് കണ്ടെത്തിയത്. 25 ലക്ഷം രൂപ ചെലവഴിച്ച് ബീന്ത് കൗറിനെ കാനഡയിലേക്ക് അയച്ചിട്ടും ഇവര് ഭര്‍ത്താവിനെ കാനഡയിലേക്ക് കൊണ്ടുപോയില്ലെന്നും ഇതിന്റെ വിഷമത്തില് ലവ്പ്രീത് കീടനാശിനി കഴിച്ച് ജീവനൊടുക്കിയെന്നുമാണ് ആരോപണം.\n2019 ഓഗസ്റ്റ് രണ്ടിനാണ് ലവ്പ്രീതും ബീന്ത് കൗറും വിവാഹിതരായത്. ഓഗസ്റ്റ് 17-ന് യുവതി പഠനത്തിനായി കാനഡയിലേക്ക് പോയി. ഏകദേശം 25 ലക്ഷം രൂപ കാനഡയിലെ പഠനത്തിനായി മരുമകള്‍ക്ക് വേണ്ടി ചെലവഴിച്ചെന്നാണ് ബല്‍വീന്ദര് സിങ് പറയുന്നത്. മാസങ്ങള്‍ക്കുള്ളില് ലവ്പ്രീതിനെയും കാനഡയിലേക്ക് കൊണ്ടുപോകുമെന്നാണ് ബീന്ത് കൗര് പറഞ്ഞിരുന്നത്. എന്നാല് കാനഡയിലെത്തിയതോടെ മരുമകള് തന്റെ മകന് നല്‍കിയ വാക്ക് തെറ്റിച്ചെന്നും അവനുമായി സംസാരിക്കുന്നത് പോലും നിര്‍ത്തിയെന്നും ബല്‍വീന്ദറിന്റെ പരാതിയില് പറയുന്നു. ഇക്കാരണത്താല് മകന് ഏറെ ദുഃഖിതനായിരുന്നുവെന്നും അദ്ദേഹം പറഞ്ഞു.\nലവ്പ്രീതിന്റെ മരണത്തിന് പിന്നാലെയാണ് ബല്‍വീന്ദറും കുടുംബവും മരുമകള്‍ക്കെതിരേ ആരോപണമുന്നയിച്ച് രംഗത്തെത്തിയത്. ഇതോടെ യുവാവിന്റെ മരണം വലിയ ചര്‍ച്ചയാവുകയും ചെയ്തു. ജൂലായ് 13-ന് സംസ്ഥാന വനിതാ കമ്മീഷന് അധ്യക്ഷ ലവ്പ്രീതിന്റെ കുടുംബത്തെ സന്ദര്‍ശിക്കുകയും നീതി ഉറപ്പുനല്‍കുകയും ചെയ്തിരുന്നു. ഇതിനുപിന്നാലെയാണ് ബര്‍ണാല സ്വദേശിയായ ബീന്ത് കൗറിനെതിരേ പോലീസ് വഞ്ചനാക്കുറ്റം ചുമത്തി കേസെടുത്തത്. കേസുമായി ബന്ധപ്പെട്ട് ലവ്പ്രീതിന്റെ മൊബൈല് ഫോണ് വിവരങ്ങളടക്കം പരിശോധിക്കുമെന്ന് പോലീസ് പറഞ്ഞു. എന്നാല് വഞ്ചനാക്കുറ്റം മാത്രം പോരെന്നും യുവതിക്കെതിരേ ആത്മഹത്യാപ്രേരണാക്കുറ്റം കൂടി ചുമത്തണമെന്നുമാണ് നാട്ടുകാരുടെ ആവശ്യം. ഇക്കാര്യം ആവശ്യപ്പെട്ട് നാട്ടുകാര് പ്രതിഷേധം സംഘടിപ്പിക്കുകയും ചെയ്തു.\nനേരത്തെ ലവ്പ്രീതിന്റെ മരണവുമായി ബന്ധപ്പെട്ട് അസ്വാഭാവിക മരണത്തിന് പോലീസ് കേസെടുത്തിരുന്നു. എന്നാല് മരണത്തെക്കുറിച്ചുള്ള വ്യക്തത ലഭിക്കാന് ആന്തരികാവയവങ്ങളുടെ പരിശോധനഫലം കൂടി ലഭിക്കണമെന്നാണ് പോലീസിന്റെ പ്രതികരണം.\nഅതേസമയം, തനിക്കെതിരായ ആരോപണങ്ങളെല്ലാം ബീന്ത് കൗര് നിഷേധിച്ചിട്ടുണ്ട്. സാമൂഹികമാധ്യമങ്ങളിലൂടെയായിരുന്നു അവരുടെ പ്രതികരണം. ലവ്പ്രീതിനെ കാനഡയില് കൊണ്ടുവരാനായി താന് ശ്രമിച്ചിരുന്നുവെന്നും കോവിഡ് നിയന്ത്രണങ്ങള് കാരണം അത് നടന്നില്ലെന്നുമാണ് ബീന്ത് കൗറിന്റെ വിശദീകരണം.\nContent Highlights: punjab lovepreet singh suicide case police case against wife beant kaur\nമാതാപിതാക്കള് നോക്കിനില്‍ക്കെ ഹോസ്റ്റലിന്റെ അഞ്ചാംനിലയില്‍നിന്ന് ചാടി വിദ്യാര്‍ഥിനി ജീവനൊടുക്കി\nപാസാകില്ലെന്ന് ആശങ്ക; തമിഴ്‌നാട്ടില് നീറ്റ് പരീക്ഷ എഴുതിയ വിദ്യാര്‍ഥി ജീവനൊടുക്കി


India vs England ODI series starts today at Pune, ഇന്ത്യ-ഇംഗ്ലണ്ട് ഏകദിന പരമ്പരക്ക് ഇന്ന് പൂനയില് തുടക്കം\nരോഹിതിനൊപ്പം ഓപ്പണിങ്ങിന് ഇറങ്ങുന്ന ശിഖര് ധവാന്റെ ഫോമാണ് ഇന്ത്യയെ സംബന്ധിച്ചിടത്തോളം നിലവിലെ തലവേദന\nUpdated: March 23, 2021 3:03:11 pm\nപൂനെ: ഇംഗ്ലണ്ടിനെതിരായ ടെസ്റ്റ്, ട്വന്റി 20 പരമ്പരകൾ സ്വന്തമാക്കിയ വിരാട് കോഹ്‌ലിക്കും കൂട്ടര്‍ക്കും ഇനി ഏകദിന പരീക്ഷണം. മൂന്ന് മത്സരങ്ങളുള്ള പരമ്പരയിലെ ആദ്യ കളി ഇന്ന് പൂനയിലെ മഹാരാഷ്ട്ര ക്രിക്കറ്റ് സ്റ്റേഡിയത്തില് അരങ്ങേറും. കോവിഡ് വ്യാപനം മഹാരാഷ്ട്രയില് കൂടി വരുന്ന സാഹചര്യത്തില് അടച്ചിട്ട സ്റ്റേഡിയത്തിലാകും മത്സരങ്ങള് നടക്കുക.\nരോഹിതിനൊപ്പം ഓപ്പണിങ്ങിന് ഇറങ്ങുന്ന ശിഖര് ധവാന്റെ ഫോമാണ് ഇന്ത്യയെ സംബന്ധിച്ചിടത്തോളം നിലവിലെ തലവേദന. ഇംഗ്ലണ്ടിനെതിരായ ടെസ്റ്റ് പരമ്പരയില്‍നിന്ന് ഒഴിവാക്കപ്പെട്ട താരം ട്വന്റി 20 ടീമില് ഇടം കണ്ടെത്തിയെങ്കിലും കാര്യമായ സംഭാവന നല്‍കാന് സാധിച്ചിരുന്നില്ല. ആദ്യ കളിയില് കെ.എല്.രാഹുലിനൊപ്പം തുടക്കമിട്ട ധവാന്റെ ബാറ്റില്‍നിന്ന് പിറന്നത് 12 പന്തില്‍നിന്ന് നാല് റണ്‍സ് മാത്രമാണ്. അതിനാൽ ഏകദിന മത്സരങ്ങളില് മികച്ച പ്രകടനം പുറത്തെടുക്കേണ്ടത് ധവാന് അനിവാര്യമാണ്.\nധവാന്റെ പ്രകടനം മോശമായാല് നിരവധി യുവതാരങ്ങളാണ് അവസരത്തിനായി കാത്തിരിക്കുന്നത്. ടീമില് ഇടം കണ്ടെത്തിയ ശുഭ്‌മാൻ ഗില്ലിനാകും ആദ്യ പരിഗണന. വിജയ് ഹസാരെ ട്രോഫിയില് മികച്ച പ്രകടനം പുറത്തെടുത്ത പൃഥ്വി ഷായ്ക്കും ദേവദത്ത് പടിക്കലിനും സാധ്യതയുണ്ട്. ട്വന്റി 20 പരമ്പരയില് പരാജയപ്പെട്ട കെ.എല്.രാഹുലിനും ഫോമിലേക്ക് മടങ്ങി വരാനുള്ള അവസരമാണിത്. 1, 0, 0, 14 എന്നിങ്ങനെയായിരുന്നു താരത്തിന്‍റെ സ്കോറുകള്. നാലാമനായി കോഹ്‌ലിക്ക് പിന്നിലാവും രാഹുലിന്റെ ബാറ്റിങ് പൊസിഷന്.\nഡെത്ത് ഓവറുകളില് സ്കോറിങ്ങിന് വേഗം കൂട്ടാന് കെല്‍പ്പുള്ള ഋഷഭ് പന്തും ഹാര്‍ദിക് പാണ്ഡ്യയും ബാറ്റിങ് നിരയുടെ ശക്തി വര്‍ധിപ്പിക്കും. നിലവിലെ ഫോം അനുസരിച്ച് പന്തിന് ബാറ്റിങ് ലൈനപ്പില് സ്ഥാനക്കയറ്റം ലഭിക്കാനുള്ള സാധ്യതയുമുണ്ട്. മധ്യനിരയിലേക്ക് സൂര്യകുമാര് യാദവിനെയോ ശ്രേയസ് അയ്യറെയോ പരിഗണച്ചേക്കാം. ട്വന്റി 20 പരമ്പരയില് ഇരുവര്‍ക്കും റണ്‍സ് കണ്ടെത്താനായത് ആത്മവിശ്വാസം വര്‍ധിപ്പിക്കും.\nബോളിങ് നിരയിലേക്ക് എത്തിയാല് ജംസ്പ്രിത് ബുംറയുടെ അഭാവമാണ് തിരിച്ചടി. അവസാന ഓവറുകളില് ബുംറയുടെ സാന്നിധ്യം നായകന് കോഹ്‌ലിയുടെ ജോലിഭാരം കുറക്കാനുതകുന്നതായിരുന്നു. എന്നാല് ടീമിലേക്കു മടങ്ങിയെത്തിയ ഭുവനേശ്വര് കുമാര് ഫോമിലാണ്. രണ്ടാം ബോളറായി ശാര്‍ദൂല് ഠാക്കൂറിനാകും അവസരം. ട്വന്റി 20 പരമ്പരയിലെ വിക്കറ്റ് വേട്ട ശാര്‍ദൂലിന് തുണയാകും. വാഷിങ്ടണ് സുന്ദറും യുസ്‌വേന്ദ്ര ചാഹലുമാകും സ്പിന്‍നിരയിലെ ശക്തി കേന്ദ്രങ്ങള്. അഞ്ചാം ബോളറായ് ഹാര്‍ദിക് പാണ്ഡ്യ എത്തും.\nമറുവശത്ത് ഇംഗ്ലണ്ടിന് അധിക സമ്മര്‍ദമുണ്ട്. ടെസ്റ്റ്, ട്വന്റി 20 പരമ്പരകളില് അടിയറവ് വച്ച സന്ദര്‍ശകര്‍ക്ക് ഏകദിന പരമ്പരയെങ്കിലും സ്വന്തമാക്കുകയായിരിക്കും ലക്ഷ്യം. നായകന് ഇയോണ് മോര്‍ഗന്റെ ബാറ്റിങ് പ്രകടനം നിര്‍ണായകമാണ്. ജോസ് ബട്‌ലറിന്റെയും ജേസണ് റോയിയുടെയും ഫോമാണ് ഇംഗ്ലണ്ട് നിരയുടെ കരുത്ത്. ബാറ്റ് കൊണ്ടും ബോള് കൊണ്ടും ടീമിന്‍റെ അഭിവാജ്യ ഘടകമായ ബെന് സ്റ്റോക്സും കൂടി ചേരുമ്പോള് ടീം സന്തുലിതമാകും.\nപരുക്കേറ്റ ജോഫ്ര ആര്‍ച്ചറിന്റെ അഭാവമാണ് ബോളിങ്ങിൽ ഇംഗ്ലണ്ടിന് വലിയ തിരിച്ചടി. ഇതോടെ മാര്‍ക്ക് വുഡിന്റെ ജോലിഭാരം ഇരട്ടിക്കും. ട്വന്റി 20 പരമ്പരയില് വുഡിന്‍റെ പേസ് ഇന്ത്യന് ബാറ്റിങ് നിരയ്ക്ക് വെല്ലുവിളി ഉയര്‍ത്തിയിരുന്നു. ക്രിസ് ജോര്‍ദാനും യുവതാരം സാം കറണുമായിരിക്കും വുഡിനു പിന്തുണ നല്‍കുക. ബാറ്റിങ്ങിന് അനുകൂലമായ പൂനയിലെ പിച്ച്, ഫോമിലല്ലാത്ത ഇരുവരും എങ്ങനെ അതിജീവിക്കുമെന്നത് ചോദ്യചിഹ്നമാണ്.\nഇന്ത്യ : രോഹിത് ശര്‍മ, ശിഖര് ധവാന്, വിരാട് കോഹ്ലി, കെഎല് രാഹുല്, ശ്രേയസ് അയ്യര്, ഋഷഭ് പന്ത്, ഹാര്‍ദിക് പാണ്ഡ്യ, വാഷിങ്‌ടണ് സുന്ദര്, ശാര്‍ദൂല് ഠാക്കൂര്, ഭുവനേശ്വര് കുമാര്, യുസ്‌വേന്ദ്ര ചാഹല്\nഇംഗ്ലണ്ട്: ജേസണ് റോയ്, ജോണി ബാരിസ്റ്റോ, സാം ബില്ലിങ്സ്, ഇയോണ് മോര്‍ഗന്, ജോസ് ബട്ലര്, ബെന് സ്റ്റോക്സ്, സാം കറണ്, മൊയീന് അലി, ആദില് റഷീദ്, ക്രിസ് ജോര്‍ദാന്, മാര്‍ക്ക് വുഡ്.\nCricketEngland Cricket TeamIndian Cricket TeamVirat Kohli\nWeb Title: India vs england first odi match preview and analysis


കേരളത്തില് നിന്ന് സൗദിയിലേയ്ക്ക് ഞായറാഴ്ച മുതല് വിമാനസര്‍വീസ്; കൊച്ചിയില് നിന്ന് കൂടുതല് രാജ്യാന്തര സര്‍വീസുകള് – News18 Malayalam\nകേരളത്തില് നിന്ന് സൗദിയിലേയ്ക്ക് ഞായറാഴ്ച മുതല് വിമാനസര്‍വീസ്; കൊച്ചിയില് നിന്ന് കൂടുതല് രാജ്യാന്തര സര്‍വീസുകള്\nസൗദിയയുടെ വിമാനം ഞായറാഴ്ച പുലര്‍ച്ചെ 395 യാത്രക്കാരുമായി കൊച്ചിയില് നിന്ന് ജിദ്ദയിലേയ്ക്ക് പുറപ്പെടും.\nLast Updated : August 28, 2021, 18:47 IST\nകൊച്ചി: രാജ്യാന്തര യാത്രക്കാര്‍ക്കുള്ള കോവിഡ് നിബന്ധനകളില് സൗദി അറേബ്യ ഇളവുകള് പ്രഖ്യാപിച്ചതിനെത്തുടര്‍ന്ന് കേരളത്തില് നിന്ന് ആദ്യമായി ഞായറാഴ്ച സൗദിയ എയര്‍ലൈന്‍സ് പുറപ്പെടല് സര്‍വീസ് നടത്തും. സൗദിയയുടെ വിമാനം ഞായറാഴ്ച പുലര്‍ച്ചെ 395 യാത്രക്കാരുമായി കൊച്ചിയില് നിന്ന് ജിദ്ദയിലേയ്ക്ക് പുറപ്പെടും.\nഅന്താരാഷ്ട്ര തലത്തില് യാത്രക്കാരുടെ എണ്ണത്തില് അനുഭവപ്പെടുന്ന പുരോഗതി സിയാലില് പ്രതിഫലിച്ചു തുടങ്ങി. ഞായറാഴ്ച മാത്രം 6069 രാജ്യാന്തര യാത്രക്കാര് കൊച്ചി വിമാനത്താവളത്തിലൂടെ കടന്നുപോകും. ഇവരില് 4131 പേര് വിദേശത്തേയ്ക്ക് പോകുന്നവരാണ്. സൗദിയ വിമാനം എസ്.വി. 3575 ഞായറാഴ്ച പുലര്‍ച്ചെ 395 യാത്രക്കാരുമായി പുറപ്പെടും. ഈ ആഴ്ച മാത്രം സൗദിയ കൊച്ചിയില് നിന്ന് മൂന്ന് സര്‍വീസുകള് നടത്തും.\nസെപ്റ്റംബര്2മുതല് ഇന്‍ഡിഗോ സൗദി വിമാനസര്‍വീസ് നടത്തും. കൂടുതല് സര്‍വീസുകള് തുടങ്ങാന് വിവിധ വിമാനക്കമ്പനികളുമായി സിയാല് നിരവധി ചര്‍ച്ചതുടങ്ങിയിട്ടുണ്ടെന്ന് സിയാല് മാനേജിങ് ഡയറക്ടര് എസ്. സുഹാസ് ഐ.എ.എസ് അറിയിച്ചു.\nAlso Read-ഇനി പ്രവാസികള്‍ക്ക്6മാസത്തില് കൂടുതല് കാത്തിരിക്കേണ്ട; നാട്ടിലെത്തിയാല് ഉടന് ആധാറിന് അപേക്ഷിക്കാം\n'ഗള്‍ഫ് മേഖലയിലേയ്ക്ക് കൊച്ചിയില് നിന്ന് കൂടുതല് സര്‍വീസുകള്‍ക്ക് ശ്രമം തുടങ്ങിയിട്ടുണ്ട്. നിരവധി വിമാനക്കമ്പനികള് ഇതിനുള്ള സന്നദ്ധത അറിയിച്ചിട്ടുണ്ട്. ചെയര്‍മാന്റേയും ബോര്‍ഡ് അംഗങ്ങളുടേയും നിര്‍ദേശാനുസരണം, യാത്രക്കാര്‍ക്ക് കോവിഡ് മാനദണ്ഡങ്ങള് പാലിച്ചുകൊണ്ട് സുഗമമായി യാത്രചെയ്യാനുള്ള നടപടികള് സിയാല് പൂര്‍ത്തിയാക്കിയിട്ടുണ്ട് ''-സുഹാസ് പറഞ്ഞു.\nAlso Read-Covid 19 | സംസ്ഥാനത്ത് 31265 പേർക്ക് കോവിഡ്; 153 മരണം\nസൗദിയ വിമാനത്തിന് പുറമെ 21 രാജ്യാന്തര യാത്രാ സര്‍വീസുകള് ഞായറാഴ്ച കൊച്ചിയില് നിന്നുണ്ടാകും. ഇതില്5എണ്ണം ദോഹയിലേയ്ക്കും നാല് വീതം ഷാര്‍ജ, ദുബായ് എന്നിവിടങ്ങളിലേയ്ക്കും ഒന്ന് ലണ്ടനിലേയ്ക്കുമാണ്.\nFirst published: August 28, 2021, 18:47 IST\nflight serviceKochi Airportsaudi


കൊറോണ വീണ്ടും പിടിമുറിക്കുന്നു, മെൽബണില് ലോക്ക്ഡൗൺ\nകൊറോണ വൈറസ് വീണ്ടും പിടിമുറുക്കി തുടങ്ങിയതോടെ ഓസ്‌ട്രേലിയയിലെ രണ്ടാമത്തെ വലിയ നഗരമായ മെൽബണില് വീണ്ടും ലോക്ക്ഡൗൺ ആരംഭിച്ചു. അവശ്യ കാരണങ്ങള്‍ക്കൊഴികെ ആരും വീട്ടിൽ നിന്ന് പുറത്തിറങ്ങരുതെന്ന് പ്രാദേശീക ഭരണകൂടം പ്രഖ്യാപിച്ചു കഴിഞ്ഞു.\nമെൽബണില് അമ്പതു ലക്ഷത്തോളം ആളുകള് താമസിക്കുന്നുണ്ട്. കൊവിഡ് നിയന്ത്രണങ്ങള് നടപ്പിലാക്കുന്നതിനായി എപ്പോൾ വേണമെങ്കിലും എവിടെയും ചെക്ക്‌പോസ്റ്റുകൾ ഉപയോഗിച്ച് നഗരത്തിന് ചുറ്റും സുരക്ഷാ മതില് തീര്‍ക്കുകയാണെന്ന് പോലീസ് അറിയിച്ചു. മെൽബൺ തലസ്ഥാനമായ വിക്ടോറിയയും അയൽ സംസ്ഥാനങ്ങളും തമ്മിലുള്ള അതിർത്തികൾ ചൊവ്വാഴ്ച അടച്ചിരുന്നു.\nനിങ്ങൾ ഇപ്പോൾ ചെയ്യുന്ന ത്യാഗം നിങ്ങൾക്കും നിങ്ങളുടെ കുടുംബത്തിനും മാത്രമുള്ളതല്ല, മറിച്ച് വിശാലമായ ഓസ്‌ട്രേലിയൻ സമൂഹത്തിന് വേണ്ടിയാണെന്ന് രാജ്യത്തിന്റെ മറ്റ് ഭാഗങ്ങളില് ഉള്ളവര് മനസ്സിലാക്കുന്നു' എന്നാണ് വീണ്ടുമൊരു ലോക്ക്ഡൗൺ കൂടെ അംഗീകരിച്ച മെല്‍ബണ് നിവാസികളോട് പ്രധാനമന്ത്രി സ്കോട്ട് മോറിസൺ പറഞ്ഞത്. 191 പേരില്‍കൂടെ വൈറസ് സ്ഥിരീകരിച്ചതോടെയാണ് വിക്ടോറിയ സ്റ്റേറ്റ് പ്രീമിയർ ഡാനിയൽ ആൻഡ്രൂസ് ചൊവ്വാഴ്ച മെൽബണില് ലോക്ക്ഡൗൺ പ്രഖ്യാപിച്ചത്. ബുധനാഴ്ച ഇത് 134 ആയി കുറഞ്ഞു, പക്ഷേ ഇപ്പോഴും രാജ്യത്തിന്റെ മറ്റ് ഭാഗങ്ങളെ അപേക്ഷിച്ച് മെല്‍ബണില് രോഗികളുടെ എണ്ണം വളരെ കൂടുതലാണ്. ഓസ്‌ട്രേലിയയിൽ ഇതുവരെ 9,000 കൊവിഡ് കേസുകളും 106 മരണങ്ങളും ആണ് റിപ്പോര്‍ട്ട് ചെയ്യപ്പെട്ടിട്ടുള്ളത്.\nജോലി, വ്യായാമം, ഭക്ഷണം തുടങ്ങിയ അത്യാവശ്യ കാര്യങ്ങള്‍ക്ക് മാത്രമേ ജനങ്ങള് പുറത്തിറങ്ങാവൂ എന്ന കര്‍ശന നിര്‍ദേശം ഉണ്ട്. സ്കൂളുകൾ പ്രധാനമായും ഓണ്‍ലൈന് ക്ലാസുകളിലേക്ക് മാറിയിട്ടുണ്ട്. റെസ്റ്റോറന്റുകൾ‌ക്ക് പാര്‍സല് നല്‍കാന് മാത്രമേ സാധിക്കൂ. എന്നിരുന്നാലും, കടകളും ഹെയർഡ്രെസ്സറുകളും തുറക്കും. മെൽബണും വടക്ക് 10,000 ചതുരശ്ര കിലോമീറ്റർ വിസ്തൃതിയുമുള്ള മിച്ചൽ ഷയറും മാത്രമാണ് ലോക്ക് ഡൌണിന്‍റെ പരിധിയില് വരുന്ന പ്രദേശങ്ങള്. എങ്കിലും, ന്യൂ സൗത്ത് വെയിൽസിൽ നിന്നും സൗത്ത് ഓസ്‌ട്രേലിയയിൽ നിന്നും സംസ്ഥാനത്തേക്കുള്ള പ്രവേശനം പൂര്‍ണ്ണമായും നിരോധിച്ചിട്ടുണ്ട്.


ഈ സാമ്പത്തിക വർഷത്തിൽ ഇന്ത്യൻ സമ്പദ് വ്യവസ്ഥ 11 ശതമാനം വളർച്ച നേടുമെന്ന് റിപ്പോർട്ട് | adb report on indian economy in FY21\nഏഷ്യയുടെ ആകെ ജിഡിപി 9.5 ശതമാനം വളർച്ച നേടും.\nnew delhi, First Published Apr 28, 2021, 8:51 PM IST\nദില്ലി: ഈ സാമ്പത്തിക വർഷത്തിൽ ഇന്ത്യയുടെ ജിഡിപി 11 ശതമാനം വളർച്ച നേടുമെന്ന് എഡിബി റിപ്പോർട്ട്. വാക്സീനേഷൻ ദ്രുതഗതിയിൽ നടക്കുന്നതിൽ വലിയ പ്രതീക്ഷയിലാണ് സമ്പദ് വ്യവസ്ഥ. എന്നാൽ, ഇപ്പോഴുണ്ടായിരിക്കുന്ന കൊവിഡ് രണ്ടാം തരംഗ കേസുകളിലെ വർധന ശക്തമായ വെല്ലുവിളി ഉണ്ടാക്കുമെന്നാണ് റിപ്പോർട്ട് പറയുന്നത്.\nഏഷ്യൻ ഡവലപ്മെന്റ് ബാങ്കിന്റെ ഏഷ്യൻ ഡവലപ്മെന്റ് ഔട്ട്ലുക്കിലാണ് ഇക്കാര്യം പറയുന്നത്. ഇപ്പോഴത്തെ സാമ്പത്തിക കാലാവസ്ഥ അനുസരിച്ച് 2022-23 സാമ്പത്തിക വർഷത്തിൽ ഏഴ് ശതമാനം വളർച്ചയും ഇന്ത്യയുടെ ജിഡിപിയിൽ ഉണ്ടാകും എന്നും റിപ്പോർട്ട് പറയുന്നുണ്ട്.\nഏഷ്യയുടെ ആകെ ജിഡിപി 9.5 ശതമാനം വളർച്ച നേടും. 2020 ൽ ആറ് ശതമാനം കുറവായിരുന്നു ജിഡിപി. 2022 ൽ 6.6 ശതമാനം വളർച്ചയും നേടുമെന്നാണ് പ്രവചനം. റിപ്പോർട്ട് പ്രകാരം ഏഷ്യയിലെ ഭൂരിഭാഗം രാജ്യങ്ങളും സാമ്പത്തിക രംഗത്ത് ആരോഗ്യകരമായ വളർച്ച നേടുന്നതാണ് നടപ്പ് സാമ്പത്തിക വർഷം.\nഈ സാമ്പത്തിക വർഷത്തിൽ ഇന്ത്യൻ സമ്പദ് വ്യവസ്ഥ


സോഷ്യല് മീഡിയയില് തരംഗമായി 'ടാപ്പ് റ്റു ഇന്‍വെസ്റ്റിഗേറ്റ്'. 12th Man മെയ് 20 മുതല് ഡിസ്‌നി + ഹോട്ട് സ്റ്റാറില് - 'Tap to Investigate' waved on social media. 12th Man on Disney + Hotstar from May 20th - Canchannels\nത്രില്ലര് ചിത്രങ്ങള്‍ക്കിടയില് എക്കാലത്തെയും വലിയ തരംഗം സൃഷ്ടിച്ച ദൃശ്യത്തിനും ദൃശ്യം 2നും ശേഷം ജീത്തു ജോസഫ്-മോഹന്‍ലാല് കൂട്ടുകെട്ട് വീണ്ടും ഒന്നിക്കുന്ന ത്രില്ലര് ചിത്രം ’12th Man’ മെയ് 20 മുതല് ഡിസ്‌നി+ഹോട്ട്സ്റ്റാറില് പ്രദര്‍ശനം ആരംഭിക്കുന്നു.\nആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മ്മിക്കുന്നത്. ചിത്രത്തിന്റെ പ്രചരണാര്‍ത്ഥം പുത്തന് മാര്‍ക്കറ്റിങ് പരിപാടികളാണ് ഡിസ്‌നി+ഹോട്സ്റ്റാര് ഒരുക്കുന്നത്. ഈ ചിത്രത്തിന്റെ പേരില് വേറിട്ട ഒരു ഓണ്‍ലൈന് ഗെയിം സോഷ്യല് മീഡിയയിലൂടെ അവതരിപ്പിച്ചുകഴിഞ്ഞു. ‘ടാപ്പ് റ്റു ഇന്‍വെസ്റ്റിഗേറ്റ്’ എന്ന ഗെയിം ആണ് സിനിമയുടെ പ്രചണാര്‍ത്ഥം ഒരുക്കിയിരിക്കുന്നത്.\nA post shared by Disney+ Hotstar Malayalam (@disneyplushotstarmalayalam)\nഇടുക്കിയിലെ ഒരു റിസോര്‍ട്ട് പ്രധാന ലോക്കേഷനായി ഒരുക്കിയ ഈ ചിത്രത്തിലെ ഏതാനും രംഗങ്ങള് എറണാകുളത്തും ചിത്രീകരിച്ചിരിക്കുന്നു. മോഹന്‍ലാലിന് പുറമെ വമ്പന് താരനിരയുമായി എത്തുന്ന ഈ മിസ്റ്ററി ത്രില്ലര് ചിത്രത്തില് ഉണ്ണി മുകുന്ദന്, സൈജു കുറുപ്പ്, ശിവദ, അനുശ്രീ, രാഹുല് മാധവ്, അനു സിത്താര, ലിയോണ ലിഷോയ്, അദിതി രവി, പ്രിയങ്ക നായര്, അനു മോഹന്, ചന്തുനാഥ്, നന്ദു തുടങ്ങിയവരും വേഷമിടുന്നു. കെ.ആര്. കൃഷ്ണകുമാറാണ് ചിത്രത്തിന്റെ കഥയും തിരക്കഥയും ഒരുക്കിയിരിക്കുന്നത്. സതീഷ് കുറുപ്പ് ഛായാഗ്രഹണവും വി.എസ്. വിനായകും നിര്‍വ്വഹിച്ചിരിക്കുന്നു. വിനായക് ശശികുമാറിന്റെ വരികള്‍ക്ക് അനില് ജോണ്‍സണാണ് ഈണം നല്‍കിയിരിക്കുന്നത്.\nഎക്‌സിക്യൂട്ടീവ് പ്രൊഡ്യൂസര്: ശാന്തി ആന്റണി, സൗണ്ട് ഡിസൈന്: സിനോയ് ജോസഫ്, കലാസംവിധാനം: രാജീവ് കോവിലകം, വസ്ത്രാലങ്കാരം: ലിന്റ ജീത്തു, മേക്ക് അപ്പ്: ജിതേഷ് പൊയ്യ, വി എഫ് എക്‌സ്: ടോണി മാഗ്മിത്, ചീഫ് പ്രൊഡക്ഷന് കണ്‍ട്രോളര്: സിദ്ധു പനക്കല്, പ്രൊഡക്ഷന് കണ്‍ട്രോളര്: സേതു അടൂര്, വാര്‍ത്താപ്രചരണം: പി. ശിവപ്രസാദ്. ഡിജിറ്റല് മാര്‍ക്കറ്റിംങ്: അരുണ് പൂക്കാടന്.\nTags: Movie 12th Man\nട്വല്‍ത്ത് മാന് പാക്കപ്പായി. മോഹന്‍ലാല് ഷാജികൈലാസ് ചിത്രത്തില്\n12th Man സെപ്തംബര്6ന് തുടങ്ങും. മോഹന്‍ലാല് 10 ന് ജോയിന് ചെയ്യും\n12th മാന് തുടങ്ങുന്നു. 17ന് മോഹന്‍ലാല് ജോയിന് ചെയ്യും


ശില്‍പ്പ മെഡികെയറിന്റെ ഓഹരികള് റ്റിഎ അസോസിയേറ്റ്‌സ് ഏറ്റെടുത്തു - FUTURE KERALA - Daily on Business Economy and Society\nശില്‍പ്പ മെഡികെയറിന്റെ ഓഹരികള് റ്റിഎ അസോസിയേറ്റ്‌സ് ഏറ്റെടുത്തു\nന്യൂഡെല്‍ഹി: ബോസ്റ്റണ് കേന്ദ്രമാക്കി പ്രവര്‍ത്തിക്കുന്ന സ്വകാര്യ നിക്ഷേപ സ്ഥാപനം റ്റിഎ അസോസിയേറ്റ്‌സ്, ശില്‍പ്പ മെഡികെയറിലെ നാലു ശതമാനം ഓഹരികള് ഏറ്റെടുത്തു. 175 കോടി രൂപ ചെലവിട്ടാണ് റ്റിഎ അസോസിയേറ്റ്‌സ് ഇത്രയും ഓഹരികള് സ്വന്തമാക്കിയത്. കാന്‍സര് നിവാരണത്തിന് ഉപയോഗിക്കുന്ന മരുന്നിനാവശ്യമായ ഘടകങ്ങള് നിര്‍മിക്കുന്ന കമ്പനിയാണ് ശില്‍പ്പ മെഡികെയര്.\nഇന്ത്യയിലെ ആരോഗ്യപരിക്ഷ മേഖലയില് റ്റിഎ അസോസിയേറ്റ്‌സ് നടത്തുന്ന രണ്ടാമത്തെ നിക്ഷേപമാണിത്. 2010 ല് ഡയഗ്നോസ്റ്റിക് ശൃംഖലയായ ഡോ. ലാല് പത്‌ലാബ്‌സിലും അവര് 175 കോടി രൂപ നിക്ഷേപിച്ചിരുന്നു.\nശില്‍പ്പ മെഡികെയറിന് യുണൈറ്റഡ് സ്റ്റേറ്റ്‌സ് ഫുഡ് ആന്‍ഡ് ഡ്രഗ് അഡ്മിനിസ്‌ട്രേഷന് (യുഎസ്എഫ്ഡിഎ) അംഗീകരിച്ച നിര്‍മാണ യൂണിറ്റ് സ്വന്തമായുണ്ട്. കമ്പനി രണ്ട് അബ്രിവേറ്റഡ് ന്യൂ ഡ്രഗ് ആപ്ലിക്കേഷന് (എഎന്‍ഡിഎ) ഫയല് ചെയ്തിട്ടുണ്ടെന്ന് 2016 ലെ വാര്‍ഷിക റിപ്പോര്‍ട്ടില് വ്യക്തമാക്കുന്നു. മാര്‍ച്ച് വരെ ശില്‍പ്പ മെഡികെയര് 720 കോടി രൂപയുടെ വില്‍പ്പനയും ഏകദേശം 100 കോടി രൂപയുടെ അറ്റ ലാഭവും രേഖപ്പെടുത്തുകയുണ്ടായി.\n2010ല് ബെയറിംഗ് പ്രൈവറ്റ് ഇക്വിറ്റിയും ശില്‍പ്പ മെഡികെയറിന്റെ ഓഹരികള് 80 കോടിക്ക് വാങ്ങിയിരുന്നു. ബെയറിംഗ് പ്രൈവറ്റ് ഇക്വിറ്റിക്ക് കമ്പനിയില് ഒമ്പത് ശതമാനം ഓഹരി പങ്കാളിത്തമുണ്ട്. ടാനോ കാപ്പിറ്റലും ശില്‍പ്പ മെഡികെയറിലെ നിക്ഷേപകരാണ്.\nTags:\tpicks up 4% stake, Shilpa Medicare, TA Associates\nജുഗ്നൂ യുപിഐ സംവിധാനം നടപ്പിലാക്കും


റെയില്‍വേ ലൈനുകളിലെ അറ്റകുറ്റപ്പണി; 52 ദീർഘദൂര സർവ്വീസ് റദ്ദാക്കി,റദ്ദാക്കിയവയില് കൊച്ചുവേളിയും തുരന്തോ എക്സ്പ്രസും – twenty4news.com\nറെയില്‍വേ ലൈനുകളിലെ അറ്റകുറ്റപ്പണി; 52 ദീർഘദൂര സർവ്വീസ് റദ്ദാക്കി,റദ്ദാക്കിയവയില് കൊച്ചുവേളിയും തുരന്തോ എക്സ്പ്രസും\nBy Priya on February 3, 2022 • ( Leaveacomment )\nമുംബൈ : റെയില്‍വേ ലൈനുകളിലെ അറ്റകുറ്റപ്പണി നടക്കുന്നതിനാല് 72 മണിക്കൂറോളം തീവണ്ടിഗതാഗതം ഭാഗികമായി തടസ്സപ്പെടും.\nതാനെ-ദിവ സ്റ്റേഷനുകള്‍ക്കിടയില് അഞ്ച്, ആറ് ലൈനുകള് അറ്റകുറ്റപ്പണിക്കായി അടച്ചിടുന്നത്. തുടര്‍ന്ന് ശനിയാഴ്ച അര്‍ധരാത്രിമുതല് തിങ്കളാഴ്ചവരെയുള്ള 52 ദീര്‍ഘദൂര വണ്ടികള് സര്‍വീസ് റദ്ദാക്കി. പല ട്രെയിനുകളും ഭാഗീകമായി റദ്ദാക്കിയിട്ടുണ്ട്.\nറദ്ദാക്കിയവയില് കൊച്ചുവേളിയും തുരന്തോ എക്സ്പ്രസും\nഎല്‍ടിടി-കൊച്ചുവേളി എക്‌സ്പ്രസ്, എല്.ടി.ടി.-എറണാകുളം തുരന്തോ എക്‌സ്പ്രസ് എന്നിവ റദ്ദാക്കിയവയില്‍പ്പെടും. നേത്രാവതി എക്‌സ്പ്രസ് പനവേല്‍വരെ മാത്രമേ ഓടുകയുള്ളൂ. പുറപ്പെടുന്നതും ഇവിടെനിന്നാവും. സിഎസ്ടി., ദാദര്, എല്‍ടിടി എന്നിവിടങ്ങളില്‍നിന്നു പുണെ, കര്‍മാലി, മഡ്ഗാവ്, ഹുബ്ലി, നാഗ്പുര്, നാന്ദഡ് എന്നിവിടങ്ങളിലേക്ക് ഓടുന്ന ദീര്‍ഘദൂരവണ്ടികളും റദ്ദാക്കിയവയില്‍പ്പെടും. ദിവ-രത്‌നഗിരി, ദിവ-സാവന്ത്വാഡി പാസഞ്ചര് വണ്ടികളും റദ്ദാക്കിയിട്ടുണ്ട്.\nകൊങ്കണ് പാതയിലൂടെ ഓടുന്ന പല വണ്ടികളും പനവേലില് യാത്ര അവസാനിപ്പിക്കും. ഈ വണ്ടികള് ഇവിടെനിന്നു തന്നെയാവും പുറപ്പെടുക. ഹൈദരാബാദ്-സി.എസ്.ടി. എക്‌സ്പ്രസ്(17032) ഫെബ്രുവരി നാല്, അഞ്ച് തീയതികളില് പുണെയില് യാത്ര അവസാനിപ്പിക്കും.\nഈ വണ്ടി തൊട്ടടുത്തദിവസം യാത്ര പുറപ്പെടുന്നതും പുണെയില്‍നിന്നാവും. ഗതാഗതതടസ്സം നേരിടുന്ന സമയത്ത് സി.എസ്.ടി., ദാദര്, എല്.ടി.ടി. സ്റ്റേഷനുകളില്‍നിന്നും കല്യാണ് ഭാഗത്തേക്ക് ഓടുന്ന ദീര്‍ഘദൂര വണ്ടികള് ലോക്കല് ട്രെയിനിന്റെ പാളത്തിലൂടെയായിരിക്കും സഞ്ചരിക്കുക. അതിനാല് താനെയില് ഈ വണ്ടികള്‍ക്ക് തത്കാലം സ്റ്റോപ്പ് ഉണ്ടായിരിക്കില്ല. ഇവിടെനിന്നും കയറേണ്ട യാത്രക്കാര് ദാദറിലോ കല്യാണിലോ എത്തി വണ്ടിയില് കയറേണ്ടതാണെന്നും റെയില്‍വേ അറിയിച്ചു. കൊങ്കണ് പാതയിലൂടെ പോകേണ്ടവര് പനവേലില് എത്തേണ്ടതാണ്. ദിവ-വസായ് റോഡ്-പനവേല് മെമു സര്‍വീസും റദ്ദാക്കിയ വണ്ടികളുടെ പട്ടികയില് ഉള്‍പ്പെടും.\nറദ്ദാക്കിയ തീവണ്ടികളില് ചിലത്\nകൊച്ചുവേളി-എല്.ടി.ടി.(22114)- ഫെബ്രുവരി ഏഴ്\nഎറണാകുളം-എല്.ടി.ടി. തുരന്തോ(12224)- ഫെബ്രുവരി ആറ്\nഎല്.ടി.ടി.-എറണാകുളം തുരന്തോ(12223)-ഫെബ്രുവരി അഞ്ച്, എട്ട്\nസി.എസ്.ടി.-മംഗളൂരു(12133)- ഫെബ്രുവരി നാല്, അഞ്ച്, ആറ്, ഏഴ്\nമംഗളൂരു-സി.എസ്.ടി.(12134)- ഫെബ്രുവരി നാല്, അഞ്ച്, ആറ്, ഏഴ്\nTagged as: indian railway, Train cancelled\nCovid @Kerala | 02/02/2022 സംസ്ഥാനത്ത് ഇന്ന് 52,199 പേർക്ക് കോവിഡ്-19 സ്ഥിരീകരിച്ചു ; എറണാകുളത്ത് പതിനായിരത്തിന് മുകളിൽ പ്രതിദിന രോഗികൾ\nActress Attack case | നടിയെ ആക്രമിച്ച കേസ്; തുടരന്വേഷണം തടയണമെന്ന് ദിലീപ് ഹൈക്കോടതിയിൽ


നിറവയറിൽ അനുപമ പരമേശ്വർ, ഇതൊക്കെ എപ്പോൾ\nപ്രേമം എന്ന ഒറ്റ ചിത്രത്തിലൂടെ തന്നെ മലയാളി പ്രേക്ഷകരുടെ പ്രിയങ്കരിയായി മാറിയ താരമാണ് അനുപമ പരമേശ്വരൻ. പ്രേമം എന്ന ചിത്രത്തിൽ ഒരു നാടൻ പെൺകുട്ടിയായി വന്ന അനുപമ വളരെ പെട്ടെന്നായിരുന്നു. സോഷ്യൽമീഡിയയിലുംഅതോടൊപ്പം തന്നെ തെലുങ്കിലും അന്യഭാഷകളിലും തിളങ്ങി തുടങ്ങിയത് അന്യ ഭാഷകളിലേക്ക് ചേക്കേറിയതോടെ മലയാളത്തിൽ നിന്നും താരം പൂർണമായും പിന്മാറിയത് പോലെയാണ് തോന്നിയത്.\nദുൽഖർ, ഗ്രിഗറിയും പ്രധാന വേഷത്തിലെത്തിയ മണിയറയിലെ അശോകൻ എന്ന ചിത്രത്തിലാണ് മലയാളത്തിൽ അവസാനമായി അനുപമ അഭിനയിച്ചിരുന്നത്. കുറിപ്പ് എന്ന ചിത്രത്തിൽ ചെറിയൊരു കഥാപാത്രമായി അനുപമ എത്തിയിരുന്നു.മലയാളത്തിലൂടെ ആണ് തുടക്കമെങ്കിലും അനുപമയ്ക്ക് കൂടുതലായും അഭിനയ പ്രാധാന്യമുള്ള കഥാപാത്രങ്ങൾ ലഭിച്ചത് അന്യഭാഷകളിൽ ആണ്. അതുകൊണ്ടു തന്നെ താരം കൂടുതലായും തെലുങ്കിലും സജീവമായി നിൽക്കുന്നത്. സോഷ്യൽ മീഡിയയിലും സജീവ സാന്നിധ്യമാണ്. തന്റെ വിശേഷങ്ങളെല്ലാം ആരാധകർക്ക് മുൻപിലേക്ക് താരം എത്തിക്കാറുണ്ട്. അത്തരത്തിൽ ഇപ്പോൾ താരം പങ്കുവച്ച ഒരു പുതിയ ചിത്രം കണ്ടാണ് ആരാധകർ അമ്പരന്ന് ഇരിക്കുന്നത്.\nനിറവയറിൽ അച്ഛനോടൊപ്പം നിൽക്കുന്ന ഒരു ചിത്രമാണ് അനുപമ പങ്കുവച്ചിരിക്കുന്നത്. ഏതോ ഒരു ചിത്രത്തിൻറെ ഷൂട്ടിംഗ് ഭാഗമായുള്ള ചിത്രങ്ങൾ ആണ് ഇത് എന്ന് മനസ്സിലാക്കുന്നുണ്ടെങ്കിലും ചിത്രത്തിനു താഴെ രസകരമായ പല തരത്തിലുള്ള വാക്കുകൾ വരുന്നുണ്ട്.. പലരും രസകരമായ രീതിയിൽ തന്നെയാണ് താരത്തിന് കമൻറുകളിലൂടെ മറുപടി പറയുന്നത്. ഇതെല്ലാം ആരാധകർ ഏറ്റെടുക്കുകയും ചെയ്യുന്നുണ്ട്. ഇതൊക്കെ എപ്പോൾ സംഭവിച്ചു എന്നായിരുന്നു ഒരു ആരാധകൻ കമൻറ് ചെയ്തത്. കഴിഞ്ഞ ദിവസമായിരുന്നു താരത്തിന്റെ ഒരു ചുംബനം വിവാദമായി മാറിയത്. ഒരു തെലുങ്ക് ചിത്രത്തിൽ അഭിനയിച്ചതിന് ചുംബനരംഗത്തിൽ മാത്രം താരം വാങ്ങിയത് 50 ലക്ഷം രൂപയാണ് എന്ന രീതിയിൽ വാർത്തകൾ വന്നിരുന്നു.


വിദ്യാനഗറില് നിന്നും കാണാതായ വിദ്യാര്‍ത്ഥിനിയെ തൃശൂരില് കണ്ടെത്തി - MALABAR FLASH\nHome Kasaragod Missing Case News Thrissur കാസര്‍കോട് കേരളം കേരള വാര്‍ത്ത വിദ്യാനഗറില് നിന്നും കാണാതായ വിദ്യാര്‍ത്ഥിനിയെ തൃശൂരില് കണ്ടെത്തി\nവിദ്യാനഗറില് നിന്നും കാണാതായ വിദ്യാര്‍ത്ഥിനിയെ തൃശൂരില് കണ്ടെത്തി\nകാസര്‍കോട്: വിദ്യാനഗറില് നിന്നും കഴിഞ്ഞ ദിവസം മുതല് കാണാതായ 17കാരിയായ വിദ്യാര്‍ത്ഥിനിയെ തൃശൂരില് കണ്ടെത്തി. വിദ്യാനഗര് പോലീസ് സ്റ്റേഷന് പരിധിയിലെ പടുവടുക്കയിലെ പെണ്‍കുട്ടിയെ ബുധനാഴ്ച രാവിലെ മുതലാണ് കാണാതായത്.[www.malabarflash.com]\nപ്ലസ് ടു കഴിഞ്ഞ് ഉപരിപഠനത്തിന് ചേരാനിരിക്കുകയായിരുന്നു. ഇഷ്ടപ്പെട്ട കോഴ്‌സിന് ചേരാന് സമ്മതിക്കാത്തതിലുള്ള മനോവിഷമത്തിലാണ് വീടുവിട്ടതെന്ന് പറയുന്നു.\nമൊബൈല് ടവര് കേന്ദ്രീകരിച്ച് നടത്തിയ അന്വേഷണത്തില് ടവര് ലൊക്കേഷന് തളങ്കര കാണിച്ചിരുന്നു. ഇതിന്റെ അടിസ്ഥാനത്തില് ബന്ധുക്കള് നടത്തിയ അന്വേഷണത്തില് രാവിലെ കുറ്റിപ്പുറം ഉള്ളതായി വിവരം ലഭിച്ചിരുന്നു. എന്നാല് അവിടെ ബന്ധുക്കളെത്തിയെങ്കിലും പെണ്‍കുട്ടിയെ കണ്ടെത്താനായില്ല. പിന്നീട് തൃശൂരിലുണ്ടെന്ന വിവരം ലഭിക്കുകയും ബന്ധുക്കള് അവിടെയെത്തി കണ്ടെത്തുകയായിരുന്നു.


എൻ സി പി യോഗം ചേർന്ന ഹാളിന് പുറത്ത് ‘സീറ്റ് വിൽപ്പനയ്ക്കെന്ന്’ ബോർഡ് ! തോമസ് ചാണ്ടിയുടെ സഹോദരൻ മുതലാളിക്കുവേണ്ടി പിന്തുണ തേടിയെത്തിയ ടി പി പീതാംബരൻ മാസ്റ്ററെ മാണി സി കാപ്പൻ തിരിച്ചയച്ചു ! സലിം പി മാത്യുവും കെ ജെ ജോസ്‌മോനുമാണ് പരിഗണനയിലെന്ന് കാപ്പൻ !\nകൊച്ചി: കുട്ടനാട് ഉപതെരഞ്ഞെടുപ്പിൽ സ്ഥാനാർത്ഥിയെ നിർണ്ണയിക്കുന്നത് സംബന്ധിച്ച ആലോചനകൾക്കായി എൻ സി പി നേതൃയോഗം ചേരുന്ന ഹാളിന് പുറത്ത് സീറ്റ് വിൽപ്പനയ്ക്കെന്ന ബോർഡ് സ്ഥാപിച്ച് പ്രവർത്തകരുടെ പ്രതിഷേധം.\nതോമസ് ചാണ്ടിയുടെ സഹോദരൻ തോമസ് കെ തോമസിന് സീറ്റ് നൽകുന്നത് സീറ്റ് വിൽപ്പനയെന്ന ആരോപണത്തിന് ഇടയാക്കുമെന്നതാണ് നേതാക്കൾ ചൂണ്ടിക്കാണിക്കുന്നത്.\nഎന്നാൽ തോമസ് കെ തോമസുമായി നേരത്തെ രഹസ്യ ധാരണയിലെത്തിയ സംസ്ഥാന അധ്യക്ഷൻ ടി പി പീതാംബരൻ മാസ്റ്റർ നിലപാടിൽ ഉറച്ചു നിൽക്കുകയാണ്.\nരാവിലെ മാണി സി കാപ്പൻ എം എൽ എയെ കണ്ട പീതാംബരൻ മാസ്റ്റർ തോമസ് കെ തോമസിനെ പിന്തുണയ്ക്കണമെന്നു കാപ്പനോട് ആവശ്യപ്പെട്ടെങ്കിലും അദ്ദേഹം വഴങ്ങിയില്ല. പകരം കാപ്പൻ വിഭാഗം കൊച്ചിയിൽ രഹസ്യയോഗം ചേർന്ന് ചർച്ച നടത്തി.\nതോമസ് കെ തോമസിന് പകരം പാർട്ടി പരിഗണിക്കുന്ന സംസ്ഥാന സെക്രട്ടറി സലിം പി മാത്യു, ദേശീയ സെക്രട്ടറി കെ ജെ ജോസ്മോൻ എന്നിവർ യോഗത്തിൽ പങ്കെടുത്തു.\nതോമസ് കെ തോമസും സലീമും ജോസ്മോനുമാണ് പാർട്ടി പരിഗണിക്കുന്ന സ്ഥാനാർഥികളെന്നും ഇക്കാര്യത്തിൽ അന്തിമ തീരുമാനം ഉണ്ടാകുന്നത് വരെയേ തർക്കം ഉണ്ടാകൂ എന്നും കാപ്പൻ വ്യക്തമാക്കി.\nപാർട്ടിയിൽ കെ ജെ ജോസ്മോൻ പരിഗണിക്കണമെന്ന അഭിപ്രായത്തിനാണ് മേൽക്കൈ എന്നാണ് ഒടുവിൽ ലഭിക്കുന്ന റിപ്പോർട്ട്. കുട്ടനാട്ടിലെ ഭൂരിപക്ഷ സമുദായങ്ങളിലൊന്നായ റോമൻ കത്തോലിക്കാ വിഭാഗത്തിൽ നിന്നുള്ള നേതാവെന്നതാണ് ജോസ്മോന് തുണയാകുന്നത്.\nസലിം പി മാത്യു സി എസ് ഐ വിഭാഗത്തിൽ നിന്നുള്ള ആളാണ്. തോമസ് ചാണ്ടിയുടെ കമ്പനി ജീവനക്കാരനും പേഴ്‌സണൽ സ്റ്റാഫ൦ഗവുമായിരുന്നു സലിം പി മാത്യു.\nമണ്ഡലത്തിൽ തീർത്തും ന്യൂനപക്ഷമായ വിഭാഗത്തിൽ നിന്നുള്ളയാളും തോമസ് ചാണ്ടിയുടെ കമ്പനി ഉദ്യോഗസ്ഥനുമായ ഒരാളെ പരിഗണിക്കുന്നതും പാർട്ടിക്ക് ഗുണം ചെയ്യുന്നില്ലെന്ന ആരോപണം ശക്തമാണ്.\nഅതേസമയം, തോമസ് കെ തോമസിനെ പരിഗണിക്കുന്നത് കുടുംബാധിപത്യമെന്ന ആരോപണത്തിനിടയാക്കുമെന്നാണ് സലിം പി മാത്യുവിന്റെ മറുപടി. എന്തായാലും കുട്ടനാട് സീറ്റിനെ ചൊല്ലി എൻ സി പിയിൽ വലിയ കലാപത്തിന് തന്നെയാണ് തുടക്കം കുറിച്ചിരിക്കുന്നത്.


നടിയെ ആക്രമിച്ചതിന് പിന്നിലെ ഗൂഢാലോചന കാവ്യയ്ക്കും അമ്മയ്ക്കും അറിയാം ?? കുരുക്ക് മുറുകുന്നു..! | Police to question Kavya Madhavan and Mother Shyamala in actress attack case - Malayalam Oneindia\n20 min ago വീണ്ടും സര്‍ജിക്കല് സ്‌ട്രൈക്ക്!! ഇന്ത്യന് സൈന്യം പാകിസ്താനിലെ ക്യാംപുകള് തകര്‍ത്തു, നിരവധി മരണം\nനടിയെ ആക്രമിച്ചതിന് പിന്നിലെ ഗൂഢാലോചന കാവ്യയ്ക്കും അമ്മയ്ക്കും അറിയാം ?? കുരുക്ക് മുറുകുന്നു..!\nUpdated: Thu, Jul 13, 2017, 12:12 [IST]\nകൊച്ചി: പ്രമുഖ നടിയെ തട്ടിക്കൊണ്ടുപോയി ആക്രമിച്ച സംഭവവുമായി ബന്ധപ്പെട്ട് ഒരു സ്ത്രീയുടെ പങ്കാളിത്തം ആദ്യം മുതല്‍ക്കേ തന്നെ സംശയിക്കപ്പെട്ടിരുന്നു. ഒരു സ്ത്രീയാണ് ക്വട്ടേഷന് തന്നതെന്ന് സുനി പറഞ്ഞതായി ആക്രമിക്കപ്പെട്ട നടി മൊഴി നല്‍കിയതില് നിന്നാണ് തുടക്കം. പിന്നീട് ഫെനി ബാലകൃഷ്ണന് ഒരു മാഡത്തെക്കുറിച്ച് വെളിപ്പെടുത്തിയതും സംശയങ്ങള് വര്‍ധിപ്പിച്ചു. ഈ മാഡം കാവ്യ മാധവനോ അമ്മ ശ്യാമളയോ ആണെന്നും പോലീസ് സംശയിച്ചു. എന്നാല് അത്തരമൊരു മാഡമേ ഇല്ലെന്നാണ് പോലീസിപ്പോള് പറയുന്നത്. അതേസമയം ഗൂഢാലോചനയെക്കുറിച്ച് കാവ്യയ്ക്കും അമ്മയ്ക്കും നേരത്തെ അറിവുണ്ടായിരുന്നോ എന്ന കാര്യം പോലീസ് അന്വേഷിക്കുന്നുണ്ട്.\nനടിയെ ആക്രമിച്ച കേസുമായി ബന്ധപ്പെട്ട് നടി കാവ്യാമാധവനേയും അമ്മ ശ്യാമളയേയും അന്വേഷണ സംഘം ഇന്ന് ചോദ്യം ചെയ്യുമെന്നാണ് വിവരം. സംഭവത്തിന് പിന്നിലെ ഗൂഢാലോചനയെക്കുറിച്ച് ഇരുവര്‍ക്കും അറിവുണ്ടായിരുന്നോ എന്നാണ് പോലീസ് അന്വേഷിക്കുന്നത്.\nഗൂഢാലോചന സംബന്ധിച്ച് കാവ്യയ്ക്കും അമ്മയ്ക്കും അറിവുണ്ടോ എന്നത് മാത്രമല്ല, ഏതെങ്കിലും വിധത്തില് പങ്കാളിത്തം ഉണ്ടോ എന്നും അന്വേഷണ സംഘം പരിശോധിക്കുന്നുണ്ട്. കാവ്യയുടെ വസ്ത്രവ്യാപാര സ്ഥാപനമായ ലക്ഷ്യയില് പോലീസ് പരിശോധന നടത്തിയിരുന്നു.\nഎന്നാല് കടയിലെ സിസിടിവി ദൃശ്യങ്ങള് പോലീസിന് കണ്ടെടുക്കാന് സാധിച്ചിരുന്നില്ല. പള്‍സര് സുനി കാവ്യയുടെ കടയിലെത്തിയെന്ന് പറയപ്പെടുന്ന ദിവസങ്ങളിലെ ദൃശ്യങ്ങള് പോലീസിന് ലഭിച്ചിട്ടില്ല എന്നാണ് അറിയുന്നത്.\nകടയിലെ സിസിടിവി ദൃശ്യങ്ങള് നഷ്ടപ്പെട്ടത് സംബന്ധിച്ചും പോലീസ് കാവ്യയില് നിന്നും അമ്മയില് നിന്നും വിശദീകരണം തേടുമെന്നാണ് അറിയുന്നത്. ലക്ഷ്യയുമായി ബന്ധപ്പെട്ട് പള്‍സര് സുനി മൊഴി നല്‍കിയിരുന്നു.\nപള്‍സര് സുനിക്ക് ക്വട്ടേഷന് പണം ഇവിടെ വെച്ചാണോ കൈമാറിയത്, ദൃശ്യങ്ങള് അടങ്ങിയ മെമ്മറി കാര്‍ഡ് ഇവിടെ കൊണ്ടുവന്നോ എന്നിങ്ങനെയുള്ള കാര്യങ്ങളാണ് പോലീസിന് അറിയേണ്ടത്. കാവ്യയേയും അമ്മയേയും ചോദ്യം ചെയ്താല് ഇക്കാര്യങ്ങളില് വ്യക്തത വരുമെന്നാണ് പോലീസ് കരുതുന്നത്.\nPolice to question Kavya Madhavan and Mother Shyamala in actress attack case


rahul century england india ഇന്ത്യ മികച്ച നിലയിൽ\nലോർഡ്സിൽ രാഹുലിന് ശതകം; ഇംഗ്ലണ്ടിനെതിരെ ഇന്ത്യ മികച്ച നിലയിൽ\nഇംഗ്ലണ്ടിനെതിരായ രണ്ടാം ടെസ്റ്റ് മത്സരത്തിൻ്റെ ആദ്യ ഇന്നിംഗ്സിൽ ഇന്ത്യ മികച്ച നിലയിൽ. സെഞ്ചുറി നേടിയ ലോകേഷ് രാഹുലാണ് ഇന്ത്യൻ ഇന്നിംഗ്സ് മുന്നോട്ടുനയിക്കുന്നത്. രോഹിത് ശർമ്മ 83 റൺസ് നേടി പുറത്തായി. ഒടുവിൽ വിവരം ലഭിക്കുമ്പോൾ ഇന്ത്യ 80 ഓവറിൽ2വിക്കറ്റ് നഷ്ടത്തിൽ 252 റൺസ് എന്ന നിലയിലാണ്. മൂന്നാം വിക്കറ്റിൽ രാഹുലും കോലിയും ചേർന്ന് അപരാജിതമായ 102 റൺസ് ഇതുവരെ കൂട്ടിച്ചേർത്തിട്ടുണ്ട്. (rahul century england india)\nRead Also : രോഹിത് 83നു പുറത്ത്; ഇന്ത്യക്ക് തകർപ്പൻ തുടക്കം\nമൂന്നാം നമ്പറിലെത്തിയ പൂജാര വീണ്ടും നിരാശപ്പെടുത്തി.9റൺസെടുത്ത പൂജാരയെയും ആൻഡേഴ്സൺ തന്നെയാണ് മടക്കിയത്. പിന്നാലെയെത്തിയ നായകൻ വിരാട് കോലി രാഹുലിന് ഉറച്ച പങ്കാളിയായി. ഫോം നഷ്ടപ്പെട്ട് റൺസ് കണ്ടെത്താൻ ബുദ്ധിമുട്ടിയിരുന്ന കോലി ലോർഡ്സിൽ അതൊക്കെ മാറ്റിനിർത്തി മുന്നേറിയപ്പോൾ ഇന്ത്യ കുതിച്ചു. ഇതിനിടെ രാഹുൽ സെഞ്ചുറി തികച്ചു. ഇതോടെ 1952ൽ വിനൂ മങ്കാദിനും 1990ൽ രവി ശാസ്ത്രിക്കും ശേഷം ലോർഡ്സിൽ സെഞ്ചുറി നേടുന്ന ആദ്യ ഇന്ത്യൻ ഓപ്പണർ എന്ന റെക്കോർഡും കർണാടക ബാറ്റ്സ്മാൻ സ്വന്തം പേരിൽ കുറിച്ചു.\nStory Highlight: kl rahul century england india test\nRead more on: england | india | KL Rahul


1. ബിജിക്ക് പറയാനുള്ളത്!!!\nഎന്‍റെ ഏറ്റവും അടുത്ത കൂട്ടുകാരി ആയിരുന്നു ബിജി.\nജിയോടു എനിക്ക് വല്ലാത്തൊരു "ഇത്" ഉണ്ടായിരുന്നു. അവള്‍ക്കു എന്നോടും അതേ "ഇത്" ഉണ്ടായിരുന്നു എന്ന് ഞാന് ഇന്നും വിശ്വസിക്കുന്നു. എല്ലാ കാര്യങ്ങളും അവള് എന്നോട് പറഞ്ഞിരുന്നു. ഞാന് അവളോടും. പഠിക്കാന് വല്യ മിടുക്കി അല്ലെങ്കിലും അവള് പാവമായിരുന്നു. പത്താം ക്ലാസിലെ പരീഷക്ക് അവള്‍ക്കു ആവശ്യമുള്ള എല്ലാ തുണ്ടുകളും കൊണ്ട് കൊടുത്തത് ഞാനാരുന്നു. എനിക്ക് അത്രക്കിഷ്ടമാരുന്നു അവളെ. പക്ഷെ അത് പറയാന് അന്നും എനിക്ക് അത്ര ധൈര്യം ഇല്ലായിരുന്നു.\nഅങ്ങനെ ഒരു ഞായറാഴ്ച, പള്ളിയില് കുര്‍ബാന കഴിഞ്ഞ് അജി, ജോമോന്, ടോണി എന്നിവര്‍ക്കൊപ്പം വീട്ടിലേക്കു മടങ്ങുമ്പോഴാണ് പിന്നില് നിന്നും അവളുടെ വിളി കേട്ടത്...\nഎന്താ ? ഞാന് അവളുടെ അടുതെത്തി ചോദിച്ചു\n"നീയിന്നു വൈകിട്ട് കട്ടചല് കുരിശടിയില് വരുമോ ?"\n"എനിക്കൊരു കാര്യം പറയാനുണ്ട്, വൈകിട്ട് നാല് മണിക്ക് ഞാന് അവിടെ ഉണ്ടാകും നീ വരണം"\n"അത്.... എന്‍റെ മറുപടിക്ക് കാത്തു നില്‍ക്കാതെ അവള് കൂട്ടുകാരികളുടെ ഇടയില് മറഞ്ഞു.\nസ്വതവേ ദുര്‍ബ്ബലമായ എന്‍റെ ഹൃദയം കുറച്ചു സമയത്തേക്ക് ഹാങ്ങ് ആയിപ്പോയി.\n"എന്താടാ ലവള് പറഞ്ഞെ" അജിയുടെ ചോദ്യം എന്നെ ഉണര്‍ത്തി.\n"ഡാ അവള്‍ക്ക് എന്നോടെന്തോ പറയാനുണ്ടെന്ന്"\n"ഇതത് തന്നെ. കൊറേ നാളായി നീ അവളുടെ പുറകെ ഒലിപ്പിചോണ്ട് നടക്കുവല്ലേ ഇനി ശല്യം ചെയ്യരുതെന്ന് പരയാനാരിക്കും" ടോണി ഉറപ്പിച്ചു.\n"നീ പോടെയ് ഇനി അവള്‍ക്കു ഇവനെ ഇഷ്ടമാണെന്ന് പരയാനനെങ്കിലോ ?" ജോമോന്റെ സംശയം എനിക്ക് വലിയ ആശ്വാസമായി.\n"ഹേ അതാകാന് വഴിയില്ല. എന്തായാലും നീ പോയി നോക്ക്." അജിക്കും സംശമായിരുന്നു.\nഞാന് ആകെ കണ്ഫ്യുഷനിലായി. എന്തായിരിക്കും അവള്‍ക്കു പറയാനുള്ളത് ??? എന്തായാലും ഞാന് പോകാന് തന്നെ തീരുമാനിച്ചു. വൈകിട്ടതെക്ക് ടോണിയുടെ സൈക്കിളും ബുക്ക് ചെയ്തു.\nസമയം പോകുംതോറും എന്‍റെ ടെന്‍ഷന് കൂടിക്കൂടി വന്നു. നാല് മണിക്ക് വേണ്ടി ഞാന് കാത്തിരുന്നു.\nവൈകിട്ട് ടോണിയുടെ സൈക്കിളും എടുത്തു കട്ടചല് ലക്ഷ്യമാക്കി പാഞ്ഞു. അവള് കുരിശടിയില് നില്‍ക്കുന്നത് ദൂരെ നിന്നെ ഞാന് കണ്ടു. പെട്ടന്നാണ് എന്‍റെ ഉള്ളിലെ ഹീറോ തലപൊക്കി എഴുന്നേറ്റത്. എന്‍റെ സൈക്കിളിന്റെ സ്പീട് കൂട്ടി ഫ്രണ്ട് ബ്രേക്ക് മാത്രം പിടിച്ച് സൈക്കിള് സ്കിഡ് ചെയ്യിച്ചു അവളുടെ മുന്നില് നിര്‍ത്തണം. (അവളും അറിയട്ടെ ഞാന് ഇതൊക്കെ ചെയ്യും എന്ന്). എന്‍റെ കണക്കുകൂട്ടലുകള് എല്ലാം കൃത്യമായിരുന്നു. പക്ഷെ ഒരു എക്സ്ട്രാ സംഗതി കൂടി നടന്നു ട്ഷ്ശ്ശ്ശ്ശ്ശ്ശ്ശ്ശ്ശ്ശ്ശ്ശ് എന്നൊരു സൌണ്ട്. പുറകിലെ ടയറിന്റെ വെടി തീര്‍ന്നു.\nഅവളുടെ വളകിലുക്കം പോലുള്ള ചിരിക്കിടയില് ഞാന് ഒരു വിധം പറഞ്ഞൊപ്പിച്ചു "ഇപ്പ വീണേനെ"\n2. അജിയുടെ വഹ\nയുവജന പ്രസ്ഥാനം വാര്‍ഷിക സമ്മേളനം നടക്കുന്നു. പ്രോഗ്രാമിന് മുന്‍പ് തന്നെ ഞങ്ങള് നാലുപേരും മറ്റ് പള്ളികളിലെ കൂത്രകല്‍ക്കൊപ്പം പിറകില് സ്ഥാനം ഉറപ്പിച്ചു. സാധാരണ ഞങ്ങള് ഫ്രീ അല്ലാത്ത ദിവസങ്ങളില് ആണ് ഇത്തരം പരിപാടികള് നടത്താറുള്ളത്. (അത്രക്കുണ്ട് പേര്). ഉത്ഘാടനം നടക്കാന് നിമിഷങ്ങള് മാത്രം. അതിനു മുന്‍പ്, തലേന്ന് മൃതിയടഞ്ഞ ഏതോ മഹാനുഭാവന്റെ സ്മരണക്കു മുന്നില് ഒരു നിമിഷം മൌന പ്രാര്‍ത്ഥന. ഒരു നിമിഷം എന്നൊക്കെ പറയുമെങ്കിലും ഏഴെട്ടു സെക്കന്റ് കാണും. എങ്ങും നിശബ്ദത. ഇങ്ങനൊരു നിശബ്ദത ഞാന് കണ്ടിട്ടില്ല കേട്ടിട്ടില്ല അനുഭവിച്ചിട്ടും ഇല്ല. സൂചി പോയിട്ട് നൂല് താഴെ വീണാല് പോലും കേള്‍ക്കാം!!!\nപെട്ടന്നാണ് അജിയുടെ വഹ ആ സംഭാവന ഉണ്ടായത്.\nഅടുത്തിരുന്ന ഞാന് ഞെട്ടി... എല്ലാരും ഞെട്ടി\nഅജി എന്നെ തന്നെ സൂക്ഷിച്ചു നോക്കുന്നു. അജി മാത്രമല്ല അവിടെ കൂടിയിരുന്ന എല്ലാരുടെയും കണ്ണുകള് എന്‍റെ ഫുള് ബോഡി സ്കാന് ചെയ്തു കടന്നു പോയി. ചിലര്‍ക്കൊക്കെ ചിരിക്കണം എന്നുണ്ട്.\n"അത് ഞാനല്ല, ദേ ഇവനാ.." എന്നുറക്കെ വിളിച്ചു പറയണം എന്നുണ്ടാരുന്നു. പക്ഷെ ഒന്നും സംസാരിക്കാന് എനിക്കായില്ല.\n3. വെള്ളമുണ്ടോ ?\nജൂണ് മാസം, ചൂട് ഒരു നാപ്പതഞ്ചു ഡിഗ്രി സെല്‍ഷ്യസ്. സ്ഥലം നെഹ്‌റു പ്ലേസ് മോഡി ടവര് ടോപ് ഫ്ലോര്, സമയം രണ്ടര. ഓഫീസിലെ ഒരു കാര്യത്തിനു വന്നതാണ്. പരിപാടികള് എല്ലാം കഴിഞ്ഞ് ഓഫീസിലേക്ക് തിരിച്ചു പോകാന് തുടങ്ങുമ്പോഴാണ് വയറ്റില് ഒരു ഭ്രമരം. ഈശ്വരാ ചതിച്ചോ... വളരേ അത്യാവശമാണ്... പോയില്ലെങ്കില് ആകെ കൊളമാകും.\nഅടുത്ത് കണ്ട സെക്കുരിടിയോടു ചോദിച്ചു "ഭയ്യാ ടോയിലേറ്റ്?" അവന് ആകാശത്തേക്ക് വിരല് ചൂണ്ടിക്കാണിച്ചു. ഈശ്വരാ ഇനീം മുകളില് പോകണോ. അത്യാവശ്യക്കാരന് ഞാന് ആയതുകൊണ്ട്\nഒന്നും പറഞ്ഞില്ല. കുപ്പീം വെള്ളോം കര്‍ത്താവ് കരുതിക്കോളും എന്ന വിശ്വാസത്തില് ഓടിച്ചെന്നു ടോയിലെറ്റില് കയറി.\nഭാഗ്യം!!! എനിക്ക് മുന്നേ ഇതേ അവസ്ഥ ഉണ്ടായ ഏതോ മഹാന് ഒരു പ്ലാസ്റ്റിക് കുപ്പി പകുതി മുറിച് അതില് വച്ചിട്ടുണ്ടായിരുന്നു. ഒരു ദീര്‍ഘ നിശ്വാസത്തോടെ ഞാന് ടാപ്പ് തുറന്നു. വീണ്ടും ഭാഗ്യം!!! വെള്ളവും ഉണ്ട്. കര്‍ത്താവ് എന്‍റെ കൂടെയാ. സംഗതി എല്ലാം ഒകെ.\nഎല്ലാം കഴിഞ്ഞ് കഴുകാനായി വെള്ളം ഒഴിച്ചപ്പോ കുണ്ടിയില്\nകുത്തിയത് പോലെ ഞാന് ചാടിപ്പോയി. നല്ല തിളച്ച വെള്ളം... പൊള്ളിയ ചന്തിയുമായി ഞാന് നിര്‍ന്നിമേഷനായി നിന്നു...\nകതകില് ആരോ കൊട്ടുന്നത് കേട്ടാണ് സ്ഥലകാലബോധം തിരികെ കിട്ടിയത്. കൂടെ ഒരു ചോദ്യവും " "എന്തോന്നാടെയ് കൊറേ നേരമായല്ലോ"\nദൈവമേ മലയാളി!!! "ദാ വരുന്നു ചേട്ടാ" എന്ന് മറുപടികൊടുത്തു പാന്റു നേരെയാക്കി ഞാന് കതകു തുറന്നു.\nഎന്‍റെ മുന്നില് പുഞ്ചിരിച്ചു നില്‍ക്കുന്ന ഒരു മലയാളി രൂപം " മലയാളി ആണല്ലേ... ടാപ്പില് വെള്ളം ഉണ്ടോ"\nമുഖത്ത് ഭാവവ്യത്യാസം ഒന്നും വരാതിരിക്കാന് മാക്സിമം ശ്രദ്ധിച്ചുകൊണ്ട് ഞാന് പറഞ്ഞു "പിന്നേയ്... ഇഷ്ട്ടം പോലെ"\nഅനുഭവം കൂട്ടുകാര് കൂതറ ചെങ്കുളം ഞാന് ദില്ലി നര്‍മ്മം പ്രണയം\nരഞ്ജിത് വിശ്വം I ranji July 9, 2010 at 2:12 PM\nകുര്യന്‍സേ കിടിലം കിടിലോല്ക്കിടിലം.. അവസാനത്തെ കഥ എനിക്ക് ക്ഷ പിടിച്ചു.. ഇവിടേം ഈ സമയത്ത് ചൂട് 45 50 ഇല് ആണേ :-)\nRanjith July 9, 2010 at 2:14 PM\nഅല്ല ഷിജി എന്താണ് പറഞ്ഞത് ?? അതും കൂടി പറ കുരിയാ\nനന്ദകുമാര് July 9, 2010 at 4:40 PM\nആദ്യ കഥ ആണ് കൂടുതല് ഇഷ്ടമായത്\nവിസ്തരിച്ചെഴുതിയിരുന്ന്നെങ്കില് മൂന്നും മൂന്ന് പോസ്റ്റാക്കാമായിരുന്നു\nഎറക്കാടൻ / Erakkadan July 12, 2010 at 12:47 PM\nഎനിക്കിഷ്ടമായത് രണ്ടാമത്തെ കഥയാ ...\n"എന്റേത് ഇങ്ങനല്ലാ" എന്ന് പരയാര്‍ന്നില്ലേ\nപൊൻമാൻ September 26, 2010 at 9:48 PM\nഎന്റമ്മോ....ഉഗ്രൻ തമാശ ........... ചിരിച്ച് പണ്ടാരമടങ്ങി\nചെലക്കാണ്ട് പോടാ December 15, 2010 at 7:09 PM\nടാപ്പിലെ ചൂട് വെള്ളം എല്ലാര്‍ക്കും സര്‍വസാധാരണം ആണല്ലേ\nഇത് തന്നെ അരുണ്‍കായംകുളം ഏതോ പോസ്റ്റില് പറഞ്ഞിട്ടുണ്ടായിരുന്നു....\nചൂട് വെള്ളം സപ്ലൈ ആയിരുന്നോ അതോ ഡല്‍ഹിയിലെ വെള്ളത്തിന് അത്രമാത്രം ചൂടുണ്ടോ?


ബൈജൂസ്: ഇംഗ്ലീഷ് പഠിക്കാൻ എളുപ്പവഴി\nഗ്രാമപ്രദേശത്തെ ഒരു സർക്കാർ പള്ളിക്കൂടത്തിൽ മലയാളം മീഡിയമായി സ്കൂൾ വിദ്യാഭ്യാസം പൂർത്തിയാക്കിയ ഒരാളാണ് ഞാൻ. അക്കാലത്ത് ഇംഗ്ലീഷ് മീഡിയം സ്കൂളുകൾ എന്റെ നാട്ടിലില്ല, ചില മലയാളം മീഡിയം സ്കൂളുകളിൽ ഇംഗ്ലീഷ് മീഡിയം ഓപ്ഷണലായി ഉണ്ടായിരുന്നെങ്കിലും! എന്റെ കൂട്ടുകാരും നാട്ടുകാരും മാതാപിതാക്കളും ഇംഗ്ലീഷ് സംസാരിക്കാത്തവരും, ഇംഗ്ലീഷ് സംസാരിക്കുന്ന ഒരാളെ നേരിട്ട് കണ്ടിട്ടില്ലാത്തവരും ആയിരുന്നു. അതുകൊണ്ടുതന്നെ, ഇംഗ്ലീഷ് ഭാഷ അവരെ പോലെ എനിക്കും ഒരു കീറാമുട്ടിയായി വന്നുഭവിച്ചു. എത്ര കോപ്പിയടിച്ചിട്ടും ഒരു ഇംഗ്ലീഷ് പരീക്ഷയ്ക്ക് പോലും ഞാൻ ജയിച്ചിട്ടില്ല (SSLC പരീക്ഷയ്ക്ക് എനിക്കെങ്ങനെ ജയിക്കാനുള്ള മാർക്ക് കിട്ടി എന്നത് ഇന്നും ചുരുളഴിയാത്ത രഹസ്യം.) ഒരൊറ്റ ഇംഗ്ലീഷ് അധ്യാപകൻ പോലും എന്നെ അഭിനന്ദിച്ചിട്ടില്ല. ഇംഗ്ലീഷ് അധ്യാപകരല്ലാതെ മറ്റൊരു അധ്യാപകനും എന്നെ അപഹസിക്കുകയോ അപമാനിക്കുകയോ ചെയ്തിട്ടില്ല. മറ്റുവിഷയങ്ങൾക്കെല്ലാം ക്ലാസിൽ ഒന്നാം സ്ഥാനം വാങ്ങിയിട്ടും, പ്രോഗ്രസ് കാർഡിൽ ഇംഗ്ലീഷ് വരച്ച തുടർച്ചയായ ചുവപ്പ് വരകൾ മൂലം ഞാനൊരിക്കലും ക്ലാസ് ലീഡർ ആയിട്ടില്ല. മറ്റൊരു വിഷയത്തിനായും നേർച്ചകൾ നേർന്നിട്ടില്ല! എന്റെ കുട്ടിക്കാലവും ഇംഗ്ലീഷും തമ്മിലുള്ള ബന്ധം അനന്തതയിലേക്കങ്ങനെ നീണ്ടുകിടക്കുന്നു. ഇതൊക്കെ കേൾക്കുമ്പോൾ, എന്റെ ഇന്നത്തെ സുഹൃത്തുക്കൾ നെറ്റി ചുളിക്കുമെങ്കിലും, സ്കൂൾ ജീവിതകാലത്തെ എന്റെ പേടിസ്വപ്നമായിരുന്നു ഇംഗ്ലീഷ് ഭാഷ എന്നതാണ് വാസ്തവം.\nഇങ്ങനെയൊക്കെ ആയിരുന്നെങ്കിലും, ഇംഗ്ലീഷ് പഠിക്കാൻ ഞാൻ അഹോരാത്രം പരിശ്രമിച്ചിരുന്നു. അതിനായി ചെന്നുകയറാത്ത പാഠ്യപദ്ധതികളില്ല, സ്പെഷ്യൽ ക്ലാസുകളില്ല...! എന്നിട്ടും ഫലം തഥൈവ. സ്കൂൾ കാലത്തിന് ശേഷം, എന്നെ എല്ലാവരും കൂടെ ചേർന്ന് ഇംഗ്ലീഷ് മീഡിയത്തിൽ ചേർത്തു, തമിഴ്നാട്ടിലെ ഒരു പ്ലസ് ടൂ സ്കൂളിൽ. (മകന് മികച്ച വിദ്യാഭ്യാസം കിട്ടണം എന്ന ആഗ്രഹിച്ച എന്റെ മാതാപിതാക്കൾ നല്ലവരാണ്, പക്ഷേ അവർക്ക് എന്റെ അവസ്ഥ അറിയില്ലല്ലോ!). എല്ലാ വിഷയങ്ങളും ഇംഗ്ലീഷിൽ! സഹപാഠികളെല്ലാം ഇംഗ്ലീഷിലെ പുലികൾ! കുറച്ച് മലയാളി കുട്ടികൾ ഉണ്ടായിരുന്നത് മാത്രമായിരുന്നു ഒരേയൊരു ആശ്വാസം. ഏതായാലും, ആദ്യ വർഷം നന്നായി വെള്ളം കുടിച്ചു. എന്നാൽ, പ്ലസ് ടൂ കഴിഞ്ഞതോടെ അത്യാവശ്യം “വെൾക്കം ടു ഊട്ടി, നൈസ് ടു മീറ്റ് യൂ” എന്നൊക്കെ പറയാമെന്നായി.\nഇതൊക്കെ തന്നെയാണ് മിക്കവാറും എല്ലാ മലയാളികളുടെയും അവസ്ഥ എന്ന് സൂചിപ്പിക്കാനാണ് ഇത്രയും ഞാൻ പറഞ്ഞത് (പറഞ്ഞതെല്ലാം സത്യമാണ്‌ട്ടാ!). ഇംഗ്ലീഷ് ഭാഷ പഠിക്കുക എന്നാൽ വ്യാകരണം പഠിക്കുക എന്ന ധാരണയാണ് എല്ല്ലാവർക്കും ഉള്ളത്, മിക്കവാറും എല്ലാ പഠനസഹായികളും ഈ രീതിയിലാണ് തയാറാക്കപ്പെട്ടിരിക്കുന്നതും! എന്നാൽ, ഈ ധാരണ തെറ്റാണ്. അമേരിക്കയിലെ പിച്ചക്കാർ പോലും ഇംഗ്ലീഷാണ് സംസാരിക്കുന്നതെന്ന് കേട്ടിട്ടില്ലേ..? എന്നുവച്ചാൽ, ഒരു ഭാഷ പഠിക്കുന്നതിന് ബിരുദാനന്തര ബിരുദമോ, ഡോക്ടറേറ്റോ ആവശ്യമില്ല. ഒരു ഭാഷ നിരന്തരം കേൾക്കുകയും, ആശയവിനിമയത്തിന് വേറെ യാതൊരു പോംവഴിയും ഇല്ലെന്ന് വരുകയും ചെയ്താൽ, പിച്ചക്കാരനല്ല സാക്ഷാൽ ശ്രീമതി ടീച്ചർ വരെ ഇംഗ്ലീഷ് പഠിച്ചുപോകും. (സൌദിയിൽ ജോലിക്കെത്തിയവർ അറബി പഠിച്ചത് വ്യാകരണം പഠിച്ചിട്ടാണോ എന്ന് ചോദിച്ച് നോക്കിക്കേ?) ശിശുക്കൾ സംസാരിക്കാൻ പഠിക്കുന്നത് പോലെയാണിത്. വ്യാകരണം പഠിക്കരുതെന്നല്ല. മറിച്ച്, കേട്ടും പറഞ്ഞും വേണം ഏതൊരു ഭാഷയും പഠിക്കാൻ, അത് ഭാഷയുടെ പ്രായോഗിക വശം. ദൌര്‍ഭാഗ്യകരമെന്ന് പറയട്ടെ, നമ്മുടെ സ്കൂളുകൾ ഇംഗ്ലീഷ് വ്യാകരണം നന്നായി പഠിപ്പിക്കുന്നു, പക്ഷേ പഠിപ്പിച്ച വ്യാകരണം ‘എപ്പോള്, എങ്ങനെ, എവിടെ ഉപയോഗിക്കണം’ എന്ന പ്രായോഗിക പരിശീലനം (Practical training) ആരും നൽകുന്നില്ല. ഏതായാലും അതവിടെ നിൽക്കട്ടെ!\nമറ്റ് പാശ്ചാത്യഭാഷകളെ അപേക്ഷിച്ച്, പഠിക്കാന് ഏറെ എളുപ്പമുള്ള ഭാഷയാണ് ഇംഗ്ലീഷ് എന്നതാണ് സത്യം. ശാസ്ത്രീയമായ ഒരു പഠനക്രമമുണ്ടെങ്കില് നിഷ്പ്രയാസം ഇംഗ്ലീഷ് പഠിക്കാം. ഇതിന് ആദ്യം ചെയ്യേണ്ടത് ആവുന്നത്ര ഇംഗ്ലീഷ് വാക്കുകൾ അർത്ഥം മനസിലാക്കി മനപ്പാഠമാക്കുക എന്നതാണ്. ദിവസവും 20 പുതിയ ഇംഗ്ലീഷ് വാക്കുകൾ മനപ്പാഠമാക്കുക, ഒപ്പം വ്യാകരണവും. വ്യാകരണം കാണാപാഠം ആയിക്കഴിയുമ്പോൾ, ദിവസവും മനപ്പാഠമാക്കിയ വാക്കുകൾ എങ്ങനെയൊക്കെ തെറ്റുകൂടാതെ വാക്യങ്ങളായി അടുക്കണം എന്നത് വശമാവും. ഇംഗ്ലീഷ് പഠനത്തിലെ സുപ്രധാനവും ശ്രമകരവുമായ ഘട്ടം ഇതാണ്. വ്യാകരണം പഠിക്കാതെ എങ്ങനെ എളുപ്പം ഇംഗ്ലീഷ് പഠിക്കാം എന്ന് ആലോചിക്കുന്നവരാണ് പലരും. ഇത്തരക്കാർ മടിയന്മാരാണെന്ന് മാത്രമല്ല, ഒരു കാലത്തും ഇവർ ഇംഗ്ലീഷ് പഠിക്കാനും പോകുന്നില്ല. വ്യാകരണവും, അത്യാവശ്യം വാക്കുകളും മനപ്പാഠമാക്കുന്നതോടെ തിയററ്റിക്കൽ ആയ ഇംഗ്ലീഷ് പഠനം അവസാനിച്ചു.\nരണ്ടാം ഘട്ടം പ്രാക്ടിക്കൽ ആണ്. അതായത്, തിയററ്റിക്കൽ ആയി പഠിച്ച ഭാഷ അനുദിന ജീവിതത്തിൽ എങ്ങനെ ഉപയോഗിക്കാം എന്ന പഠനം. അതിന് ചെയ്യേണ്ടത് രണ്ട് കാര്യങ്ങളാണ്. 1. ഇംഗ്ലീഷ് കേൾക്കുക. 2. ഇംഗ്ലീഷിൽ സംസാരിക്കുക.\n1. ഇംഗ്ലീഷ് കേൾക്കുക:\nഎന്തിനാണ് ഇംഗ്ലീഷ് കേൾക്കുന്നത്? ഭാഷയുടെ മാധ്യമം ശബ്ദമാണ്. അതുകൊണ്ടുതന്നെ, ശബ്ദത്തെ ഡി-കോഡ് ചെയ്യുന്ന ചെവിയുടെ കേൾവി ശക്തിക്കും ഭാഷയ്ക്കും തമ്മിൽ പൊക്കിൾക്കൊടിയുടെ ബന്ധമാണുള്ളത്. (സംസാരശേഷി ഉള്ള, എന്നാൽ കേൾവി ശക്തിയില്ലാത്ത വ്യക്തികൾക്ക് സംസാര ഭാഷ അസാധ്യമാവുന്നതിനുള്ള കാരണവും ഈ പൊക്കിൾക്കൊടി ബന്ധം ഇല്ലാത്തതുകൊണ്ടാണ്.) അതായത്, ഭാഷയുടെ 90 ശതമാനവും നാം പഠിക്കുന്നത് കേൾവിയിലൂടെയാണ്. അതിനാൽ, ഇംഗ്ലീഷ് പഠനത്തിലെ സുപ്രധാന ഒരു ക്രമമാണ് ഇംഗ്ലീഷ് കേൾക്കുക എന്നത്. ഈ കേൾവിയിലൂടെ നാം ഭാഷ മറ്റുള്ളവർ ഉപയോഗിക്കുന്ന വിധം (സ്ലാങ്ങ്) പഠിക്കുന്നു, വാക്കുകളുടെ ഉച്ചാരണം പഠിക്കുന്നു, സന്ദർഭോചിതമായി ഉപയോഗിക്കേണ്ട വാക്കുകളെ കുറിച്ച് പഠിക്കുന്നു, പുതിയ വാക്കുകൾ പഠിക്കുന്നു, സന്ദർഭത്തിനനുസരിച്ച് വാക്കുകൾക്കുണ്ടാവുന്ന അർത്ഥ വ്യത്യാസം പഠിക്കുന്നു...\nഇനി, ഏതൊക്കെ വഴികളിലൂടെ ഇംഗ്ലീഷ് കേൾക്കാം (കേട്ട് പഠിക്കാം)? ഇതിന് നൂറ് കണക്കിന് വഴികളുണ്ട്. അതിൽ സുപ്രധാനികളാണ് ടെലിവിഷനും റേഡിയോയും. ബിബിസി വാർത്ത കേൾക്കുക, ഇംഗ്ലീഷ് സിനിമകൾ, സീരിയലുകൾ കാണുക... എന്നിങ്ങനെ പോകുന്നു ഇവയുടെ ഉപയോഗം. തുടക്കത്തിൽ ഒന്നും മനസിലായില്ലെങ്കിലും സംഭ്രമിക്കാൻ പാടില്ല. ആഴ്ചകൾക്കുള്ളിൽ ഇംഗ്ലീഷ് മനസിലാക്കുന്നതിലെ വ്യത്യാസം നിങ്ങൾക്ക് തന്നെ ബോധ്യമാവും. ഇന്ത്യയിൽ സം‌പ്രേക്ഷണം ചെയ്യുന്ന ഇംഗ്ലീഷ് ചാനലുകളിലെല്ലാം sub-titles ഉള്ളതിനാൽ തുടക്കത്തിലുള്ള വിഷമം ഒഴിവാക്കാം. ഇംഗ്ലീഷ് സിനിമകളുടെ DVD-കളാണ് മറ്റൊരു ഉപാധിയാണ്. പിന്നെയുള്ളത് ഇന്റർനെറ്റിൽ സൌജന്യമായി ലഭിക്കുന്ന ഓഡിയോ ബുക്കുകൾ (Audio books) ആണ്. ഓഡിയോ ബുക്കുകളുടെ കൂട്ടത്തിൽ ബൈബിൾ MP3, ചെറുകഥകളുടെ MP3 എന്നിവ കേൾക്കാം (ഇവയെല്ലാം നെറ്റിൽ സുലഭം.) ഈ ഫയലുകൾ മൊബൈൽ ഫോണിലേക്കും iPod-ലേക്കും ട്രാൻസ്ഫർ ചെയ്താൽ യാത്രവേളകളിലും കേൾക്കാം, നമ്മടെ മീരാജാസ്മിൻ കസ്തൂരിമാനിൽ ചെയ്തതുപോലെ. പിന്നെയുള്ളത് YouTube വീഡിയോകളാണ്. അങ്ങനെ ഇംഗ്ലീഷ് കേട്ട് പഠിക്കാനുള്ള വഴികൾ അനന്തം. ഇങ്ങനെ തുടർച്ചയായി രണ്ട് മാ‍സം ചെയ്തുനോക്കൂ.... നിങ്ങളുടെ ഇംഗ്ലീഷ് മെച്ചപ്പെടുമെന്നതിന് ഞാൻ ഗ്യാരണ്ടി.\n2. ഇംഗ്ലീഷിൽ സംസാരിക്കുക:\nഇംഗ്ലീഷ് കേട്ടതുകൊണ്ട് മാത്രം ആയില്ലല്ല്ലോ! അത് നമ്മൾ തന്നെ പറയുമ്പോഴാണ് അതിന്റെ ഫലം ലഭിക്കുന്നത്. എന്റെ രണ്ട് വയസുകാരൻ മകൻ ഷൂസിനെ “സൂ” എന്നും, ബാറ്റിനെ “റ്റ്” എന്നും, ഫാനിനെ “ഫൂ” എന്നും, ഉടുപ്പിനെ “പ്പ്” എന്നുമൊക്കെയാണ് പറയുക. ഇവൻ തെറ്റായി ഉച്ചരിക്കുന്നുവെന്ന് പറഞ്ഞ് ഞാനവനെ തിരുത്താൻ പോവില്ല. കാരണം, കാലക്രമേണ അവന്റെ ആശയവിനിമയശേഷി വികസിക്കുന്നതോടൊപ്പം തെറ്റും ശരിയും അവൻ തിരിച്ചറിയുകയും, ശരിയായ രീതിയിൽ ഉച്ചരിക്കാൻ ആരംഭിക്കുകയും ചെയ്യും. ഇതുപോലെയാണ് ഇംഗ്ലീഷ് ഭാഷയുടെ കാര്യത്തിലും. സംസാരിക്കാൻ ശ്രമിക്കുമ്പോൾ മാത്രമേ ഭാഷ വശമാവൂ.\n“ശ്രീകൃഷ്ണപുരത്തെ നക്ഷത്രത്തിളക്കം” എന്ന സിനിമയിൽ “എന്നെ കണ്ടാൽ ഒരു പ്രോസ്റ്റിറ്റൂട്ട് ലുക്കിലേ” എന്ന് ബിന്ദു പണിക്കർ ചോദിക്കുന്നത് കേട്ട് നാമൊക്കെ ചിരിക്കുമെങ്കിലും, ബിന്ദു പണിക്കർ ചെയ്ത കഥാപാത്രത്തിന്റെ ഭാഷാപഠന ശ്രമങ്ങളെ അഭിനന്ദിച്ചേ മതിയാവൂ. കാരണം, തെറ്റ് പറ്റുമെന്നോ, ഉച്ചാരണം ശരിയല്ലെന്നോ ഉള്ള ഭയം മൂലം ഭാഷ സംസാരിക്കാതിരുന്നാൽ പഠനം അസാധ്യമാവും. ഓഫീസിലും മറ്റും നടക്കുന്ന പൊതുപരിപാടികളിൽ സംസാരിക്കാനുള്ള അവസരം ഒരിക്കലും പാഴാക്കരുത്. വീട്ടിലും ഇംഗ്ലീഷാവാം. ഭാര്യയോടും മക്കളോടും ഇംഗ്ലീഷ് സംസാരിക്കാം. ആരെയും കിട്ടിയില്ലെങ്കിൽ, കസ്റ്റമർകെയറിലേക്ക് വിളിച്ച് ഇംഗ്ലീഷിൽ നാലഞ്ച് ചോദ്യങ്ങൾ ചോദിക്കാം (ഉൽ‌പ്പന്നവുമായി ബന്ധമുള്ള ചോദ്യങ്ങൾ വേണം ചോദിക്കാൻ.) ഇംഗ്ലീഷ് പഠിക്കാനുള്ള ആഗ്രഹം പറഞ്ഞ് ധരിപ്പിച്ച്, കാമുകിയോടും ഇംഗ്ലീഷിൽ സൊള്ളാം. നിങ്ങളുടെ വളർച്ച ആഗ്രഹിക്കുന്ന ഏതൊരു കാമുകിയും ഇതിന് സഹകരിക്കും (പക്ഷേ, കാമുകിക്ക് ഇംഗ്ലീഷ് നന്നായി അറിയാമായിരിക്കണം. അല്ലെങ്കിൽ നിങ്ങളുടെ കൊടുമൈ താങ്ങാൻ കഴിയാതെ അവൾ വേറെ ആളെ നോക്കി പോവും). വീട്ട് പരിസരത്തോ, കോളേജിലോ ഏതെങ്കിലുമൊരു സായിപ്പിനെ കണ്ടാൽ ആദ്യം ഹെഡ് ചെയ്യേണ്ടത് നമ്മളായിരിക്കണം. അവരുമായി സംസാരിക്കാൻ ശ്രമിക്കണം. അങ്ങനെ, ഓരോ ദിവസവും ഭാഷയിലെ വിവിധ നൂലാമാലകളെ കുറിച്ച് നാം പഠിക്കുകയും ഭാഷാപ്രാവീണ്യം നേടുകയും ചെയ്യും. പറയുന്നതുപോലെ നിസാരമല്ലെന്ന് അറിയാം, എങ്കിലും ഇംഗ്ലീഷ് പഠിക്കാനുള്ള അഭിനിവേശം ഉണ്ടെങ്കിൽ ഇതൊന്നും ഒരു പ്രശ്നമേ അല്ല.\nഇംഗ്ലീഷ് കേട്ട് പഠിക്കുന്നതിന് ഉപകരിക്കുന്ന ചില ഓഡിയോ ഫയലുകൾ ഡൌൺലോഡ് ചെയ്യുന്നതിന് ഏതാനും ലിങ്കുകൾ താഴെ കൊടുക്കുന്നു. ഫയലുകൾ ഡൌൺലോഡ് ചെയ്ത് സശ്രദ്ധം ദിവസവും കേൾക്കുക, കുറഞ്ഞത് ഒരു മണിക്കൂർ എങ്കിലും. (കൂടുതൽ ഫയലുകൾ ലഭിക്കുന്നതിന് “download free audio books“ എന്ന് ഗൂഗിൽ ചെയ്യുക.)\nബൈബിള് ഓഡിയോ ബുക്ക്\nകുട്ടികള്‍ക്കുള്ള ഓഡിയോ ബുക്കുകൾ\n(കുറിപ്പ്: ഇംഗ്ലീഷ് പഠിച്ചേ അടങ്ങൂ എന്ന വാശിയോടെ തേരാപാരാ നടക്കുന്ന ആരെയെങ്കിലും നിങ്ങൾക്ക് പരിചയമുണ്ടെങ്കിൽ അവർക്ക് ഈ ലേഖനം ഫോർ‌വേഡ് ചെയ്യുമല്ലോ. ആർക്കെങ്കിലും എന്തെങ്കിലും ഗുണം ഉണ്ടാവുകയാണെങ്കിൽ അതൊരു നല്ല കാര്യമല്ലേ!)\nഈ ലേഖനത്തിന്റെ രണ്ടാം ഭാഗം ഇവിടെ വായിക്കുക\nPosted by ബൈജൂസ് at 5:31 AM\nLabels: article, english, ഇംഗ്ലീഷ്, ലേഖനം\nബൈജൂസ് May 26, 2011 at 5:43 AM\nഇംഗ്ലീഷ് പഠിക്കാൻ ഒരേയൊരു എഴുപ്പവഴിയേയുള്ളൂ - കഠിനാധ്വാനം. തുടക്കത്തിൽ അൽ‌പ്പം മെനക്കെട്ടാൽ പിന്നെ ഇംഗ്ലീഷ് പഠനം സുഗമമാവും.\nശാലിനി May 26, 2011 at 9:37 AM\nനല്ല ലേഖനം... എന്റെ ഒരു അനുഭവം പറയാം.. ഞാന് പത്ത് വരെ മലയാളം മീഡിയം സ്കൂളില് ആണ് പഠിച്ചത്.. +12 , കാര്യം ഇംഗ്ലീഷ് മീഡിയം ഒക്കെ ആയിരുന്നെങ്കിലും ഞങ്ങള് അതിനെ ഒരു മംഗ്ലീഷ് മീഡിയം ആക്കി.. പിന്നെ എന്ജിനീയരിങ്ങിനു ഗോവ യിലെ BITS ക്യാമ്പസില് ചെന്നപ്പോളാണ് സംഭവം... ചറ പറ ഇംഗ്ലീഷ് സംസാരിക്കുന്ന നോര്‍ത്ത് ഇന്ത്യന് കുട്ടികളുടെ ഇടയില് കുടുങ്ങി പോയെന്നു പറഞ്ഞാല് മതിയെല്ലോ.. ക്ലാസ്സ് തുടങ്ങിയാ ആദ്യത്തെ ദിവസം ക്ലാസ്സിലേയ്ക്ക് പോകാനുള്ള വഴി തപ്പി നിന്ന എന്നോട് ഒരു കുട്ടി ചോദിച്ചു. "what is your discipline?" ഞാന് പഠിക്കുന്ന കോഴ്സ് എതാനെന്നാണ് ആ കുട്ടി ചോദിക്കുന്നത് എന്നു എനിക്ക് മനസ്സിലായില്ല.. മാത്രമല്ല, എനിക്ക് discipline ഇല്ലെന്നു ആ കുട്ടി പരിഹസിച്ചു എന്നാണ് ഞാന് മനസ്സിലാക്കിയത്.. ഞാന് വേഗം അവിടുന്ന് സ്കൂട്ടായി...\nപിന്നെ കൊറേ നാളത്തെ അഭ്യാസത്തിനു ശേഷം ഞാനും പഠിച്ചു. :)\nആദ്യം കൊറച്ചു ബുദ്ധിമുട്ട് ഉണ്ടെന്നെ ഉള്ളു... പക്ഷെ തുനിഞ്ഞിറങ്ങിയാല് പഠിക്കാന് പറ്റും എന്നു തന്നെയാണ് എന്റെ വിശ്വാസം..\nJenson M John August 14, 2013 at 5:10 PM\nബൈജൂസ് May 26, 2011 at 10:04 AM\nശാലിനീ... ഇതിനെക്കാൾ എമ്പാരസിംഗ് ആയ നിരവധി അനുഭവങ്ങൾ എനിക്കും ഉണ്ടായിട്ടുണ്ട്. പക്ഷേ പലതും ഓർമ്മയിൽ വരുന്നില്ല.\nchithrakaran:ചിത്രകാരന് May 26, 2011 at 10:03 PM\nഉപകാരപ്രദമായ ഈ ഒര്‍മ്മപ്പെടുത്തലിനു നന്ദി.\nപോസ്റ്റിന്റെ ഒരു ലിങ്ക് ചിത്രകാരനും ബസ്സിലിടുന്നു.\nPramod May 26, 2011 at 11:16 PM\nfont problem. I can't read the article. The font seems to be blurred.\nബൈജൂസ് May 26, 2011 at 11:20 PM\nPramod, please install Malayalam unicode fonts in your Windows' font folder.\nThis link will help: http://news.mosc.in/index.php?option=com_content&view=article&id=5\nRenjith May 27, 2011 at 1:13 AM\nഉപകാരപ്രദമായ പോസ്റ്റ് നന്ദി\nmini//മിനി May 27, 2011 at 7:15 AM\nഇംഗ്ലീഷ് എനിക്ക് ഇഷ്ടമല്ല, അത് കാണുമ്പോൾ മുൻപ് പഠിപ്പിച്ചിരുന്ന അദ്ധ്യാപകന്റെ അടിയാണ് ഓർമ്മവരിക,\nയരലവ~yaraLava May 27, 2011 at 9:19 AM\nബൈജു: http://www.starfall.com/ ഉം അവരുടെ തന്നെ $10 (IRS: 380രൂപ) ചാര്‍ജ്ജ് ചെയ്യുന്ന\nMore Starfall http://more.starfall.com/m/welcome/index/load.htm\nലും കുഞ്ഞുകുട്ടികളെ engilsh born കുട്ടികളെ കൊണ്ട് നല്ല ഉച്ചാരണത്തോടെ കളിയും കഥയുമായി ഭാഷ എളുപ്പം പഠിപ്പിക്കാന് കഴിയും. KG കുട്ടികള്‍ക്ക് റെകമെന്റ് ചെയ്യാവുന്നതാണ്. ഇതില്\nam reading ; learn to read ; More Phonics - 48 unit മുതിര്‍ന്നവര്‍ക്കും ഉപകരിച്ചേക്കും. :)\nഇതില് TALKING LIBRARY എന്ന ഒരു പാര്‍ട്ട് 14 കഥകള് വായിച്ച് പഠിപ്പിക്കുന്നത് ശ്രദ്ധിക്കുക.\nശ്രീദേവി May 28, 2011 at 11:43 AM\nവ്യത്യസ്തമായ വിഷയങ്ങള്.ഈ പരിശ്രമത്തെ അഭിനന്ദിക്കാതെ വയ്യ.ഇംഗ്ലീഷ് മീഡിയത്തില് ആണ് ഞാന് പഠിച്ചത്.എങ്കിലും സംസാരിക്കാന് അത്ര പോരായിരുന്നു.അത് നമ്മള് മലയാളികളെ പറ്റി പൊതുവേയുള്ള കമന്റ് ആണ്.വ്യാകരണം തെറ്റാതെ നല്ല ഭാഷയില് എഴുതാന് കഴിയുന്നവര് പോലും സംസാരിക്കുന്നതില് പിന്നോക്കം പോകുന്നു.\nഇപ്പോള് ദിവസേന പല accent കേള്‍ക്കുന്നു.ചിലപ്പോള് ആകെ കൂടെ വെള്ളം ഒഴുകുന്ന പോലെ.ഒന്നും മനസ്സിലായിട്ടുണ്ടാവില്ല.BBC യുടെ ഓഡിയോ യും course ഉം ഒക്കെ കൊണ്ട് ജീവിച്ചു പോകുന്നു.പുതിയ തലവേദന ഓസ്ട്രല്യന് accent ആണ്.അയാള് പറയുന്നത് എനിക്കും ഞാന് പറയുന്നത് അയാള്‍ക്കും മനസ്സിലാകാത്ത കൊണ്ട്,മീറ്റിംഗ് എന്ന് പറയുന്നതെ ഒരു പേടി സ്വപ്നമായി മാറി കൊണ്ടിരിക്കുന്നു.പിന്നെ നമ്മള് ഇതൊക്കെ എത്ര കണ്ടതാ എന്ന ധൈര്യത്തില് മുന്‍പോട്ടു പോകുന്നു.ഒരു മാസം കഴിയുമ്പോള് അയാള്‍ക്ക് എന്റെ ഇംഗ്ലീഷും എനിക്കയാളുടെ ഇംഗ്ലീഷും പിടി കിട്ടും..\nസത്യാന്വേഷി May 28, 2011 at 6:42 PM\nListening,Speaking and Writing എന്നതാണ് ഭാഷാ പഠനത്തിന്റെ രീതി. എത്രനാള് കേട്ട്, സംസാരിച്ചതിനു ശേഷമാണ് നാം മലയാളം എഴുതാന് പഠിക്കുന്നത്. എന്നാല് ഇങ്ഗ്ലീഷിന്റെ കാര്യം അതല്ല. ആദ്യം തന്നെ ഏ ബീ സീ ഡി പഠനമാണ്. പിന്നെ ഒടുക്കത്തെ ഒരു ഗ്രാമറും. ഉച്ചാരണമാണെങ്കില് phonetic ഭാഷകളെപ്പോലെയാണ്. tennis എന്നു കണ്ടാല് ഏതു മലയാളിയും ടെന്നീസ് എന്നേ ഉച്ചരിക്കൂ. oven എന്നത് ഓവന് എന്നുച്ചരിക്കും. അങ്ങനെ വര്‍ഷങ്ങളായി ഇങ്ഗ്ലീഷ് തെറ്റായി ഉച്ചരിച്ചു ശീലിച്ചാല് ഒരിക്കലും ശരിയായ ഉച്ചാരണം പഠിക്കാനോ ഇങ്ഗ്ലീഷ് സംസാരിക്കുന്നതു കേട്ടാല് മനസ്സിലാക്കാനോ സാധിക്കില്ല. താങ്കളുടെ ഈ പോസ്റ്റിന് അഭിനന്ദനം.\nആവനാഴി May 29, 2011 at 11:54 AM\nഅതെ; കേരളത്തിൽ ജനിച്ചു വളർന്ന പലരും ഇംഗ്ലീഷ് ശരിയായ വിധമല്ല ഉച്ചരിക്കുന്നത്. കാരണം ശരിയായ രീതിയിലുള്ള ഉച്ചാരണം കേട്ടു പഠിക്കുന്നില്ല എന്നതു തന്നെ. എഴുതിയത് അതു പോലെ വായിക്കുകയാണു നമ്മൾ ചെയ്തത്. മലയാളത്തെ സംബന്ധിച്ചിടത്തോളം അതു മതി. പല ഇംഗ്ലീഷ് വാക്കുകളും എഴുതും പോലെയല്ലല്ലോ ഉച്ചരിക്കേണ്ടത്. അപ്പോൾ ശ്രാവ്യരീതിയിലുള്ള പഠനം പ്രാധാന്യമർഹിക്കുന്നു.\nsiraj padipura August 4, 2011 at 6:58 AM\nblogomanta December 9, 2011 at 12:21 PM\nകാര്യമൊക്കെ കൊള്ളാം. പക്ഷെ ഇത്രയും കാര്യങ്ങളെങ്കിലും ഇംഗ്ലീഷില് പറയാന് ശ്രമിചാല്‍ത്തന്നെ അത്രയും ഇംഗ്ലീഷ് പടിഞ്ഞുകിട്ടില്ലേ? മലയാളത്തില് എത്രതന്നെ പറഞ്ഞാലും അത് മലയാളം തന്നെയാവില്ലേ?\nസങ്കൽ‌പ്പങ്ങൾ March 26, 2012 at 10:44 AM\nLeo Shareef vm November 26, 2012 at 5:14 PM\nനിങ്ങള് തുടക്കത്തില് എഴുതിയത് പോലെയാണ് എന്റെ ജീവിതത്തിലും ഇംഗ്ലീഷ്, ഈ ലേഖനം വായിച്ചപ്പോള് എനിക്ക് confidence level കൂടി, thanks.....\nabdu perumpilavu December 3, 2012 at 1:48 PM\nഇംഗ്ലീഷില് കുറച്ചു വാക്കുകളൊക്കെ അറിയാം. പക്ഷെ സംസാരിക്കാനുള്ള അവസരം കിട്ടുന്നില്ല .. അതുകൊണ്ടുതന്നെ ഇംഗ്ലീഷ് സംസാരം ഒരു കീറാമുട്ടിയായി തുടരുന്നു .ഞാന് അറബിയും ഹിന്ദിയും സംസാരിക്കും .അത് മറ്റുള്ളവരോട് സംസാരിച്ചു പഠിച്ചതാണ്.\nഇംഗ്ലീഷ് സംസാരിക്കാനുള്ള എളുപ്പ വഴിയും അതുതന്നെ ...മറ്റുള്ളവരുമായി സംസാരിക്കാന് അവസരം ഇല്ലാത്തവര് എന്ത് ചെയ്യും ...?\nabdu perumpilavu December 3, 2012 at 1:50 PM\nJenson M John August 14, 2013 at 5:12 PM\nGood Article..Liked your Tips..:)\nപിന്നെ, മലയാളികളെ ഒരു പരിധിവരെ സഹായിക്കാൻ English-Malayalam Dictionary ( http://jenson.in/dicts_mal.php ) ഞാൻ തുടങ്ങിയാരുന്നു..:)\nRiyas Nechiyan October 23, 2013 at 2:00 PM\nബൈജു ഭായ് വളരെ നല്ല ഒരു ലേഖനം .. അഭിനന്ദനങ്ങള്\nVinod KC November 29, 2013 at 2:13 PM\nവളരെ നല്ല ശ്രമം. ഇംഗ്ലീഷ് വ്യാകരണം എന്നും ഒരു കീറാമുട്ടി തന്നെയാണ്. has എവിടെയാണ് പ്രയോഗിക്കേണ്ടത്, have എവിടെയാണ് പ്രയോഗിക്കേണ്ടത് എന്നൊന്നും എനിക്കറിയില്ല. വേർഡിലും ഗൂഗിളിലും ടൈപ്പ് ചെയ്യുമ്പോൾ റെഡ് അണ്ടർലൈൻ കാണുമ്പോൾ മാത്രമാണ് ഇവിടെ ഹാസ് തെറ്റാണെന്ന് മനസ്സിലാവുന്നത് തന്നെ. ഇതിനു പരിഹാരമായി ഒരു ഇംഗ്ലീഷ് വ്യാകരണം pdf ഹ്രസ്വരൂപത്തിൽ പ്രസിദ്ധീകരിക്കുവാൻ സാധിക്കുമോ..?\nहाय मा June 25, 2014 at 6:33 PM\nhai baiju iam ahindi tr. i like english .but i didnot get any courage for that.\nSmohmmedrafic Rafic August 13, 2015 at 11:59 AM\nനന്നായിട്ട്. ഉണ്ട് എനിക്ക് ഒന്നും അറിയില്ലയിരുന്നു ഇപ്പോൾ മൊബൈൽ വഴി കുറച്ച് അറിയാം\nഇടവിട്ട യാത്രകൾ... September 14, 2017 at 11:34 AM\nസംഗീതാത്മകമായിട്ടാണ് താങ്കൾ ജീവിതാനുഭവം വിവരിച്ചത്. പലരെയും പോലെ ഇംഗ്ലീഷ് എനിക്കും ഒരു കീറാമുട്ടിയായി തുടരുന്നു. താങ്കളുടെ വാക്കുകൾ വലിയ ആത്മവിശ്വാസം നൽകുന്നു.


എൻസിപി മത്സരിക്കുന്ന സീറ്റുകൾ വിട്ടുകൊടുക്കില്ല: ടി.പി. പീതാംബരൻ |\nSunday, January 17, 2021 12:30 AM IST\nകണ്ണൂർ: പാർട്ടി മത്സരിക്കുന്ന നാല് സീറ്റുകളും വിട്ടുകൊടുക്കില്ലെന്ന് എൻസിപി സംസ്ഥാന പ്രസിഡന്‍റ് ടി.പി. പീതാംബരൻ. കണ്ണൂരിൽ മാധ്യമങ്ങളോട് സംസാരിക്കുകയായിരുന്നു അദ്ദേഹം. കേരള കോൺഗ്രസ്എമ്മിനെ ഇടത് മുന്നണിയിലെടുത്തപ്പോൾ തന്നെ സീറ്റ് വിട്ടുനൽകില്ലെന്ന് മുഖ്യമന്ത്രിയെ അറിയിച്ചതാണ്.\nഇക്കാര്യത്തിൽ വ്യക്തത വരുത്തേണ്ടത് മുഖ്യമന്ത്രിയാണ്. അധികസീറ്റുകളുള്ള പാർട്ടികൾ സീറ്റ് ഒഴിഞ്ഞുകൊടുക്കണം. സീറ്റുകൾ വച്ചുമാറുന്നതു സംബന്ധിച്ച ചർച്ചകൾ ഉണ്ടായിട്ടില്ല. ജയിക്കുന്ന സീറ്റുകൾ ലഭിച്ചാലേ സീറ്റുകൾ വച്ചുമാറുന്നത് അംഗീകരിക്കൂ.\nഎൻസിപിയിൽ പിളർപ്പിന്‍റെ സാഹചര്യമില്ല. എൽഡിഎഫിൽത്തന്നെ നിൽക്കണമെന്നും സീറ്റ് വിട്ടുകൊടുക്കരുതെന്നുമാണ് പാർട്ടി ദേശീയ അധ്യക്ഷൻ ശരത് പവാറിന്‍റെ നിർദേശമെന്നും ടി.പി. പീതാംബരൻ പറഞ്ഞു.


‘തളർന്നപ്പോൾ കൂടെ നിന്നതിനു നന്ദി’; ആരാധകരോടു സ്നേഹം അറിയിച്ച് എ ആർ റഹ്മാൻ | A R Rahman says thanks to his fans\n‘തളർന്നപ്പോൾ കൂടെ നിന്നതിനു നന്ദി’; ആരാധകരോടു സ്നേഹം അറിയിച്ച് എ ആർ റഹ്മാൻ\nമനോരമ ലേഖിക January 14, 2021 01:14 PM IST\nഅമ്മയുടെ വിയോഗത്തിൽ അനുശോചനം രേഖപ്പെടുത്തിയവർക്കു നന്ദി അറിയിച്ച് സംഗീത ഇതിഹാസം എ ആർ റഹ്മാന്. ഇക്കഴിഞ്ഞ ദിവസം സമൂഹമാധ്യമങ്ങളിലൂടെയാണ് റഹ്മാൻ ആരാധകരോടുള്ള സ്നേഹം അറിയിച്ചത്. ഒപ്പം നിന്ന എല്ലാവരെയും എക്കാലവും ഓർമിക്കുമെന്ന് അദ്ദേഹം കുറിച്ചു.\n‘പ്രതിസന്ധി ഘട്ടത്തിൽ കൂടെ നിന്നതിന് എല്ലാവർക്കും നന്ദി. നിങ്ങളുടെ പ്രാ‍ർഥനയെയും അനുശോചന സന്ദേശങ്ങളെയും സ്നേഹപൂർവം സ്മരിക്കുന്നു. ദൈവം നിങ്ങളെയെല്ലാവരെയും അനുഗ്രഹിക്കട്ടെ എന്നാശംസിക്കുന്നു. ഒപ്പം എല്ലാവർക്കും ശുഭകരമായ ഒരു നല്ല വർഷവും ആശംസിക്കുന്നു’, റഹ്മാൻ കുറിച്ചു.\nഡിസംബർ 28നാണ് എ ആർ റഹ്മാന്റെ മാതാവ് കരീമ ബീഗം അന്തരിച്ചത്. 75 വയസ്സായിരുന്നു. ചെന്നൈയിൽ വച്ചായിരുന്നു അന്ത്യം. ഗായിക എ.ആർ. റെയ്‌ഹാന, ഫാത്തിമ, ഇഷ്രത് എന്നിവരാണ് മറ്റു മക്കൾ. കരീമയുടെ മരണത്തിൽ സിനിമാ–സംഗീതരംഗത്തെ പ്രമുഖർ അനുശോചനം രേഖപ്പെടുത്തിയിരുന്നു.


ഇന്ത്യയിൽ കൊവിഡ് വ്യാപനം ഫെബ്രുവരിയോടെ ഇല്ലാതാകുമെന്ന് കേന്ദ്ര സർക്കാർ നിയോഗിച്ച വിദ്ഗധ സമിതി | PravasiExpress\nHome India ഇന്ത്യയിൽ കൊവിഡ് വ്യാപനം ഫെബ്രുവരിയോടെ ഇല്ലാതാകുമെന്ന് കേന്ദ്ര സർക്കാർ നിയോഗിച്ച വിദ്ഗധ സമിതി\nഇന്ത്യയിലെ കൊവിഡ് വ്യാപനം അടുത്ത ഫെബ്രുവരിയോടെ ഇല്ലാതാകുമെന്ന് വിദഗ്ധ സംഘം. സെപ്റ്റംബറോടെ രോഗവ്യാപനം അതിന്റെ മൂര്‍ധന്യാവസ്ഥയില് എത്തിയിരുന്നതായും വിദഗ്ധ സംഘം പറഞ്ഞു. നിലവിലെ കൊവിഡ് പ്രതിരോധ മാർഗങ്ങൾ കൃത്യമായി പാലിച്ചാൽ രോഗം ഫെബ്രുവരിയോടെ പൂർണമായി നിയന്ത്രിക്കാൻ കഴിയുമെന്നും വിദഗ്ധ കമ്മിറ്റി ചൂണ്ടിക്കാട്ടുന്നു.\nപ്രതിരോധ നടപടികൾ കർശനമായി പാലിച്ചാൽ 2021 ഫെബ്രുവരി അവസാനത്തോടെ രാജ്യത്ത് കൊവിഡ് വ്യാപനം നിയന്ത്രിക്കാനാകും. കൊവിഡ് വ്യാപനത്തിന്‍റെ തോത് ലോക്ക്ഡൗണ് പിടിച്ച് നിർത്തിയെന്നും സമിതിയുടെ വിലയിരുത്തല്.\nസെപ്റ്റംബര് പകുതിയോടെ രാജ്യത്തെ കൊവിഡ് വ്യാപനം അതിന്റെ മൂര്‍ധന്യാവസ്ഥയില് എത്തി. ആ സമയത്ത് സജീവ കൊവിഡ് രോഗികളുടെ എണ്ണം 10.17 ലക്ഷം ആയിരുന്നു.\nഎന്നാല് പിന്നീട് രോഗികളുടെ എണ്ണം കുറയുകയായിരുന്നു. അടുത്ത മാസങ്ങളില് ശൈത്യകാലമായതു കൊണ്ടോ, ഉത്സവകാലമായതിനാലോ രോഗികളുടെ എണ്ണം വര്‍ധിച്ചാലും കഴിഞ്ഞ മാസത്തേതിനെക്കാള് കൂടില്ലെന്നാണ് വിദഗ്ധ സംഘത്തിന്റെ കണ്ടെത്തല്.\nഹൈദരാബാദ് ഐ.ഐ.ടി പ്രൊഫസർ വിദ്യാസാഗറിന്റെ നേതൃത്വത്തിൽ നിയോഗിച്ച കമ്മിറ്റിയുടെ പഠനത്തിലാണ് ഇക്കാര്യം പറയുന്നത്. കേന്ദ്ര സർക്കാരിന്റെ ശാസ്ത്ര സാങ്കേതിക മന്ത്രാലയമാണ് കമ്മിറ്റിയെ നിയമിച്ചത്. കൊവിഡ് വ്യാപനം സംബന്ധിച്ച് വിശദമായി പരിശോധിച്ച ശേഷമാണ് വിദഗ്ധ സംഘം കണ്ടെത്തൽ നടത്തിയിരിക്കുന്നത്. ജനങ്ങള് ആവശ്യമായ മുന്‍കരുതലുകള് സ്വീകരിക്കും എന്ന് പ്രതീക്ഷിച്ചാണ് ഈ നിഗമനത്തിലെത്തിയിരിക്കുന്നത്.\nഫെബ്രുവരിയോടെ രാജ്യത്ത് ആകെ രോഗബാധിതരായവരുടെ എണ്ണം ഒരു കോടി ആറ് ലക്ഷമായിരിക്കും. കഴിഞ്ഞ ദിവസത്തെ കണക്കനുസരിച്ച് രാജ്യത്ത് ആകെ 75 ലക്ഷം പേർക്കാണ് ഇതുവരെ രോഗം ബാധിച്ചത്.\nPrevious articleനിത്യഹരിത നായകന് പ്രേംനസീറിന് സ്മാരകമൊരുങ്ങുന്നു\nNext article14–ാം വയസ്സിൽ അഭിനയിച്ച സിനിമയിലെ രംഗം പോൺ സൈറ്റില്; പരാതി നൽകിയിട്ടും അന്വേഷിച്ചില്ല\nമലയാളി ഹിന്ദു സമാജം വിദ്യാരംഭം സംഘടിപ്പിക്കുന്നു


4malayalees - സി ആര് നീലകണ്ഠനെ ആം ആദ്മി പാര്‍ട്ടിയുടെ പ്രാഥമിക അംഗത്വത്തില് നിന്ന് പുറത്താക്കി\nഎഎപി സംസ്ഥാന കണ്‍വീനര് സി ആര് നീലകണ്ഠനെതിരെ നടപടിയുമായി ആം ആദ്മി നേതൃത്വം. സി ആര് നീലകണ്ഠനെ പാര്‍ട്ടി പദവികളില് നിന്നൊഴിവാക്കിയതായി നേതൃത്വം വാര്‍ത്താ സമ്മേളനത്തില് അറിയിച്ചു.പ്രാഥമിക അംഗത്വത്തില് നിന്ന് പുറത്താക്കിയെന്ന് പാര്‍ട്ടി നേതൃത്വം വ്യക്തമാക്കി. പാര്‍ട്ടിയുടെ അനുമതിയില്ലാതെ യുഡിഎഫിന് പിന്തുണ പ്രഖ്യാപിച്ചതിനാണ് നടപടി.\nഅതേസമയം സസ്‌പെന്‍ഷനെ കുറിച്ച് അറിയില്ലെന്നും എന്‍ഡിഎയെ തോല്‍പ്പിക്കാനുള്ള നടപടിയുമായി മുന്നോട്ടുപോകാനാണ് പാര്‍ട്ടി പറഞ്ഞതെന്നും സി.ആര് നീലകണ്ഠന് പറഞ്ഞു. എന്.ഡി.എയെ തോല്‍പ്പിക്കാന് കഴിയുന്ന സ്ഥാനാര്‍ത്ഥിയെ പിന്തുണയ്ക്കണമെന്നാണ് പറഞ്ഞത്. അതനുസരിച്ചാണ് കോണ്‍ഗ്രസിന് പിന്തുണ പ്രഖ്യാപിച്ചതെന്നും സി.ആര് നീലകണ്ഠന് പറഞ്ഞു.\nഏതെങ്കിലും മുന്നണിയെ പിന്തുണയക്കേണ്ടതില്ല എന്ന് പറഞ്ഞിരുന്നു. എല്.ഡി.എഫിനെ പിന്തുണയ്ക്കുമെന്നത് പുതിയ തീരുമാനമാണ്.\nഏത് തരത്തില് കേന്ദ്രം തീരുമാനിച്ചാലും അതാണ് തീരുമാനം. പാര്‍ട്ടിയുടെ ഏത് നടപടിയേും അംഗീകരിക്കും. കണ്‍വീനറാക്കിയ പാര്‍ട്ടിക്ക് നടപടിയെടുക്കാന് അധികാരമുണ്ട്. പാര്‍ട്ടിയില് തുടരും, സി.ആര് നീലകണ്ഠന് പ്രതികരിച്ചു.


നടക്കാന് നിര്‍ബന്ധിച്ച് പിഞ്ചുകുഞ്ഞിനെ ക്രൂരമായി ശിക്ഷിച്ച പിതാവ് അറസ്റ്റില്\nRiyadh Saudi Arabia, First Published 24, Sep 2019, 4:28 PM IST\nനില്‍ക്കാനും നടക്കാനും വേണ്ടി കുഞ്ഞിനെ ക്രൂരമായി ശിക്ഷിച്ച് പിതാവ്. വീഡിയോ ദൃശ്യങ്ങള് പ്രചരിച്ചതോടെ പൊലീസ് അധിക-ൃതര് 40കാരനായ പ്രതിയെ കണ്ടെത്തി അറസ്റ്റ് ചെയ്തു.\nറിയാദ്: നില്‍ക്കാനും നടക്കാനും നിര്‍ബന്ധിച്ച് സൗദിയില് പിഞ്ചുകുഞ്ഞിനെ ക്രൂരമായി മര്‍ദിച്ച പിതാവ് അറസ്റ്റില്. ദക്ഷിണ റിയാദിലെ ദാറുല്‍ബൈദാ ഡിസ്ട്രിക്റ്റില് താമസിച്ചിരുന്ന ഫലസ്തീന് വംശജനാണ് പിടിയിലായത്. ഇയാള് പിഞ്ചുകു‌ഞ്ഞിനെ ക്രൂരമായി മര്‍ദിക്കുന്ന വീഡിയോ ദൃശ്യങ്ങള് സാമൂഹിക മാധ്യമങ്ങളില് പ്രചരിച്ചിരുന്നു.\nവീഡിയോ ക്ലിപ്പുകള് ശ്രദ്ധയില്‍പെട്ടതോടെയാണ് അധികൃതര് അന്വേഷണം തുടങ്ങിയത്. ഇയാളുടെ നാല് മക്കള്‍ക്കും സംരക്ഷണം ഏര്‍പ്പെടുത്തി. എന്നാല് ദൃശ്യങ്ങള് പഴയതാണെന്നാണ് പ്രതിയുടെ വാദം. നാല് മക്കളെയും തന്നെ ഏല്‍പ്പിച്ച്, എവിടേക്കെന്നുപോലും പറയാതെ ഭാര്യ പുറത്തുപോയ സമയത്താണ് സംഭവം നടന്നത്. കുട്ടിയെ നടക്കാന് പരിശീലിപ്പിക്കുകയായിരുന്നുവെന്നും ശിക്ഷിച്ചതില് തനിക്ക് കുറ്റബോധമുണ്ടെന്നും ഇയാള് പറ‍ഞ്ഞു.\nഎന്നാല് പ്രതിക്ക് നിയമാനുസൃതമായ ശിക്ഷ ലഭിക്കുന്നതിനുള്ള നടപടികള് പുരോഗമിക്കുകയാണെന്ന് പൊലീസ് പറഞ്ഞു. പ്രതിയുടെ വാദങ്ങള് സ്വീകാര്യമാവില്ലെന്നും പിഞ്ചുകുഞ്ഞിനെ ഉപദ്രവിച്ചത് ശിക്ഷാര്‍ഹമായ കുറ്റമാണെന്നും സൗദിയിലെ നിയമവിദഗ്ധരും ചൂണ്ടിക്കാട്ടി. വീഡിയോ ദൃശ്യങ്ങള് വാര്‍ത്താ ചാനലുകള് പ്രദര്‍ശിപ്പിക്കുകയും പത്രങ്ങളില് സംഭവം വാര്‍ത്തയാകുകയും ചെയ്തതോടെ സൗദിയില് വലിയ ചര്‍ച്ചയായിരുന്നു.\nLast Updated 24, Sep 2019, 4:27 PM IST\nFather punishes toddler\nFather arrested in saudi\nകുട്ടിയെ അച്ഛന് ശിക്ഷിച്ചു\nസൗദിയില് അച്ഛന് അറസ്റ്റില്


കേരളത്തില് ബിജെപി4സീറ്റ് നേടും.... നിതിന് ഗഡ്കരിയുടെ പ്രവചനം ഇങ്ങനെ | bjp gets4seats in kerala says nitin gadkari supports modi for second term - Malayalam Oneindia\n6 min ago പറ്റിയ തെറ്റ് സമ്മതിക്കാതെ ചില മാധ്യമങ്ങൾ, ഓമനക്കുട്ടൻ ഒരു പ്രതീകമാണ്', പിന്തുണച്ച് പികെ ബിജു\n23 min ago യുഎന്നില് വിജയം നേടിയെന്ന് പാകിസ്താന് വിദേശകാര്യമന്ത്രി.....ഇന്ത്യയില് ഡോവല് ഭരണമെന്ന് ഖുറേഷി\n23 min ago ദില്ലി എയിംസ് ആശുപത്രിയിൽ വൻ തീപിടുത്തം; അപകടം അത്യാഹിത വിഭാഗത്തിന് സമീപം\n30 min ago കവളപ്പാറയില് നിന്ന് ഒരു മൃതദേഹം കൂടി കണ്ടെടുത്തു; മരണ സംഖ്യ 39\nPublished: April52019, 15:31 [IST]\nമോദി വീണ്ടും പ്രധാനമന്ത്രിയാകുമെന്ന് ഗഡ്കരി | Oneindia Malayalam\nദില്ലി: ദേശീയ തലത്തിലും കേരളത്തിലുമായി ബിജെപിയുടെ സാധ്യതകള് പ്രവചിച്ച് കേന്ദ്ര മന്ത്രി നിതിന് ഗഡ്കരി. മോദി സര്‍ക്കാര് വീണ്ടും അധികാരത്തിലെത്തുമെന്നും, നരേന്ദ്ര മോദി വീണ്ടും പ്രധാനമന്ത്രിയാവുമെന്നുമാണ് ഗഡ്കരി പറയുന്നത്. അതേസമയം കേരളത്തില് സമീപകാല ചരിത്രത്തിലൊന്നും ഇല്ലാത്ത വിധത്തില് ബിജെപി കുതിപ്പ് നടത്തുമെന്നാണ് ഗഡ്കരിയുടെ പ്രവചനം.\nരാഹുല് ഗാന്ധി വയനാട്ടില് മത്സരിക്കുന്നതിനെയും നിതിന് ഗഡ്കരി വിമര്‍ശിച്ചിട്ടുണ്ട്. ഭയന്നിട്ടാണ് അദ്ദേഹം വയനാട്ടിലേക്ക് ഓടി വന്നതെന്നും ഗഡ്കരി ആരോപിച്ചു. അതേസമയം ദേശീയ തലത്തില് ബിജെപിയുടെ സാധ്യതകളെയും കേരളത്തില് ബിജെപി എന്തുകൊണ്ട് കുതിപ്പ് നടത്തുമെന്നും ഗഡ്കരി വ്യക്തമാക്കിയിട്ടുണ്ട്.. എന്നാല് ഏതൊക്കെ മണ്ഡലങ്ങളില് സാധ്യതയെന്ന് ഗഡ്കരി വ്യക്തമാക്കിയിട്ടില്ല.\nഅടുത്ത പ്രധാനമന്ത്രിയായി നിതിന് ഗഡ്കരി വരുമെന്നും ആര്‍എസ്എസ് അദ്ദേഹത്തെ പിന്തുണയ്ക്കുമെന്നും നേരത്തെ റിപ്പോര്‍ട്ടുകളുണ്ടായിരുന്നു. ഇതിനെ ഗഡ്കരി തള്ളിക്കളഞ്ഞു. പ്രധാനമന്ത്രി പദം തന്റെ ലക്ഷ്യമല്ലെന്നും നരേന്ദ്ര മോദി തന്നെയാകും അടുത്ത പ്രധാനമന്ത്രിയെന്നും അദ്ദേഹം പറഞ്ഞു. ദേശീയത രാഷ്ട്രീയ വിഷയമാക്കുന്നത് ബിജെപി നയമല്ലെന്നും ഗഡ്കരി വ്യക്തമാക്കി.\nഇത്തവണ ബിജെപിക്ക് ഭൂരിപക്ഷം കിട്ടുമെന്ന് ഉറപ്പാണ്. മോദി തന്നെയാകും അടുത്ത പ്രധാനമന്ത്രി. അതസമയം ദേശീയതയെ രാഷ്ട്രീയ വിഷയമാക്കുന്നതിനോട് യോജിപ്പില്ല. ഞങ്ങള്‍ക്ക് ഏറെ വലുതാണ് ദേശീയത. അത് ഒരിക്കലും രാഷ്ട്രീയ വിഷയമാകരുതെന്നും ഗഡ്കരി പറഞ്ഞു. കോണ്‍ഗ്രസ് മുക്ത ഭാരതത്തോട് യോജിക്കുന്നില്ലെന്നും, എല്ലാ കോണ്‍ഗ്രസുകാരെയും രാജ്യത്ത് നിന്ന് പുറത്താക്കണം എന്നും അര്‍ത്ഥമാക്കുന്നില്ലെന്നും ഗഡ്കരി പറഞ്ഞു.\nകേരളത്തില് കുറഞ്ഞത്4സീറ്റുകള് ഏങ്കിലും നേടുമെന്നാണ് പ്രതീക്ഷയെന്ന് അദ്ദേഹം പറഞ്ഞു. കേരളത്തില് ബിജെപിയുടെ പ്രധാന പ്രചാരണ വിഷയം ശബരിമലയാണ്. കേരളത്തില് ഈ വിഷയം ബിജെപിക്ക് കരുത്താകും. ഈ വിഷയം ശക്തമായി ഉയര്‍ത്തിക്കാണിക്കും. ജനങ്ങളുടെ വികാരം അത്രത്തോളമുണ്ട്. ഇത് വഴി ഞങ്ങള്‍ക്ക് വലിയ പിന്തുണ ലഭിക്കുമെന്ന് പ്രതീക്ഷിക്കുന്നതായും ഗഡ്കരി വ്യക്തമാക്കി.\nതിരഞ്ഞെടുപ്പില് പ്രതിപക്ഷത്തെ അടിക്കാനായി മോദി ഉയര്‍ത്തുന്ന പല വിഷയങ്ങളിലും വ്യത്യസ്ത അഭിപ്രായമാണ് ഗഡ്കരിക്കുള്ളത്. മഹാരാഷ്ട്രയില് തിരഞ്ഞെടുപ്പ് പ്രവര്‍ത്തനങ്ങങ്ങളില് സജീവമാകുമ്പോഴും കേരളത്തിലെ വിഷയങ്ങള് അദ്ദേഹം കൃത്യമായി അറിയുന്നുണ്ട്. രാഹുല് വയനാട്ടില് സ്ഥാനാര്‍ത്ഥിയാവുന്നത് അമേഠിയിലെ പരാജയഭീതിയാണെന്നും, എന്നാല് ബിജെപി നേതാക്കള് ഉയര്‍ത്തുന്ന വര്‍ഗീയമായ തരംതിരിവിലേക്ക് കടക്കുന്നില്ലെന്നും ഗഡ്കരി പറഞ്ഞു.\nകേരളത്തില് നാല് സീറ്റുകള് നേടുമെന്ന് ഗഡ്കരി പറഞ്ഞെങ്കിലും ഏതൊക്കെ മണ്ഡലങ്ങളാണ് ഇതെന്ന് വ്യക്തമാക്കിയിട്ടില്ല. അതേസമയം അടുത്തിടെ വന്ന സര്‍വേകളിലെല്ലാം ബിജെപിക്ക് ഒറ്റ സീറ്റ് പോലും ലഭിക്കില്ലെന്നാണ് പറയുന്നത്. ഇതൊക്കെ കണക്ക് കൂട്ടുമ്പോള് ഗഡ്കരിയുടെ പ്രവചനം തെറ്റാനാണ് സാധ്യത. അതേസമയം തിരഞ്ഞെടുപ്പിന് ശേഷം ബിജെപിക്ക് ഭൂരിപക്ഷമില്ലെങ്കില് ഗഡ്കരിയെ പൊതു സ്ഥാനാര്‍ത്ഥിയായി നിര്‍ത്തി പ്രധാനമന്ത്രിയാക്കാനുള്ള സാധ്യത ഇപ്പോഴും നിലനില്‍ക്കുന്നുണ്ട്.\nnitin gadkari bjp kerala congress rahul gandhi narendra modi lok sabha elections 2019 നിതിന് ഗഡ്കരി ബിജെപി കേരളം കോണ്‍ഗ്രസ് രാഹുല് ഗാന്ധി നരേന്ദ്ര മോദി\nbjp gets4seats in kerala says nitin gadkari supports modi for second term\nStory first published: Friday, April 5, 2019, 15:31 [IST]


ശനിയാഴ്ച ഓഫീസുകള് ശനിയാഴ്ച പ്രവര്‍ത്തിക്കുന്നത് പരിഗണനയില്; ഞായറാഴ്ച സമ്പൂര്‍ണ ലോക്ക്ഡൗണ് - Samakalika Malayalam\nശനിയാഴ്ച ഓഫീസുകള് പ്രവര്‍ത്തിക്കുന്നത് പരിഗണനയില്; ഞായറാഴ്ച സമ്പൂര്‍ണ ലോക്ക്ഡൗണ്\nBy സമകാലിക മലയാളം ഡെസ്‌ക് | Published: 15th May 2020 05:53 PM |\nLast Updated: 15th May 2020 05:54 PM | A+A A- |\nതിരുവന്തപുരം: ശനിയാഴ്ച സര്‍ക്കാര് ഓഫീസുകള്‍ക്ക് അവധി നല്‍കുന്നത് തുടരണമോയെന്ന് ആലോചിക്കുമെന്ന് മുഖ്യമന്ത്രി. നാളെ പ്രത്യേകിച്ച് മാറ്റമില്ല. ഞായറാഴ്ച സമ്പൂര്‍ണ ലോക്ക്ഡൗണ് തുടരുമെന്നും മുഖ്യമന്ത്രി പറഞ്ഞു.\nസംസ്ഥാനത്ത് ഇന്ന് 16 പേര്‍ക്ക് കൂടി കോവിഡ് സ്ഥിരീകരിച്ചു. ആര്‍ക്കും രോഗമുക്തി ഇല്ലെന്നും മുഖ്യമന്ത്രി പിണറായി വിജയന് അറിയിച്ചു. വയനാട് 5, മലപ്പുറം 4, ആലപ്പുഴ, കോഴിക്കോട്2വീതം, കൊല്ലം, പാലക്കാട്, കാസര്‍കോട് ഒന്നുവീതം പേര്‍ക്കുമാണ് കോവിഡ് പോസിറ്റീവായത്. ഇതില്7പേര് വിദേശത്തുനിന്നു വന്നവരാണ്. ഇതുവരെ 576 പേര്‍ക്കാണ് സംസ്ഥാനത്തു ആകെ രോഗം റിപ്പോര്‍ട്ട് ചെയ്തത്. നിലവില് 80 പേരാണു ചികിത്സയിലുള്ളത്.\nവിദേശത്തു നിന്ന് എത്തിയ7പേര്‍ക്കാണ് രോഗം. തമിഴ്‌നാട്ടില്‍നിന്നെത്തിയ4പേര്‍ക്കും മുംബൈയില്‍നിന്നെത്തിയ2പേര്‍ക്കും രോഗമുണ്ട്.3പേര്‍ക്ക് സമ്പര്‍ക്കം വഴിയാണ് രോഗം. 48825 പേരാണ് നിരീക്ഷണത്തിലുള്ളത്. 48287 പേര് വീടുകളിലും 538 പേര് ആശുപത്രിയിലുമാണ്. സമ്പര്‍ക്കംമൂലം രോഗവ്യാപന സാധ്യത വര്‍ധിച്ചെന്നു മുഖ്യമന്ത്രി പറഞ്ഞു.\nമലപ്പുറത്ത് 36 പേരെ രോഗലക്ഷണങ്ങളോടെ ആശുപത്രിയില് പ്രവേശിപ്പിച്ചു. വയനാട്ടിലെ ആകെ രോഗികളുടെ എണ്ണം 19. ആലപ്പുഴ ജില്ലയില് 37 ദിവസത്തിനു ശേഷം വീണ്ടും കോവിഡ് സ്ഥിരീകരിച്ചു. വിദേശത്തു നിന്നെത്തിയ ഒരാള്‍ക്കും ഇതര സംസ്ഥാനത്തു നിന്നെത്തിയ ഒരാള്‍ക്കുമാണു രോഗബാധ. സംസ്ഥാനത്ത് രോഗികളുടെ എണ്ണം കൂടുന്നതില് ആശങ്കയുണ്ട്. ശാരീരിക അകലം കൃത്യമായി പാലിക്കണം. ക്വാറന്റീന് ലംഘിക്കുന്നവരെ കണ്ടെത്താന് മോട്ടര് സൈക്കിള് ബ്രിഗേഡിനെ നിയോഗിച്ചു.\nഗള്‍ഫില് നിന്നും മറ്റു സംസ്ഥാനങ്ങളില് നിന്നും വന്ന 14 പേരടക്കം ഇന്നലെ 26 പേര്‍ക്കു കൂടി സംസ്ഥാനത്തു കോവിഡ് സ്ഥിരീകരിച്ചിരുന്നു. 40 ദിവസത്തിനിടെ ഏറ്റവും ഉയര്‍ന്ന പ്രതിദിന കണക്കാണിത്.\nശനിയാഴ്ച അവധി ഞായറാഴ്ച സമ്പൂര്‍ണ ലോക്ക്ഡൗണ്